
Magyarországi Vezető 
Informatikusok Szövetsége 


Szövetség az informatika 
hatékony fejlődéséért 


Legyen tagja Ön is! 


an Magyarországon egy szervezet, amely a legjobb 
CIO-kat tömöríti. Van Magyarországon egy szervezet, 


amely Önértis van. E jeles társaságba, a Magyarországi 
Vezető Informatikusok Szövetsége Digitális Páholyba invitáljuk 
Önt. A VISZ a magyarországi vállalatoknál dolgozó informatikai 
felső vezetőket tömörítő nonprofit egyesület, amely immár 
tizenhárom éve támogatja a hazai CIO-k munkáját. 


Mindenekelőtt rendszeres kapcsolatot azokkal 

az Önéhez hasonló feladatokat ellátó, hasonló 
problémákkal szembekerülő kollégákkal, akiktől A 
kérdezhet, akikkel megoszthatja tapasztalatait, 

akikkel együtt gondolkodhat. Ön így tagja lehet 

a Digitális Páholynak. 


A DIGITÁLIS PÁHOLY 

A havi rendszerességgel megtartott összejövetelek 
segítik a közös gondolkodást. A w horkshopokon olyan 
előadásokat hallgathat meg, amelyek tapasztalatait 
mindennapi munkájában tudja kamatoztatni. Olyan 
szakmai kapcsolatrendszert alakíthat ki, amelynek révén 
olykor több évtizedes szakmai tapasztalaton alapuló, 
hasznos információkhoz juthat. Emellett kedvezményesen 
részt vehet olyan szakmai rendezvényeken, például az 
évente megrendezett CIO Konferencián, a szintén évente 
megrendezett VISZ Infohajón, amelyeknek fókuszában a hazai 
CIO-k állnak. 


Ezeken a fórumokon olyan ismeretekhez juthat, amelyeket 
a napi gyakorlatban is hasznosíthat, és segítségükkel 
növelheti cégénél az IT hatékonyságát. Megalapozott 
érveket kaphat fejlesztésekhez, új ötleteket a folyamatok 
racionalizálásához, korszerű módszereket szervezete 
irányításához, a VISZ nemzetközi kapcsolatrendszerén 
keresztül pedig nemzetközi kitekintést. 

JOGI KÖZLEMÉNYEK 

Szerkesztőségünk a kéziratokat lehetőségei szerint 
gondozza, de nem vállalja azok visszaküldését, 
megőrzését. A COMPUTERWORLD-ben megjelenő 
valamennyi cikket (eredetiben vagy fordításba 
minden megjelent képet, táblázatot stb. szerzői jog 
védi. Bármilyen másodlagos terjesztésük, nyilvános 
vagy üzleti felhasználásuk kizárólag a kiadó előzetes 
engedélyével történhet. A hirdetéseket a kiadó 

a legnagyobb körültekintéssel kezeli, ám azok 
tartalmáért felelősséget nem vállal. 


TERJESZTÉSI, ELŐFIZETÉSI, 77 
ÜGYFÉLSZOLGÁLATI INFORMÁCIÓK 

A lapot a Lapker Rt.,, alternatív terjesztők és 

egyes számítástechnikai szaküzletek terjesztik. 
Előfizethető a kiadó terjesztési osztályán, az 
InterTicketnél (266-0000 9-20 óra között), a postai 
kézbesítőknél (06/80-444-4444; hirlapelofizetesa 
posta.hu, fax: 303-3440) Előfizetési díj egy évre 

16 440 forint, fél évre 8220 forint, negyed évre 
4110 forint. Lapunkat a MATESZ auditálja. 

A Computerworld az IVSZ hivatalos médiapartnere. 
A Computerworld Online látogatói szokásait 

a gemius/lpsos Audience vizsgálja. 

A Computerworld Online hirdetéseit az Adverticum 
AdServer szolgálja ki. 

Be print-audit ! adverticum 


2012 piackutatói szemmel 


Technológiai felvásárlások hegymenetben 


Döntések és dilemmák 


Variációk virtualizációra 


Kilátás felhősödésre 


Hozd a saját eszközöd! 


Mérsékelten terjed a gép-gép kommunikáció 


Az üzleti felhasználók kora 


Nem beszélgetnek, de segítenek 


Hódít a nyílt forráskód 


Minden szentnek maga felé hajlik... 


Állandóság és új szelek az álláspiacon 


Mikor lesz a nyusziból kutya? 


Izzasztó védekezés egy dermesztő világban 


Pályázni csak pontosan, szépen... 


2011. december 21. / 3 


IT-TRENDEK / PIACI ELŐREJELZÉSEK 
2011/2012 


2012 piackutatói szemmel 


A technológiai fejlődés rendületlen, minden évben újabb és újabb csúcsokat érünk el. A trendek 
tehát megjósolhatók. Cikkünkben megvizsgáljuk, mit prognosztizálnak a szakértők a jövő évre. 


a elromlik egy monitor vagy el- 

lopnak egy telefont, arra az eset 

bekövetkeztekor kell reagálni. Az 

a szervezet azonban nem működ- 
het hosszú távon gazdaságosan, amelyik- 
nek nincs legalább középtávú IT-stratégiája. 
A Gartner összegyűjtötte azt a tíz legfonto- 
sabb technológiát, amelyet jövőre (is) figye- 
lembe kell venniük a vállalatoknak stratégiá- 
juk tervezésekor. 


TABLETEK 

Nem létezik egyetlen globális platform vagy 
technológia, amely általánosan uralná a pia- 
cot, így a vállalatoknak 2012-ben is fel kell ké- 
szülniük a heterogén eszközpark kezelésére. 
Ezt a trendet tovább erősíti az alkalmazottak 
saját eszközeinek munkába állítása (BYOD, 
Bring Your Own Device), melyre egyre inkább 
mint egyfajta külső forrás bevonásának le- 
hetőségére tekintenek a vállalatok. A Gartner 
becslése szerint az évtized közepéig átlago- 
san 2—4 különböző típusú intelligens klienst 
kell integrálni a munkafolyamatokba. 

Ennek megfelelően két mobilstratégiával 
kell előrukkolniuk a vállalatoknak: az alkalma- 
zottakat (B2E) és a fogyasztókat (B2C) célzó 
lépéseket kell tenniük. Előbbi terén közösségi, 
üzleti, pénzügyi és kockázatkezelési célok ki- 
elégítésének igénye jelentkezik, utóbbi, B2B 
tevékenységet is magában foglaló esetben pe- 
dig olyan feladatokat kell ellátni, mint a vállalati 
információhoz és rendszerekhez való hozzáfé- 
rést biztosító APl-k kezelése, fejlesztése, külső 
partnerek alkalmazásaival való integráció, ide 
értve az olyan szolgáltatásokat is, mint a we- 
bes keresés és a közösségi hálózat. 

MOBILALKALMAZÁSOK 

ES INTERFESZEK 

A több mint 20 éve ismert felhasználói felület 
paradigmája változik, a jól megszokott 
ablakok, ikonok, menük átadják helyüket 

a mobilközpontú interfészeknek, amelyek 
érintéseket, mozdulatokat képesek értelmez- 
ni, hangérzékeny inputokkal vezérelhetők 

—, hogy csak néhány újdonságot említsünk. 
Olyan alkalmazások megjelenése várható 

a közeljövőben, amelyek egyes területekre ki- 
emelt figyelmet fordítanak amellett, hogy egy- 
szerűbbé válnak, de egymással kombinálva 
összetett megoldásokat adnak. Fogyasztói és 
vállalati szinten is előtérbe kerülnek az olyan 
keresztplatformos fejlesztői eszközök, mint 

a Motorola nemrég bejelentett RhoElementse. 
A HTML5 e modell kihívásaira képes hosszú 
távú választ adni —, a Gartner jóslata szerint 
ezért 2015-re a ma még natív alkalmazások 
fele már webes appként lesz elérhető. 


KONTEXTUÁLIS ES KÖZÖSSÉGI 
FELHASZNÁLÓI ELMENY 

A ,környezetérzékeny" számítástechnika 

a végfelhasználó környezetével, tevékenysé- 
gével, kapcsolataival és igényeivel összefüg- 
gő információk felhasználása révén fejleszti 

a rendszerrel való kommunikáció minőségét. 
, Előre látja" a felhasználó szükségleteit és 
proaktívan tesz is azok kielégítéséért, testre 
szabott tartalmakat, termékeket vagy szolgál- 
tatásokat kínálva. A jelenség egyre szélesebb 
körben mutatkozik meg: mobil, közösségi, 
helyzetmeghatározási, fizetési és kereskedel- 
mi alapokon egyaránt mind népszerűbbé vá- 
lik használata. 

Közösségi oldalról pedig az alkalmazásin- 
terfészek igazodni fognak a közösségi háló- 
zatok jellemzőihez, az innen származó ada- 
tok ugyanis kulcsfontosságúak a kontextuális 
információhasznosítás szempontjából. Mind- 
amellett a piackutató 2012 végére vagy 2013- 
ra várja akonzumer közösségi hálózatokba 
mutató befektetési buborék kidurranását. 

A trend egy évvel később eléri a vállalati kö- 
zösségi hálózatokat, fejlesztőket is — véleke- 
dett a Gartner tanulmánya. 


A DOLGOK INTERNETE 

Az loT (Internet of Things ) elképzelés jövőre 
még nagyobb szerepet kap. Egyes becslések 
szerint 2020-ra ötvenmilliárd eszköz csatlako- 


zik majd a világhálóra, jóval felülmúlva az em- 
beri internetezők számát. Ezt az elektronikus 
készülékekbe szerelt érzékelők és azok in- 
telligenciájának fejlődése teszi lehetővé. No- 
ha a trend évek óta létezik, csak mostanában 
kezd mainstreammé válni: a 2012-es év eb- 
ből a szempontból fontos változásokat hozhat 
az azonosítást, érzékelést és kommunikációt 
szolgáló technológiák (beágyazott szenzorok, 
képfelismerés, NFC-fizetés stb.) fejlődésének 
felgyorsulása miatt. Ezzel elérik azt a kritikus 
tömeget és gazdasági fordulópontot, ami az 
loT robbanásszerű terjedéséhez szükséges. 


SZOFTVERBOLTOK 

Az Apple és az Android központosított alkal- 
mazás-piacterei már napjainkban is progra- 
mok százezreit kínálják. A Gartner előrejelzése 
szerint három éven belül elérjük a 70 milliárd 
alkalmazásletöltést — éves szinten. Ez a je- 
lenleg szinte kizárólag fogyasztói oldalról mu- 
tatkozó trend kiterjedőben van a vállalati szfé- 
rára: 2012-ben jelennek majd meg az első 
olyan vállalati appok, amelyek igazán sikere- 
sek, sokak által használtak lesznek. Ehhez ter- 
mészetesen szükség lesz vállalati célú online 
alkalmazásboltok létrejöttére és koncepció- 
váltásra, a szoftverek kiválasztását, telepíté- 
sét és felügyeletét illetően. 


KÖVETKEZŐ GENERACIOS 
ANALITIKA 

Három területen is fejlődést mutat a szeg- 
mens. Egyrészt látszik a hagyományos, 
offline analitikától való elmozdulás az úgy- 
nevezett in-line, beágyazott analitika felé — 
ez a régóta jelentkező változás jövőre még 
inkább kiteljesedik. Emellett előtérbe kerül 

a múltbeli adatok és a valós idejű, több rend- 
szerből származó adatok egyszerre történő 
elemzése, amelyet a jövő szimulálására és 
becslésére használnak fel. A harmadik trend 
pedig a strukturált és egyszerű adatok egyé- 
ni elemzésétől való eltávolodás a komplex és 
különböző típusú (szöveg, videó stb.) adatok 
csoportmunkában való elemzése felé. Ezzel 
párhuzamosan az analitika is megkezdi beköl- 
tözését a felhőbe. 

Már az idei év során is megfigyelhető volt 
az analitika döntéstámogatásra és csoport- 
munkára való fókuszáltsága. Innen is van 
továbbvezető út: szimulációt, előrejelzést, 
optimalizációt és egyéb analitikát lehet (és 

Két rosragi 


kell előrukkolniuk 

a vállalatoknak: az 
alkalmazottakat (B2E) 
és a fogyasztókat 
(B2C) célzó lépéseket 
kell tenniük. 


kell is) kínálni — nem csupán egyszerűen in- 
formációt —, hogy még rugalmasabban hoz- 
hassanak döntést a vezető pozícióban lévők. 


Az angol terminológiában Big Data néven is- 
mert jelenség kikényszeríti ahagyományos 
adatkezelési technológiák fejlesztését vagy 
leváltását. Ennek az egyik legnagyobb haj- 
tóerejét az imént említett analitika fejlődése 
okozza. Fel kell készülni például olyan helyze- 
tekre, hogy a jövőbeli felhasználók nem lesz- 
nek képesek minden használható információt 
egyetlen adattárházba rögzíteni. 


A Dell felvásárolta a SecureWorksöt 
Az ismert biztonsági vállalattal erősítette 
pozícióit az IT-biztonsági szolgáltatások 
piacán a Dell. Az akvizíció pénzügyi rész- 
leteit nem árulták el. 

Átszervezés és lemondás az AMD-nél 
Dirk Meyer vezérigazgató közös megegyezéssel távo- 
- Zott a cég vezérigazgatói posztjáról. A vállalat Thomas 
Seifert pénzügyi vezetőt nevezte ki ideiglenes vezér- 


2012 a flash meghajtók éve lesz a Gartner sze- 


rint a fogyasztói és a vállalati szegmensben 
egyaránt, sőt, a beágyazott rendszerekben is 
megjelennek az SSD-k. A nagyméretű memó- 
riaalapú adattárolás új alkalmazásmodelleket 
hoz magával. Memóriában (in-memory) való 
analitika, eseményelemző platformok, alkal- 
mazásszerverek, adat- és üzenetkezelés — 
csak néhány a Gartner által megjósolt techno- 
lógiákból. A piackutató szerint valamikor 2012 
és 2013 környékén éri el azt az inflexiós pon- 
tot a memóriaalapú adattárolók ára, amikortól 
általánosan és viharos gyorsasággal elterjed- 
nek majd. 


Egyre többen kísérleteznek alacsony fogyasz- 
tású szerverek létrehozásával, melynek so0- 
rán a hagyományos, nagy teljesítményű 
processzorarchitektúra küzd meg a keveset 
evő, ugyanakkor mérsékelt teljesítményt fel- 
mutató kialakítással. Noha egyértelműnek lát- 
szik, hogy számos helyen van létjogosultsá- 
ga az utóbbi koncepciónak, elsősorban a nem 
kiemelten számításigényes feladatokat ellá- 
tó megoldásokban, mint például terheléscsök- 
kentés/elosztás, website-ok statikus objek- 
tumainak tárolása stb., a Gartner mégis úgy 
véli, hogy ez a modell potenciálisan megnöveli 


a működtetési költségeket, ezért nem várja di- 


namikus elterjedésüket 2012-ben. 


A legtöbb iparágban direkt 
vagy indirekt módon megje- 
lenik a számítási felhő. Noha 
a kezdeti lépéseken már túl va- 
gyunk, a Gartner szerint még 2012 


azonáltal az olyan cégek, mint az 
Oracle, az IBM és az SAP komoly 
energiákat mozgósítanak majd 
a következő két évben a cloud 
szolgáltatások érdekében. A pi- 


sem lesz az igazi felfutás ideje. Mind- 


ackutató a Microsoft saját felhőalapú kíná- 
latának felpörgetésével és az előbb említett 
nagyvállalatok által kínált lehetőségek kibő- 
vülésével komoly versenyhelyzet kialakulá- 
sát prognosztizálja. 

Eközben lezajlik a , felhő megértésének 
folyamata" is. 2011-ben — és javarészt 2012- 
ben is — csak tanulják a vállalatok a cloud 
computing képességeit, ezt követően vi- 
szont gyors és nagy tömegű átállást vár 
a Gartner a cloud szolgáltatások implemen- 
tálása és a magánfelhők elterjedése tekin- 
tetében. 2012-ben a figyelem elsősorban 
a hibrid megoldásokra fog irányulni, illetve 
a felhőalapú megoldások biztonságára, ke- 
zelhetőségére. Az olyan hitelesítő progra- 
mok, mint a FedRAMP és CAMM készen fog- 
nak állni az első tesztekre, így biztosítva 
az új platform védelmének erősödését. Ez 
a trend egyébként oda fog vezetni — állítja 
a Gartner —, hogy 2015-re a cloudszolgál- 
tatások az outsourcinggal foglalkozó piaci 
csúcsszereplők bevételének akár 15 száza- 
lékát is felfalhatják. 


Hazai pályán a Bell Research készített tanul- 
mányt, a 2012-es trendeket kutatva. Magyar- 
országon a mobilbanki alkalmazások for- 
radalma várható jövőre, köszönhetően az 
okostelefonok dinamikus terjedésének (az 
idei év végére durván 1 millió példány van/ 
lesz már az előfizetőknél). Leginkább szám- 
lalekérdezésre, átutalások és online vásár- 
lások lebonyolítására vágynak a hazai fel- 
használók — derült ki a piackutató Hungarian 
eBanking Report 2011 felméréséből. A kom- 
munikáció területén, az üzleti piacon a leg- 
népszerűbb szolgáltatáskombinációnak a fix 
telefon és a vezetékes internet összekapcso- 
lása számít. A második legjellemzőbb — bár 
az előzőnél jóval kevésbé elterjedt — a mobil- 
hang és a mobilinternet párosa. A szakértők 
szerint a vezetékes telefon mint szolgáltatás 
mindinkább beolvad a csomagokba, szerepe 
egyre kevésbé meghatározó. A fenti trendek 
folytatódása várható 2012-ben is. 9 


új vezér a Telenornál 

Anders Jensen, az addigi vezérigazgató he- 
lyét Christopher Laska vette át a Telenor 
Magyarország élén. Anders Jensen az 
egész Telenor-csoporttól is elbúcsúzott. 


2011. JANUÁR 


igazgatónak. Átszervezés kezdődött a rossz pénzügyi 
eredmények miatt. 

Technológiai felvásárlások 


hegymenetben 


A 2011-es év komoly forgalmat hozott a technológiai cégek globális MgA-piacán. 


MEIXNER 
ZOLTÁN 


Bár a felvásárlások és összeolvadások összértéke hatalmasat ugrott az előző évhez képest, 


még messze van a 2007-es csúcstól. Így is akadt pár világrengető bekebelezés. 


ár tavaly azt jósolták a szakér- 
tők, hogy 2011 a technológiai 
cégek piacán a nagy felvásár- 
lások és összeolvadások éve 
lesz. És nem tévedtek. Az első kilenc hónap 
adatai és a folyamatban lévő ügyletek isme- 
retében a Dealogic befektetési piaci szolgál- 


tató cég — amely a befektetési bankok tranz- 


akciós platformjainak egyik legfontosabb 
szállítója — úgy becsülte, hogy az MgA-k 
összértéke 44 százalékkal lesz magasabb 
az előző évinél, és meghaladja a 176 milli- 
árd dollárt. Ez a legnagyobb ugrás 2007 óta, 
amikor a piac forgalma elérte a 200 milliárd 
dolláros csúcsot. 

Ráadásul az ügyletek átlagos mérete is jó- 
korát nőtt, 61 százalékkal 71 millió dollár- 
ra. De 35 olyan megállapodást jelentettek be 
a technológiai szektorban, amelyeknek az ér- 
téke elérte az 1 milliárd dollárt. Az év két leg- 
nagyobb tranzakciója során a Google 12,5 


milliárd dollárért megvette a Motorolát, illet- 
ve a Hewlett-Packard 10,3 milliárd dollárt fi- 
zetett a brit Autonomy szoftverfejlesztő tár- 
saságért. Az utóbbi esetben az összegnél 


már csak a részvényesek ellenszenve volt na- 


gyobb, amellyel a tranzakcióra tekintettek. 
Nyilvánvalóan ez is hozzájárult — a cég PC- 
üzletágának kilátásba helyezett, de a rész- 
vényesek felháborodása miatt hamvába holt 
eladása mellett —, hogy Leo Apotheker vezér- 
igazgató távozott a HP éléről. 


Az első negyedévben a 27 milliárd dolláros 


tranzakciós érték a 2010-es első három hó- 


nap 124 százalékát tette ki. A legnagyobb 

ügyletet a Western Digital ütötte nyélbe 

a Hitachi Global Storage Technologies 4,3 

milliárd dollárért való megvásárlásával. 
Joe Steger, az Ernst g Young (EgY) ta- 

nácsadó cég technológiai tranzakciókkal 


A LEGNAGYOBB NYERTES: 
VIRGINIA ROMETTY 

Virginia ,Ginni" M. Rometty (53 éves) csaknem az egész munkás életét az 
IBM kötelékében töltötte, s 1981 óta lassan, de biztosan végigjárta a kar- 
rierlétrát, amíg elérkezett a csúcsra; hiszen január elsejétől átveszi a ve- 
zérigazgatói posztot a világ egyik legjelentősebb vállalatánál. 

Rometty jelenleg még a cég alelnökeként az értékesítésért, a mar- 
ketingért és a stratégiai tervezésért felel. De legnagyobb tette 

a PriceWaterhouseCoopers tanácsadó cég beolvasztása volt az IBM-be. 
Ezzel a Kék Óriás képessé vált ügyfeleinek mindenféle üzleti és techno- 
lógiai problémájára megoldást ajánlani, ami jelentős mértékben hozzá- 
járult a társaság folyamatos erősödéséhez. Ehhez szükség volt azonban 
arra a világszerte százezer tanácsadót foglalkoztató hálózatra is, amely- 
nek felépítését szintén Rometty vezényelte. Ezért a jelenlegi vezér, Sam 
Palmasiano távozása után sem várnak az elemzők jelentős irányvonalvál- 
tást, hiszen a jelenlegi cégstratégia kialakítása leginkább a Fortune maga- 
zin által a világ ötven legbefolyásosabb üzletasszonya közé sorolt új IBM- 
vezető nevéhez kötődik. Virginia Rometty a már korábban uralkodóvá 
vált üzleti elképzeléseit követve felért a csúcsra. 

foglalkozó részlegének vezetője úgy reagált 
a látványos növekedésre, hogy ez a piac ref- 
lexiója az IT növekvő fontosságára a min- 
dennapi életben. Az üzleti oldalon pedig 

a trend azt mutatja, hogy az információ na- 
gyobb értékalkotó komponenssé vált a ter- 
mékekben és szolgáltatásokban. (A nem 
technológiai piacon az ügyletek értéke csak 
15 százalékkal emelkedett az EgY adatai 
szerint.) A cég arról számolt be, hogy az 
M8A-piac növekedését elsősorban a számí- 
tási felhők, különösen a szolgáltatásként kí- 
nált szoftverek (SaaS), a közösségi média, 
a mobilkommunikáció és az információbiz- 
tonság hajtják. A számítási felhők jelentet- 
ték a motivációs erőt az ügyletek tucatjai 
mögött ebben a három hónapban. Különö- 
sen a telefon- és kábelhálózati szervizcé- 
gek vásároltak szolgáltató vállalatokat nagy 
adatközpontokkal, hogy megteremtsék ké- 
pességeiket a felhőüzletben való részvétel- 
re. A tíz legnagyobb pénzt megmozgató ügy- 
let közül kettő éppen ilyen volt. 

A mobilchip-területen szintén voltak ko- 
molyabb házasságok, sőt a lapkagyártók 
és vezeték nélküli eszközöket előállító cé- 
gek közötti megállapodások közül három 
bekerült a negyedéves top 10-be. A legfon- 
tosabb mindenképpen a Oualcomm 3,1 mil- 
liárd dolláros manővere volt az — Ethernet, 
LAN, Bluetooth, GPS, passzív optikai háló- 
zati és az elektromos hálózaton keresztül 
való adattovábbítás (powerline) technoló- 
giákat birtokló és fejlesztő — Atheros meg- 
szerzésére. Ezeken kívül mindenféle ügy- 
leteket kötöttek a mobileszköz-gyártók 
a fizetős tartalmakat és szolgáltatásokat 
kínáló cégekkel. Ezek olyan információs 
gazdasági egységek felépítését szolgálták, 
amelyek egy operációs rendszerre, de sok 
gyártó készülékhez kínálnak termékeket. 

A piaci növekedés egy másik oka az in- 
ternetes videohasználat növekedése volt 
a szórakoztatásban, üzleti konferenciákon 
és a videotelefonálás területén. Ez arra in- 
dította a technológiai cégeket, hogy stra- 
tégiai videotechnológiákat vásároljanak, 
amelyek segíthetik őket a növekedésben 
és az innovációban - állítja az EgY. 

A LEGNAGYOBB VESZTES: LÉO APOTHEKER 


A Hewlett-Packard szeptemberben mindössze ti- 
zenegy havi szolgálat után távozott vezérigazgató - 
ját, Léo Apothekert (58 éves) már azért hozták a cég- 
hez, hogy úrrá legyen az adóssággondokon, s úgy 
szervezze át a Palo Altó-i óriáscég tevékenységét, 
hogy megfeleljen az átalakuló piaci körülményeknek, 
s megerősítse a társaság pozícióját az elektronikai 

és IT-ipar élmezőnyében. Apotheker korábban szü- 
lőhazája legsikeresebb informatikai cége, az SAP ve- 
zetésében szerzett érdemeket, s nyolcévnyi sikerrel 
a háta mögött telepedett át Kaliforniába. Felismer- 
te, hogy a hagyományos PC-üzletág a ,mobilizáló- 
dó" informatikai piacon komoly veszteségek forrása 
lehet, s a kiszervezésével vagy eladásával felszaba- 
duló pénz segíthet az adósságok leküzdésében. II- 


letve arra is rájött, hogy a ,nagy adat" sok készpénzt 
termelhet, amihez viszont analitikai képességek kel- 
lenek. Így merült fel a tavaly 39,6 milliárd dollárt for- 
galmazó PC-üzletág kerítésen kívülre tolásának gon- 
dolata, s ezért vették meg 10,3 milliárd dollárért az 
Autonomy szoftvercéget. 

A részvényesek egyik elképzelésért sem rajongtak. 
Így Apotheker körül, aki valóban át kívánta alakítani 

a HP-t, elfogyott a levegő. Nem maradt más választá- 
sa, távoznia kellett. Ráadásul december 1-jén a Stan- 
dard § Poors hitelminősítő (stabil kilátás mellett) egy 
fokozattal A1-ről, A2-re rontotta a vállalat rövid távú 
osztályzatát, amit többek között az Apothekerhez kö- 
tődő Autonomy-felvásárlás miatt tovább növekvő 
adósságállománnyal indokolt. 


A nemzetközi MgA-ügyletek az első ne- 
gyedévben az összes megállapodás 34 szá- 
zalékát tették ki, ami éppen annyi, mint 
a teljes 2010-es évben. Pénzben mérve 
ugyanakkor a 11 milliárd dolláros érték a tel- 
jes üzleti értéknek a 40 százaléka. Az első 
negyedévben folytatódott a kisebb vállala- 
tok még 2010-ben elkezdődött felvásárlá- 
sa. Ez különösen az internetcégek között 
volt jellemző, amelyek mindenféle közösségi 
médiaoldalakat működtető társaságokra tet- 
ték rá a kezüket, de a célpontok között volt 
elég sok SaaS-cég is. Ám a szoftver- és SaaS- 
társaságok is vettek közösségi hálózatokat 
és ezek funkcióival kibővítették saját vál- 
lalati alkalmazás- vagy marketingplatform- 
jukat. Joe Steger szerint ezzel a módszerrel 
a vásárlók fenntartották versenyképessé- 
güket vagy kiterjesztették stratégiájukat az 
igen gyors technológiai innováció körülmé- 
nyei között is, miközben tőkével látták el 
a már létező vagy éppen felívelő trendeket. 


A MASODIK NEGYEDEV 

A második negyedévben a technológiai pia- 
con az M8A-ügyletek összértéke csaknem 
megduplázódott, és elérte az 52,1 milliárd 
dollárt. Az EgXY negyedéves beszámolója 
szerint az iparágban konszolidáció zajlik az 
innovációs változások hatására. A folyama- 
tot elsősorban a számítási felhők, az egyre 
erősebb hatást gyakorló mobileszközök, az 
interneten zajló változások, a smart grid és 
a videotechnológia hajtja. 

Az ügyletek összértéke 69 százalékkal volt 
magasabb, mint 2010 második negyedében. 
Az átlagos tranzakció értéke 194 millió dol- 
lárra emelkedett, ami a legmagasabb negyed- 
éves érték volt 2000 első negyede, a dot-com 


boom óta. A jelentés szerint az ügyletek össz- 
értéken 61 százaléka a 10 legnagyobb tranz- 
akcióra jut, de a 100 millió dollár alatti tarto- 
mánybanis nagyon élénk üzletelés folyt. 

A legnagyobb ügylet a Skype felvásárlása 
volt, amelyben a Microsoft 8,5 milliárd dol- 
lárt adott a VolP kommunikációs piacveze- 
tőjéért. A második legnagyobb deal során 
a Texas Instruments 6,5 milliárd dollárért 
megszerezte a National Semicunductort. Az 
Applied Materials is dobogóra állhatott a Vari- 


an Semicunductor 4,6 milliárdos beolvasztá- 
sával, ezt értékben a Toshiba 2,3 milliárdos 
ügylete követte, amellyel a Landis tulajdo- 
nosává vált. Csak a félvezetőiparban 10,9 
milliárd dollár értékű felvásárlás történt. 
A SaaS-piacon és más felhőrégiókban is 
élénk üzletelés zajlott, s nagyobb és kisebb 
megállapodások sorát kötötték. A legfigye- 
lemreméltóbb 2,3 milliárd dolláros lépéssel 
a Century Link vált a Savvis tulajdonosává. 
A nemzetközi ügyletek összértéke a ne- 
gyedévben 16 százalékkal emelkedett. Az 

EgY azt vélelmezi, hogy az erősödő globa- 
lizáció és amerikai cégek tengerentúli kész- 
pénzfelhalmozása állt az ügyletek jelentős 
része mögött, hiszen az általuk kötött meg- 
állapodások a teljes volumen 56 százalékát 
tették ki. Ezek között akadtak elég méretes 
üzletek is. Például az EA játékfejlesztő óriás 
1,3 milliárdot szurkolt le a PopCap Gamesért, 
a Providence Eguity befektetési cég 1,6 mil- 
liárdért szerezte meg az oktatási szoftvere- 
ket fejlesztő BlackBoardot, az Apax Partners 


pénzügyi befektető két üzleti szoftverfej- 
lesztő társaságot, az Epicort and Activantot 
is bekebelezte összesen 2 milliárd dollá- 
rért, míg a Level 3 Communications kerek 

3 milliárdért vette át az irányítást a Global 
Crossing hálózati szolgáltató felett. 


A HARMADIK NEGYEDEV 

A harmadik negyedévben a felvásárlások 
és összeolvadások értéke a technológiai 
piacon elérte az 56,5 milliárd dollárt, ami 
22 százalékkal magasabb az egy évvel 

korábbinál és 8 százalékkal az előző ne- 
gyedévinél. Ez az összérték a 2007-es pi- 
aci összeomlás óta a legmagasabb. Külö- 
nösen a fejlett mobiltechnológia és üzleti 
analitika mozgatta meg erősen a befekte- 
tők fantáziáját. A negyedév igen erős ada- 
taihoz két 10 milliárd dollárt is meghaladó 
megaügylet is hozzájárult, amire legutóbb 
2010 első negyedévében volt példa. 

Az egyik csúcsügyletben a Google 12,5 
milliárd dollárért megvette a Motorolát. 


A másik nagy beolvasztás során a Hewlett- 


Packard 11,7 milliárd dollárt fizetett a brit 
Autonomy szoftvercégért. De ebben a há- 
rom hónapban szerezte meg a Broadcom 
3,5 milliárd dollárért a chipgyártási 
technológiájáról ismert NetLogicot. 

A bankautomatáiról és POS-rendszereiről 
nálunk is jól ismert NCR pedig 1,1 milli- 
árd dollárt fizetett a szintén ezen a pia- 
con mozgó Radiant Systemsért. De a talán 
legizgalmasabb ügyletet Japánban hoz- 
ták tető alá. Három nagy konkurens, a S0- 
ny, a Hitachi és a Toshiba egybeolvasztot- 
ta LCD-üzletágát annak érdekében, hogy 
az okostelefonokban, kézi játékgépek- 
ben és tabletekben használt kisméretű 
és közepes képernyők piacán megerősít- 


Előrejelzések J J 


szerint az utolsó 
negyedévben is 
meghaladja az MgA- 
ügyletek értéke 

a 40 milliárd dollárt 
a technológiai 
szektorban. 


sék pozíciójukat. A vegyesvállalat papír- 
jainak 70 százalékát azonban 2,3 milliárd 
dollárért azon melegében eladták a rész- 
ben állami kézben lévő Innovation Network 
Corporation of Japan befektetési cégnek, 
a maradék 30 százalékon pedig a három 
elektronikai nagyvállalat egyenlő arány- 
ban osztozik. Az új cég globális piaci része- 


KINEK VAN KÖLTENI 


VALÓ PÉNZE? 

A Business Insider üzleti szaklap számba vette, mely cégek állnak úgy, 
hogy akár azonnal jelentős felvásárlási műveletekbe fogjanak. A top 10- 
es listát amerikai cégek uralják, de — jelezve a régi status guo változását 
— az első helyen egy kínai óriásvállalat, a China Mobile áll. A világ legné- 
pesebb országában a legnagyobb mobilszolgáltatónak lenni egyet jelent 
a rengeteg befektetendő készpénzzel. Ám az állami tulajdonos szándé- 
kait nem mindig lehet pontosan kifürkészni, eddig legalábbis a 44,5 milli- 
árd dollárosra taksált kápétengert nem használták befektetési célokra. 

A második helyen a Microsoft áll 41,3 milliárddal, de a redmondiak az el- 
múlt két évben visszafogták költekezéseiket. A hivatalos indoklás szerint 
inkább az okostelefon-piacon való előretörésre koncentráltak a Nokiával 
való együttműködés elmélyítésén keresztül. 

A dobogó legalsó fokára még felléphetett a Cisco 40,2 milliárd dollárral. 
A cég a 2000-es évek elején elég sok felvásárlást hajtott végre, de né- 
hány éve lanyhult a lelkesedésük. Az utolsó nagy bevásárlásuk 2006-ban 
volt, amikor a Scientific Atlanta set-top-box gyártót csaknem 7 milliárd 
dollárért szerezték meg. Mivel a célpontként számon tartott Skype elkelt 
az orruk előtt, most nem lehet tudni, hogy merre fordulnak a cégpiacon. 
Az élmezőnyben olyan cégek sorakoznak még, mint a Google (35 milli- 
árd dollár), Apple (27 milliárd dollár), Intel (16,8 milliárd dollár), Nintendo 
(151 milliárd dollár), Dell (14,4 milliárd dollár), Oracle (11,9 milliárd dollár), 
IBM (10,7 milliárd dollár). Kitűnik a felsorolásból, hogy készpénzben dús- 
káló európai céget nem találtak a Business Insider elemzői. 

sedése 20 felett van, amivel a legnagyobb 
gyártónak számít. 

A harmadik negyedév felvásárlásait elsősor- 
ban a ,nagy adat" (big data ) hajtotta. Legalább 
két tucat jelentős ügylet (köztük az egyik tíz- 
milliárdos) mögött az információszerzési és 
az analitikai képességek fejlesztése iránti 
igény állt. De a tranzakciókra legalább ekkora 
hatással volt a felhőszámítási trend emelkedé- 
se, de fontos ügyleteket regisztráltak az infor- 
mációbiztonsági, a közösségi hálózati, mobil- 
játék, egészségügyi IT, illetve az internetes és 
mobilvideó területen is. Sok ügyletben ezek az 
elemek összefonódva is megjelentek. 

Ebben a negyedévben a nagy ügyletek do- 
mináltak, hiszen a 11 legnagyobb tranzak- 
ció összértéke meghaladta a 40 milliárd dol- 
lárt, ami a teljes érték 71 százaléka. Ez volt 
az első negyedév 2008 óta, amikor legalább 
11 ügylet értéke meghaladta az 1 milliárd 
dollárt. Az átlagos érték szintén emelkedett, 
14 százalékkal az előző negyedévhez és 26 
százalékkal az előző év azonos időszakához 
képest, elérve a 221 millió dollárt, ami 11 
éve a legmagasabb. A nemzetközi ügyletek 
volumene azonban 11 százalékkal esett az 
előző negyedévhez képest. Az EgY értékelé- 
se szerint a piac erős változékonysága visz- 
szaeséstis hozhat még, ám néhány techno- 
lógiában akkora a növekedési erő, amely ezt 
a hatást ellensúlyozhatja. 


Szakértői előrejelzések szerint az utolsó ne- 
gyedévben is meghaladja az M8A-ügyletek 
értéke a 40 milliárd dollárt a technológiai 
szektorban. Ennél sokkal több is összejöhe- 
tett volna, ha az amerikai Szövetségi 
Kommunikációs Bizottság (FCC — Federal 
Communications Commission ) jóváhagyja, 
hogy az ATS T felvásárolja a T-Mobile USA-t 

39 milliárd dollárért. Ám a hatóság az ügyle- 
tet versenyellenesnek ítélte, s megállapítot- 
ta, hogy az sértené az amerikai felhasználók 
szabad szolgáltatóválasztáshoz való jogát, és 
a piaci árakat is alaposan felverné. Sőt hazug- 
sággal vádolta az AT8.I-t, mert kiderült, hogy 
a belső használatra készült elemzések meg- 
állapításai szöges ellentétben állnak azokkal, 
amelyeket a társaság az FCC-nek megküldött 
az egyesülés várható piaci hatásairól. 

Az idei utolsó három hónap azonban pozi- 
tív meglepetéseket is hozott. A legnagyobb 
ezek közül, hogy Warren Buffett — a világ 
egyik legtekintélyesebb befektetője, s nem 
mellesleg harmadik leggazdagabb embere 
— 54 százalékos részesedést szerzett az 
IBM-ben. A Kék Óriás részvényeiért 10,7 mil- 
liárd dollárt kellett leszurkolnia. Buffett cé- 
ge, a Berkshire Hathaway már márciusban 
elkezdte a részvények felvásárlását, s no- 
vember közepére érte el az 5,4 százalékos 

részesedést. A piacokon gyakran ,omahai bölcs" néven emlegetett 
befektető — akinek az érdeklődése az utóbbi időben a technológiai 
cégek felé fordult — azzal indokolta lépését, hogy meggyőzte az 

IBM útiterve, ahogy külföldi cégeket kíván megnyerni szolgáltatásai 
igénybevételéről. Az IBM háza tájáról szóló másik fontos hír, hogy új 
első számú vezetője, s egyben az első nő ebben a pozícióban Vírgi- 
nia Rometty bejelentette: 7 milliárd dollár értékben vásárolnak visz- 
sza saját részvényeket. Az elemzők természetesen azonnal találgat- 
ni kezdték, hogy vajon Buffett ugyanazt tudja-e, mint Rometty? 

Egy további izgalmat okozó, de függőben lévő ügylet a Yahoo le- 
hetséges felvásárlása. Sokáig úgy tűnt, hogy a Microsoft — amely- 
hez a keresőtechnológiai fejlesztéseken keresztül szoros kapcsolat 
fűzi a céget — teszi majd a győztes ajánlatot. Ám a megváltozott pi- 
aci körülmények ismeretében a 40 milliárdos ügylet meghiúsulása 
miatt Steve Ballmer, a Microsoft vezére valósággal lelkendezett. De 
a felvásárlást melegen tartották, hiszen november végén már a New 
York Times arról szerzett információt, hogy a lehetséges felvásárlás- 
ról Bill Gates titoktartási megállapodást írt alá, csakúgy a Silverlake 
és TPG Capital befektetőcégek is. A Reuters viszont arról számolt be, 
hogy egy másik — kockázatitóke-társaságokból és ázsiai szakmai 
befektetőkből álló — csoport is ajánlatot tett a sunnyvale-i online 
óriásra. A kínai Alibaba Groupot, a japán Softbankot és a Blackstone 
Groupot is magában foglaló befektetői kör állítólag 25 milliárd dol- 
lárt ajánlott agyengélkedő, de még mindig igen nagy piaci befolyá- 
sú cégért. De ezzel nincs vége a kérők sorának. A Thomas H. Lee 
Partners, a Providence Eguity Partners és a Hellman g Friedman 


kockázatitőke-társaságok szintén szívesen megszereznék a kereső- 


piac régi ikonját. 


CSENDES 
MAGYAR PIAC 


A hazai technológiai MgA-piac szinte mozdulatlanul 
szenderegte át 2011-et, hiszen csak pár említésre ér- 
demes üzlet született az internetszolgáltatók piacán. 
Januárban hozták nyilvánosságra, hogy az ACE Te- 
lecom megvásárolta a HunNet Hungarian Networks 
budapesti és a város környéki ügyfélbázisát és háló- 
zatát. A tranzakcióval az egyik legnagyobb, fővárosi 
és agglomerációs mikrohullámú hálózatot működ- 
tető internetszolgáltatóvá fejlődik az ACE Telecom, 
és jelentősen javítja pozícióját a hazai internetes pi- 
acon. A felvásárlással eleve másfélszeresére növeke- 
dett a hálózatát működtető bázisállomások száma. 
A tranzakciót február 1-jén zárták le. 

A magyar kábelszolgáltatatási piac nagy eseménye 
volt február végén, hogy a UPC Magyarország meg- 
szerezte az ország negyedik legnagyobb kábelszol- 
gáltatója, a Fibernet hálózatának egyharmadát. E há- 
lózati részeket a Magyar Telekom B.V.-től, az Invitel 
Holding egyik leányvállalatától vásárolták meg, amely 
ezzel egy időben lezárta a Fibernet egyedüli tulajdo- 
nosa, a Fibernet Tanácsadó Kft. megvásárlását. 

Döntések és dilemmak 


A jövőre várhatóan tovább lassuló gazdaság ellenére a BI-platformok szegmense - a Gartner 
előrejelzése szerint — a szoftverpiac egyik leggyorsabban növekvő szelete marad. A szervezetek 
ma már nem a riportolás puszta mechanizmusát, hanem a gyorsabb és megalapozottabb 
döntéshozatal, a hatékonyabb működés nélkülözhetetlen eszközét látják az üzleti intelligenciá- 
ban, amelyet egyre több területen, mind szélesebb körben alkalmaznak. A folyamatot azonban 


felhasználói aggodalmak és tévhitek kísérik. 
fererekicszolzten sz ÁZ ÜZLETI enagjag] 


Gartner arra számít, hogy a BI 
szoftverek piaca 2012-ben 8,7 
százalékkal fog nőni, és mérete 
világszinten eléri a 12,7 milliárd 
dollárt. A szegmens azért marad növekedési 
pályán, mert a vezető szállítók eredménye- 
sen kommunikálják az üzleti intelligencia, 
az analitika és a teljesítménymenedzsment 
szükségességét, a megoldásokkal elérhe- 
tő előnyöket és használatuk hozadékát. En- 
nek köszönhető, hogy felhasználói oldalon 
a szervezetek nagyrész folytatják megkez- 
dett BI-projektjeiket, abban bízva, hogy a na- 
gyobb transzparencia és mélyebb üzleti 
betekintés lehetővé teszi számukra a költ- 
ségek csökkentését, a működés hatékony- 
ságának javítását és a változások gyorsabb 
megválaszolását. 

A piacelemző a keresleti oldalon három 
olyan tényezőt is azonosított — a BI konzu- 
merizációja, az extrém adatmennyiségek és 
feljövő adatforrások támogatása, valamint 
az üzleti intelligencia mint döntéstámogató 
platform használata —, amely fontos szere- 
pet játszik a BI-eszközök elterjedésében és 
a szállítói bevételek növekedésében. 


A BI KONZUMERIZACIÓJA 

A BI-eszközöknek egyszerűbben kezelhető- 
vé és mobillá kell válniuk annak érdekében, 
hogy a felhasználók széles köre hozzájuk 
férjen, és értéket nyerjen használatukból. 

ugyanazt az 

élményt várják a Bl- 
eszközöktől is, mint 
amit a személyes 
célra vásárolt digitális 
eszközök adnak 
számukra. 


Az üzleti felhasználók ugyanazt az élményt 
várják a BI-eszközöktől is, mint amit a sze- 
mélyes célra vásárolt digitális eszközök 
adnak számukra. Az intuitív és interaktív 
módon kezelhető BI-eszközöknek és alkal- 
mazásoknak ezt az élményt ma már mo- 
bil körülmények között is biztosítaniuk kell. 
Igaz, a vállalatok túlnyomó többsége még 
nem készült fel a mobil BI-eszközök hasz- 
nálatára, a mobilitás ilyen szintű támo- 
gatására és felügyeletére, de az okoste- 
lefonok és táblagépek népszerűségéből, 
munkahelyi megjelenéséből ítélve ez rövid 
időn belül meg fog változni. 

— A mobil Bl iránti igényt a hazai piacon 
is tapasztaljuk, legutóbb egy vállalatcso- 
port felső vezetése kérte tőlünk, hogy mu- 
tassuk be, üzletiintelligencia-eszközeink, 
a lekérdezések és a riportok miként fog- 
nak megjelenni okostelefonjaik kijelzőjén 
— mondta Pintér Szabolcs, az SAP Hungary 
BI-üzletágának vezetője. — Arra számítunk, 
hogy ez az érdeklődés a következő év fo- 
Ilyamán még hangsúlyosabbá válik. Straté- 
giánkban kiemelten kezeljük a mobilitás tá- 
mogatását, amit anyavállalatunk a Sybase 
felvásárlásával is kifejezésre juttatott. Ter- 


mékfejlesztésünk központi eleme, hogy 
platformfüggetlen módon, az adott mobil- 
eszközre szabott megjelenítést biztosító BI- 
eszközöket készítünk. Ez fontos szempont, 
mivel egy táblagépen összetettebb műszer- 
fal is jól áttekinthető, egy okostelefon kijel- 
zőjén azonban másképp kell gazdálkodni 

a rendelkezésre álló felülettel. 

Az olyan üzletiintelligencia-rendszerek, 
mint az IBM Cognos, ma már szintén le- 
hetővé teszik, hogy a vezetők és mind- 
azon alkalmazottak, akik hozzáférnek a BI- 
eszközökhöz, asztali gépük mellett 
mobil PC-jükön, táblagépükön és okostele- 
fonjukon is elérjék a riportokat, illetve le- 
kérdezéseket végezhessenek. Miután 
a széles körű hozzáférés és a mobilitás tá- 
mogatására felhasználói oldalon is kifeje- 
zett az igény, a kínálat és a kereslet talál- 
kozik. Hogy egy vállalat mikor indul el ebbe 
az irányba, az már nem technológia, hanem 
elsősorban stratégia, beruházás és egyéb, 
például felügyelettel, biztonsággal kapcso- 
latos megfontolás kérdése. 


EXTREM, TELJESÍTMÉNY, 
FELJÖVŐ ADATFORRASOK 

A nagy adatmennyiségek és a nem szokvá- 
nyos forrásokból származó, nem strukturált 
információk gyors elemzésének igénye a Bl- 
alkalmazások — in-memory technológiára 
épülő, valamint a kapcsolati hálók és külön- 
féle tartalmak, nem strukturált adatok elem- 
zésére szolgáló eszközök — új, nagy üzleti 
értéket adó nemzedékét hívta életre. 

— A lakossági piacon különösen jól lemér- 
hető, hogy a vállalatoknak milyen gyorsan 
kell reagálniuk a folyamatos változások- 
ra — mutatott rá Pákozdi Lóránd, az IBM Ma- 
gyarország szoftver üzletágának adattár- 
ház-szakértője. — Amikor a versenytársak 
hetente új kampányokkal jelentkeznek, 
akkor nem lehet, illetve kevés egy adott idő- 
szakra előre tervezni, a gyors válaszadás- 
hoz, piacra lépéshez megalapozott, elem- 
zésekkel alátámasztott, nagyon gyors 
döntéseket kell meghozni. Ehhez az üteme- 
zés szerint előre elkészített jelentések nem 

adnak kellő támpontot, a keresett válaszok 
ad hoc, teljesen egyedi lekérdezésekkel ta- 
lálhatók meg. Lehet, hogy egy-egy ilyen le- 
kérdezés csak nagyon ritkán vagy egyetlen- 
egyszer fog lefutni a vállalat történetében, 
de azt sok esetben nagyon nagy adatmeny- 
nyiségen és különböző típusú adatokon, 

a lehető leggyorsabban kell lefuttatni. 

Az ilyen típusú lekérdezések mellett nagy 
teljesítményű eszközöket igényel a válla- 
lati törzsadatkezelés és az adattisztítás is, 
valamint az adatok közötti összefüggések, 
a kapcsolati hálók feltérképezése és elem- 
zése, például a bűnüldöző szerveknél, ban- 
koknál és biztosítóknál. 

— Ezek a felhasználói igények Magyar- 
országon is jelen vannak. Az elmúlt idő- 
szakban több olyan projektet is megva- 
lósítottunk, amely az említett problémák 
valamelyikére adott megoldást — mondta 
Pákozdi Lóránd. — A következő évben arra 
számíthatunk, hogy tovább nő a kereslet 
az adattárház-gyorsító, in-memory, vala- 
mint a strukturálatlan adatok elemzésére 
szolgáló technológiák iránt. 

Ezt a trendet az SAP Hungary hazai ta- 
pasztalatai is alátámasztják. 

— A BI-piacon az egyik legmarkánsabb 
irányzatot az olyan, nagy mennyiségű 
tranzakciós adat nagyon gyors lekérdezését 
lehetővé tevő in-memory technológiák kép- 
viselik, mint az SAP HANA - fogalmazott Pin- 
tér Szabolcs. — Azok a lekérdezések, ame- 
lyek korábban órákat vettek igénybe, a gépi 
memóriában percek, másodpercek alatt le- 
futnak, így akár azonnali döntések megho- 
zatalát segíthetik. Ennek üzleti előnyei szá- 
mos iparágban, illetve döntéshelyzetben 
kézzelfoghatóan megmutatkoznak. A keres- 
kedelemben például menet közben, egy na- 
pon belül értékelhető egy promóciós 
kampány, így biztosítható, hogy az akciós 
termékek folyamatosan elérhetők legyenek 


egy áruházlánc minden üzletében, azaz 
a kampány a lehető legnagyobb forgalmat 
generálja. 

A több százezer ügyféllel rendelkező köz- 
művállalatok a számlázási időszakban szin- 
tén felgyorsíthatják in-memory megoldással 
a számlákra kerülő adatok kigyűjtését, ami 
hagyományos technológiával napokat vesz 
igénybe, és a jelenlegi gyakorlat szerint kö- 
tegelve történik, azaz az ügyfelek más-más 
napokon kapják kézhez a számlát. Ugyanez 
a pénzügyi szektorról, az energiaiparról, és 
bármely más iparágról is elmondható, ahol 
nagy mennyiségű tranzakciós adat gyors 
feldolgozása szükséges. 

— Még az idén Magyarországon is lesz 
olyan lezárt projektünk, amely során az in- 
memory technológia segítségével adattár- 
ház-gyorsítást valósítunk meg ügyfelünknél 
— mondta Pintér Szabolcs. 


NAPIRENDEN AZ ADATTÁRHAZ- 
OPTIMALIZÁLAS 

Az IBM a nagy adatmennyiségek kezelé- 
séhez és az ütemezett riportok vagy egye- 
di lekérdezések gyors lefuttatásához 

a Bl-eszközök mellett fejlett tárolómegol- 
dásokat és szervereket is kínál. Ezek 
együttesen a nagygépek kora óta folya- 
matosan fejlesztett technológiák legújabb 
generációját, a Smart Analytics System 
platformot alkotják. Mellettük az IBM pa- 
lettáján megjelentek azok az újabb kele- 
tű technológiák is, amelyek a nem szok- 
ványos adatforrásokban fellelhető adatok 
és információk gyors elemzéséhez kínál- 
nak céleszközöket. Ilyen a tavaly október- 
ben felvásárolt Netezza, amely masszív 
párhuzamos feldolgozásra képes, speciális 
processzorarchitektúrát és dedikált meg- 
hajtókat használ, de az IBM egy Informix- 
alapú szoftveres megoldást (Warehouse 
Accelerator) is kínál adattárház-gyorsítás- 

hoz, kizárólag in-memory technológiára 
épülő eszköz viszont nincs a palettán. 

— A meglévő adattárházak teljesítménye 
sok esetben nem kielégítő, és a problémá- 
ra adható válaszok nagyon szerteágazók 
— fejtette ki Pákozdi Lóránd. — Ez külön- 
böző technológiákra, architekturális meg- 
közelítésekre épülő megoldásokat hívott 
életre, amelyek a továbbiakban is egymás 
mellett fognak élni. A hazai felhasználók 
igen körültekintően, óvatosan készítették 
elő adattárház-gyorsításra irányuló pro- 
jektjeiket, amelyek mostanában indultak 
vagy indulnak. Ezek közül több már 2012 
folyamán eredményeket fog felmutatni, 
így ezen a téren fokozatosan felzárkózunk 
a nyugat-európai piachoz, bár lemaradá- 
sunk jelenleg sem nagyságrendbeli. Most 
lépünk az adattárház-optimalizálás szaka- 
szába, az évekkel ezelőtt épített adattár- 
házakban felhalmozott adatmennyiség mi- 
att ez mostanra vált időszerűvé. 

A nagy analitikai teljesítményt és köny- 
nyen kezelhető kinyerő eszközöket biztosító 
megoldások a felhasználók mind szélesebb 
köréhez juttatják el az üzleti intelligenciát. 
Ezt a folyamatot azonban felhasználói aggo- 
dalmak, tévhitek lassíthatják. 

— A korábbi években tapasztalhattuk, 
hogy a felhasználók az adattárházat és az 
adatkinyerő eszközöket egyetlen megol- 
dásnak tekintették — mondta Pintér Sza- 
bolcs. — Az adattárháznak ugyan része va- 
lamilyen adatkinyerő felület is, de ez nem 
arra szolgál, hogy különböző adatforrások- 
ból származó adatokon végzett lekérdezé- 
seket összetettebb műszerfalakon jelenít- 
sen meg —, ezt a szerepet a BI-eszközök 
töltik be. A kettő között különbséget kell 
tenni, és az eszközöket céljuknak megfe- 
lelően használni, így az eredmények is job- 
bak lesznek. 

Az is előfordul, hogy a vállalati törzs- 
adatkezelésben, az adattárház-optimali- 
zálásban a felhasználó olyan nagy és ösz- 
szetett feladatot lát, hogy inkább elodáz- 
Za a projektet. 

— A piaci szereplők ezért kisebb, egy- 
másra épülő, moduláris megoldásokat kí- 
nálnak, amelyekkel a vállalatok jól beha- 
tárolható projekteken keresztül érhetik 
el a kitűzött célt — emelte ki Pákozdi Ló- 
ránd. — A vállalati szintű törzsadat-kezelé- 
sig például adattisztításon, előszűrésen, 
a rendszerek összekapcsolásán keresz- 
tülis el lehet jutni. Az ilyen, kisebb projek- 
tek előnye, hogy a komplexitással együtt 
a költségek is csökkenthetők velük, és 
hamarabb adnak mérhető eredményeket. 
A szűkre szabott IT-költségvetésből gaz- 
dálkodó vállalatok számára ez a lehetőség 
vonzó lehet jövőre is." 

Variációk virtualizációra 


A felhő környezetek építése és az infrastruktúra minél hatékonyabb üzemeltetésének 
kényszere jövőre is szépen növekvő árbevételt ígér a szervervirtualizációs megoldások 
szállítóinak. Árnyaltabbá válhatnak viszont a piaci szereplők között fennálló erőviszo- 


nyok, és végre kliensoldalon is nagyobb mozgolódásra számíthatunk. 


Szerző: Kis Endre 


Gartner november végén a londoni 
Data Center and Operations Summit, 
majd december elején a Las Vegas-i 


Data Center konferencián is az üze- 
meltetés kérdéskörével foglalkozott. A piac- 
elemző tíz olyan kulcsfontosságú lépést neve- 
zett meg, amelyen keresztül az II-osztály egy 
év alatt 10, három év alatt pedig akár 25 szá- 
zalékkalis csökkentheti az informatikai infra- 
struktúrához köthető beszerzési és üzemelte- 
tési költségeket. 

Világszinten ehhez a két tényezőhöz köthe- 


tő a teljes IT-költés 60 százaléka, Így nem meg- 


lepő, hogy a nehéz gazdasági körülmények 
között továbbra is szűkre fogott keretből gaz- 


dálkodó II-osztályoknak jövőre is mindent meg 


kell tenniük a költségcsökkentés érdekében. 


A Gartner szerint nincs olyan csodaszer, amely- 


lyel ez egy csapásra megoldható lenne — meg- 


felelő gyakorlat alkalmazásával azonban az IT- 
vezetők látványos eredményeket érhetnek el. 
A piacelemző a javasolt intézkedések közé 
sorolja az infrastruktúra konszolidálását és 
virtualizálását is. A különálló szerverek eseté- 


ben a hardvererőforrások hasznosítása álta- 
lában nagyon alacsony, a 15 százalékot sem 
éri el. Virtualizációval ez az arány jellemzően 

a négyszeresére, de akár 80 százalék körülire 
is növelhető. Ennek alapján a vállalat arra szá- 
míthat, hogy szervereinek virtualizálásával 
hardverbeszerzési és energiaköltségeit is több 
mint 50 százalékkal csökkentheti. Ezzel ma- 
gyarázható, hogy a szervezetek ismét az IT- 
erőforrások összevonására törekednek. 

Az adatközpontok, amelyekben a vállalatok kon- 
szolidálják, szabványosítják és virtualizálják 
infrastruktúrájukat, reneszánszukat élik, és 

a Gartner szerint ez a trend az évtized végéig 
meghatározó lesz. 


TORTASZELETELES 

Tíz évvel ezelőtt a legjobb szervervirtualizációs 
megoldás kiválasztása nem okozott nagy fejtö- 
rést a felhasználóknak, mert a VMware volt az 
egyedüli számításba jöhető szállító — írja test- 


vérlapunk, a Network World. Tegyük hozzá, a ha- 


Zai piacon még négy évvel ezelőtt is jószerével 
ez volt a helyzet. De a VMware egyeduralmát 
ma már kikezdeni látszik a Microsoft, a Citrix és 
a Red Hat (KVMJ). 

Az IDC szerint a Microsoft Hyper-V licencel- 
adásai 62, míg a VMware ESX forgalma 21 szá- 
zalékkal nőtt az elmúlt évben. A Gartner elő- 


rejelzésében arra számít, hogy a Hyper.V piaci 
részesedése jövőre eléri a 27 százalékot, ami 
igen nagy előrelépés a két évvel ezelőtti 11 szá- 
zalékhoz képest. A piac több mint negyedének 
megszerzése a Gartner szerint úgy jöhet össze 
a Microsoftnak, hogy virtualizációs megoldásá- 
val eléri az ezer főnél kevesebb alkalmazottat 
foglalkoztató vállalatok 85 százalékát. 
Eközben a virtualizált környezeteket 
hostoló x86-os szerverek száma is dinami- 
kusan nő. A Gartner szerint jövőre a szerve- 
zetek már ötször annyit, 55 millió darabot 
fognak vásárolni belőlük virtualizálás céljá- 
ból, mint 2009-ben. A piacelemző várakozá- 
sai szerint a Citrix piaci részesedése 2012-ben 


is 6 százalék marad, míg a Red Hat 2 száza- 
lékig nőhet. A KVM lemaradásának ledolgozá- 
sában a Red Hat segítségére lehet, hogy az 
IBM-mel, a HP-vel és az Intellel együtt az Open 
Virtualization Alliance tagja, amely a nyílt for- 
ráskódú virtualizációs szoftverek használatá- 
ra bátorítja a felhasználókat. 

A Gartner megjegyzi, hogy a Global 1000-es 
listán szereplő nagyvállalatok többsége évek- 
kel ezelőtt hozzálátott a virtualizáláshoz, 
amikor ehhez még egyedül a VMware kínált 
kiforrott technológiát. A kisebb vállalatok kö- 
rében, illetve a fejlődő piacokon azonban szá- 
mos szervezet most lép a virtualizáció útjára, 
és ők már több, meggyőző megoldás közül 
választhatnak. 


HYPERVISOR A KLIENSEN 

Jövőre ezért a még több virtualizáció és a ki- 
éleződő árverseny lehet a két meghatározó 
trend, legalábbis ami a szerveroldalt illeti. Má- 
sik testvérlapunk, az InfoWorld szerint ugyanis 
a következő időszak egyik feljövő nagyvállalati 
technológiája a kliensoldali hypervisor lesz. 

A hagyományos desktop virtualizáció mosta- 
náig két fő okból nem terjedt el: egyrészt folya- 
matos kapcsolatot feltételez a kliens és a szer- 
ver között, másrészt a sok virtuális desktop 
futtatásához nagy szerverteljesítmény szüksé- 
ges. Az asztali gépeknél drágább vékony klien- 
sekkel együtt ez a megoldás többe került, mint 
a vastag kliensekre épülő desktop környezet, 
egyedüli előnye a teljes központi felügyelet volt. 

A kliensoldali hypervisor — mint például 
a VMware Player és a VirtualBox — mindkét 
problémát orvosolja, mivel szokványos PC-kre 
telepíthető, és a notebookfelhasználók bárho- 
vá magukkal vihetik az operációs rendszert, 
az alkalmazásokat és a beállításokat tartal- 
mazó, vállalati virtuális gépet, amely a PC-n le- 
vő többi alkalmazástól teljesen elszigetelten, 
biztonságosan működik. Ennélis izgalmasab- 
bak azok a kliensoldali hypervisorok, amelyek 
a puszta vason futnak, és minden operációs 
rendszert vendégként kezelnek, mivel még 
nagyobb biztonságot és teljesítményt adnak. 
Ezek az 1-es típusú kliens hypervisorok a kö- 
vetkező években segíthetnek az okostele- 
fonok és táblagépek munkahelyi környezet- 
be illesztésében, a vállalati IT konzumerizá- 
ciójának kezelésében is." 

Kilátás felhősödésre 


Az iparági szakértelemre épülő, egy-egy terület szereplőit szabványos, felhőalapú megoldásokkal 
támogató szolgáltatók megjelenése jövőre a magyar piacon is a nyilvános felhőben elérhető 
szolgáltatások térhódítását hozhatja. A nagyobb verseny kedvezőbb díjakat és alacsonyabb áron 
elérhető magasabb szolgáltatási szinteket ígér. Ugyanakkor a felhasználóknak is meg kell még 
barátkozniuk a kevésbé testre szabható cloud megoldásokkal, és a vállalati I I-vezetőknek is fel 
kell készülniük egyfajta szerepváltásra. 


Gartner piacelemző több előrejel- 

zése is a felhőszolgáltatások el- 

terjedését vetíti előre a követke- 

ző időszakra. Szerintük 2014-re 
a középvállalatok 30 százaléka már felhőala- 
pú katasztrófaelhárító szolgáltatást (recovery- 
as-a-service, RaaS) fog használni a működés 
folytonosságának biztosítására — ez az arány 
jelenleg alig haladja meg az egy százalékot. 

Magyar viszonylatban ez egészen nagy vál- 

lalatokat is jelenthet, mivel a becslés a 150 
millió és 1 milliárd dollár közötti éves forgal- 
mat elérő szervezetekre vonatkozik. A nagy- 
vállalatok többsége azonban várhatóan ma- 
gánfelhő környezetében alakítja majd ki 
a virtualizáció adta lehetőségekre épülő, ka- 
tasztrófatűrő rendelkezésre állást biztosító 
megoldásokat. 


LEVELEZESBOMBA 

A nagyvállalatok körében 2012 végére a mos- 
tani 3-4 százalékhoz képest már az alkalma- 
zottak 10 százaléka felhőben érheti el a le- 
velezést és az együttműködést támogató 
eszközöket —, de ez az arány az azt követő 
két évben nem fog tovább nőni — véli a Gart- 
ner. Bár a kisebb vállalatok esetében, vala- 
mint az olyan iparágakban, mint a kereskede- 
lem vagy az egészségügy, ahol a szereplők- 
nek nagy, de az említett eszközökkel kevésbé 
jól ellátott alkalmazotti táboruk van, a 10 szá- 
zalékot jóval meghaladó arányú átállás már 


ma is indokolt; a nagyvállalatoknál visszahú- 
zó erőt jelent a házon belül kialakított infra- 
struktúra, a helyben üzemeltett alkalmazá- 
sok megléte. Ezek a szervezetek érthető mó- 
don a jelenleg használt eszközök életciklusá- 
nak végére időzítik a felhőalapú szolgáltatá- 


sok nagyobb arányú bevezetését. A piacelem- 


ző szerint ez a fordulópont 2014-re jöhet el, 
így a felhőalapú levelezés és csoportmunka- 
támogatás penetrációja ebben a szegmens- 
ben - felhasználószám alapján — 2016-ra 
már 20 százalékra nőhet, 2020-ra pedig elér- 
heti az 55 százalékot. 

A platform mint szolgáltatás (PaaS) piaca 
a Gartner szerint a tavalyi 5124 millió dollár- 
ról idén 707 millió dollár fölé nőhet világszin- 
ten, és a szolgáltatói bevételek a további, ki- 
tartó növekedés eredményeként 2015-ben 


elérhetik az 1,8 milliárd dollárt. A felhőben há- 


romféle szolgáltatást különböztetünk meg: 


szolgáltatásként adott infrastruktúrát (1aaS), 


platformot (PaaS) és alkalmazást (SaaS) — 
amelyek közül a SaaS-piac a legfejlettebb, 

a PaaS szolgáltatásoké a legkevésbé. A piac- 
elemző ezért ebben a szegmensben a ver- 
seny kiéleződésére számít. Az első PaaS 
szolgáltatások főleg alkalmazásszerver ké- 
pességeket kínáltak, azonban mára továb- 
bi middleware képességekkel bővültek, így 


a Gartner szerint az alkalmazáskiszolgálók pi- 


aca mellett a portálpiac alsó szegmenséből, 
valamint a folyamatmenedzsment eszközök 

piacábólis kihasíthatnak maguknak egy-egy 
szeletet. 

Egy másik előrejelzésében a Gartner arra 
számít, hogy 2015-ben a weben értékesítő 
vállalatok forgalmuk 50 százalékát már a kö- 
zösségi hálókon és mobilalkalnnazásokon 
keresztül fogják elérni. Az e-kereskedelem 
szereplőit ebben olyan kontextust érzékelő 
eszközök fogják segíteni, amelyeket a fel- 
használók a felhőben, böngészőn vagy tele- 
fonjukra telepített alkalmazáson keresztül 
érnek el. 


HAZAI VÁRAKOZÁSOK 
— A cloud egy fogyasztási modell, amely- 
ben a szervezet az üzleti működést támo- 

gató IT-erőforrásokat újszerű módon bizto- 
sítja — mutatott rá Szekrényes Zoltán, a HP 
Magyarország technológiai konzultációs 
üzletágának vezetője. — A vállalatok nem 


felhőt akarnak vásárolni, hanem ugyanazo- 


kat a szolgáltatásokat használni, mint ko- 
rábban, csak a felhőben ezt egyszerűbb és 
költséghatékonyabb módon, beruházások 
nélkül, rugalmasan és használati alapú dí- 
jazás mellett tehetik meg. A cloud-kínálat 
az laaS szolgáltatásokkal jelent meg a pia- 
con, amely leginkább a fejlesztő és teszte- 
lő felhasználók, illetve a webtartalom-szol- 
gáltatók körében terjedt el. A piac további 
fejlődését döntően befolyásolja majd, hogy 
a kis- és középvállalatok (nem IT-userek) 
megtalálják-e a nyilvános felhőben azokat 
a szolgáltatásokat, amelyeket szívesen 
használnának. A siker a szolgáltatás tartal- 
mától függ, nem a formától. 

A HP cloud-stratégiája, a hibrid szolgál- 
tatásmodell egyrészt azokat a piaci sze- 
replőket célozza, amelyek adatközpontja- 
ikból saját felhőszolgáltatásokat kínálnak, 
illetve ügyfeleik szolgáltatásait hosztolják, 
másrészt a magánfelhő környezetet építő 
nagyvállalati körnek kínál megoldásokat. 
Ezek a HP konvergens infrastruktúráját al- 
kotó hardver- és szoftverelemekre, a hoz- 
zájuk kötődő szolgáltatásokra épülnek, de 
a palettán további, felhőspecifikus meg- 
oldások is találhatók. Közéjük tartozik az 
a piactér, amelyen egy távközlési szolgál- 
tató vállalati ügyfelei — például üzleti alkal- 
mazásokat fejlesztő szoftvercégek — egy- 
szerű módon közzétehetik szoftvereiket 
a felhőben, méghozzá olyan módon, hogy 
azokat a célcsoportjukba tartozó kisebb 
vállalatok is könnyen megtalálják. 

— Franciaországban például egy cég na- 
gyon sikeres felhőszolgáltatásként tette 
közzé alkalmazását, amelyben az edzőte- 
rem üzemeltetői back office szolgáltatáso- 
kat kapnak az időpontfoglaló rendszertől 
kezdve a táplálékkiegészítő bolton, nyil- 
vántartó és beszerző folyamatokon ke- 

tudásra épülő, 
szabványosított 
szolgáltatások 
bevezetésétől várjuk 
az áttörést a hazai 
felhőpiacon is. 


resztül az ügyfélkezelésig — mondta Szek- 
rényes Zoltán. — Horvátországban pedig 
egy kórházakra szakosodott IT-üzemeltető 
kínálja szolgáltatásait a felhőben, így a ko- 
rábbinál több ügyfelet ér el. Az ilyen üzleti 
modellektől, az iparági tudásra épülő, szab- 
ványosított szolgáltatások bevezetésétől 
várjuk az áttörést a hazai felhőpiacon is. 

Budai Károly, az IBM Magyarország 
szoftver üzletágának architektúraszak- 
értője szerint a növekvő verseny nemcsak 
kedvezőbb szolgáltatási díjakat hoz, ha- 
nem a szolgáltatások minőségét is javít- 
ja —, a felhasználók egyre kedvezőbb áron 
juthatnak magasabb szolgáltatási szintek- 
hez (SLA-khoz)]. 

— Nyilvános felhőben elérhető Smart 
Cloud Enterprise laaS szolgáltatásunk új ki- 
adása például az operációs rendszerek és 
más alapszoftverek, adatbázisok, alkalma- 
zásfuttató környezetek eddiginélis széle- 
sebb választékát kínálja — mondta Budai 
Károly. — A vállalatok az IBM mellett a Micro- 
soft és az Oracle termékeit is használhatják, 
amelyekhez egészen magas, 98,5—99,9 
százalékos rendelkezésre állási szintet, 
tárolótükrözést és a többi ügyfél által bérelt 


Folytatás a 22. oldalon! 


infrastruktúrától való izolációt is választhat- 
nak. A magánfelhő környezetek piacán ki- 
éleződő versenyből a felhasználók szintén 
profitálhatnak. Itt olyan automatizált, kulcs- 
rakész megoldásokat kínálunk, mint az IBM 
CloudBurst és a Workload Deployer, ame- 
Ilyekkel a nagyvállalatok rövidebb átfutással 
és alacsonyabb költségek mellett valósít- 
hatják meg projektjeiket. 

A magyar piacon a lakosságot követően 
egyre több kisvállalat is nyilvános felhőben 
elérhető szolgáltatásokat kezd használni. 

A szélesedő kínálat mellett ez a körülmény 
is arra fogja ösztönözni a közép- és nagyvál- 
lalatokat, hogy komolyan fontolóra vegyék 
a felhőalapú megoldások bevezetését. 

— A következő évben aligha számítha- 
tunk arra, hogy a vállalatok IT-költségveté- 
sét szorító korlátok fellazulnak — tette hoz- 
zá Budai Károly. — A szervezetek továbbra 
is csak a legszükségesebbre költhetnek, 
és a megtakarításban a felhőszolgálta- 
tások sokat segíthetnek. A nyilvános fel- 
hőben a díjszámítás használatalapú, így 
alkalmazása gazdaságos lehet, az idősza- 
konként jelentkező, például tesztelésből, 
havi zárásból adódó igények kiszolgálása- 
kor, illetve a szervezeti változások köve- 
tésekoris. Itt elsősorban a SaaS és PaaS 
jellegű szolgáltatások iránti kereslet növe- 
kedésére számítunk. A magánfelhő meg- 
oldások a szabványos munkakörnyezetek 
alkalmazása és a magasabb fokú automa- 
tizálás által teszik olcsóbbá az üzemelte- 
tést. Ezen a téren az laaS jellegű, például 
desktop kiszolgálást, vagy a sokféle alkal- 
mazás rendszeres tesztelését optimalizált 
erőforráson végző megoldások lehetnek 
népszerűek. A méretgazdaságosság azon- 
ban meghatározó, így a magánfelhő kiala- 
kításába tipikusan a nagyobb vállalatok- 
nak érdemes belefogniuk. 


IT-IGAZGATÓ ÚJ SZEREPKÖRBEN 
A HP és az IBM szakemberei arra is felhívták 
a figyelmet, hogy a felhőszolgáltatások 

gyorsabb térhódításához egy kis szemlé- 
letmódosításra is szükség lesz felhaszná- 
lói oldalon. A magyar közép- és nagyválla- 
latok általában ragaszkodnak ahhoz, hogy 
igényeiket csak messzemenően testre sza- 
bott alkalmazások szolgálhatják jól, holott 
az esetek többségében azok szabványos 
megoldásokkal is lefedhetők. A szabványo- 
sítás az automatizálás és az ebből eredő ru- 
galmasság, agilitás és költséghatékonyság 
előfeltétele. A felhőszolgáltatásokkal elérhe- 
tő előnyök realizálása érdekében ezért mér- 
legelni kell, hogy mely alkalmazások eseté- 
ben éri meg valóban az egyedi megoldások 
megtartása. 

Ha a szolgáltató megfelelő SLA-kat, adat- 
biztonsággal kapcsolatos, szerződésbe fog- 
lalt garanciákat és auditálhatóságot vállal, 
akkor célszerű, ha a vállalat — a kockáza- 
tokat és a költségeket a mérleg két serpe- 
nyőjébe helyezve — a felhő biztonsága miatt 
érzett aggodalmaival is szembenéz. Kide- 
rülhet, hogy az alkalmazások többségéhez 


A tréningen 


informatikai beruházások 
sikeressége javarészt az ab- 
ban részt vevők szakmai fel- 
készültségén múlik. A ha- 
Zai gyakorlat mégis azt mutatja, hogy a cégek 
a projektek költségvetésében a legtöbbet ép- 
pen az oktatáson akarják megspórolni. Pedig 


a tréningre fordított legkisebb összeg is sokszo- 


rosan megnöveli a beruházás megtérülését. 

Nem egy - akár több tízmillió forintot is fel- 
emésztő — informatikai beruházás bukott már 
meg azon, hogy az adott projektet nem kellő- 
en felkészített csapat felügyelte, vagy a telepí- 
tési feladatok lezárása után hozzá nem értők- 
nek adták át. Ezért nem meglepő, hogy a hazai 
vállalatok körében végzett nem reprezenta- 
tív HP-felmérés az IT-beruházások végső ered- 
ményessége szempontjából a projektben bár- 
mi módon részt vevők felkészültségét tartotta 
a legfontosabbnak. A válaszadók szerint a siker 
több mint 30 százalékban ezen múlik. 

A 2011. szeptemberi felmérés számai 
ugyanakkor azt mutatják, hogy a beruházá- 
sokra fordított összegeknek még mindig ele- 
nyészően kis részét fordítják tréningre, annak 


ellenére, hogy a döntéshozók általában elisme- 


rik annak fontosságát. 

A hazai tapasztalatokat támasztják alá 
a nemzetközi kutatások is: ha egy adott IT- 
projekt költségkeretében akárcsak 1,59-kal 
megemelik a képzésre fordított költségeket — 
4,5-ről 69-ra —, az a projekt sikerességének 


a felhőszolgáltatás nagyobb rendelkezésre 
állást és védelmet ad, mint a házon belüli 
üzemeltetés, vagy ugyanazt a szintet ol- 
csóbban biztosítja. 

Miután a vállalatok a jövőben egyre több, 
külső szolgáltató által adott, felhőalapú meg- 
oldást fognak használni, az IT-vezetőknek 

is fel kell készülniük arra, hogy részben ma- 
gukra öltsék az ellátási láncért felelős me- 
nedzser szerepét. Testvérlapunk, a CIO 
magazin szerint ebben segíthet, ha tanulmá- 
nyozzák azt a gyakorlatot, amelyet az autó- 
gyárak és az áruházláncok az elmúlt 100 
évben már tökélyre fejlesztettek." 


ne spóroljunk! 


esélyét 50-ről 809-ra növeli. Más megközelí- 
tésből, ha a vállalatok 9 órával megemelik az 
egy fő képzésére fordított időt és megközelí- 
tőleg 40 órát fordítanak az adott projektben 
részt vevők képzésére, az előbb említetthez 
hasonló eredményjavulással számolhatnak — 
az IDC által 2011-ben, 515 IT-projektben érin- 
tett IT-vezető válaszai alapján végzett Impact 
of Training on Project Success felmérésének 
eredményei szerint. 


A felkészültség szerepe az 
eredményességben 


e az üzemeltetők és felhasználók 


hozzáértése 


a külső támogatás minősége 


a hálózat megbízhatósága 


a szoftver megbízhatósága 


a hardver megbízhatósága 


Mennyire fontos? 


Forrás: HP Magyarország 

Az utóbbi években gyökeresen átalakult az 
informatikai oktatás Magyarországon; a leg- 
utóbbi gazdasági válság óta pénz- és időhi- 
ányra hivatkozva már a nagyvállalatok se na- 
gyon költenek tréningekre. A legtöbb esetben 
a képzés utólagos igényként merül fel, de ek- 
kor már nincs idő a megtervezésére és a szol- 
gáltatók megpályáztatására. Ekkor a megren- 
delő általában elfogadja az első kedvezőnek 
tűnő oktatási ajánlatot, pedig a projekt része- 
ként egy pénzügyileg és szakmailag 
optimális oktatási csomagot is ren- 
delhetett volna a beszállítótól. Gya- 
koribb azonban az az eset, amikor 
büdzsé hiányában egyáltalán nem 
kerül sor a képzésre. 

, Tapasztalataink szerint a tudás 
és a képesség fejlesztésén túl az 
egyik legfontosabb sikertényező, 
hogy a megrendelő elnyerje a pro- 
jektben érintettek támogatását. Ah- 
hoz, hogy az II-beruházásokra köl- 
tött összeg ne kidobott pénz legyen, 
be kell vonni az embereket a válto- 
zásba. A változás kommunikációjá- 
nak egyik fontos formája a tréning. 
Az új rendszereket a felhasználók 
csak akkor fogják használni, ha ér- 
tik, hogyan működnek, és elfogad- 
ják, hogy miért van rájuk szükség" — 
mondta Nagy Zoltán, a HP Oktatási 
Szolgáltatások üzletágvezetője. Hi 

Hozd a saját eszközöd! 


A konzumerizáció következtében a vállalatoknak fel kell készülniük arra, hogy 2012-ben már 
legalább három mobilplatformot támogassanak I1-környezetükben. Ha a Microsoft és a Nokia 
együttműködése, illetve a táblagépeken is futó Windows 8 sikeres lesz, akkor a rá következő évtől 
már vállalati kezdeményezések is nagyobb számban mozdíthatják elő a munkahelyi mobilitást. 


vállalati mobilitás legnagyobb 

hajtóerejét ma a konzumerizáció 

— az alkalmazottak magáncélra 

vásárolt mobileszközeinek mun- 
kahelyi használata — adja. A Gartner szerint 
az IT-igazgatóknak ezért az eddiginél rugal- 
masabb mobilstratégiát kell kialakítaniuk és 
gyakorlatba ültetniük, amely nyitott a külön- 
böző klienseszközök befogadására, ugyan- 
akkor azok biztonságos használatát is sza- 
vatolja vállalati környezetben. A piacelemző 
rámutat, hogy az alkalmazottak különböző 
csoportjai eltérő bánásmódot igényelhetnek, 
ezért a következő időszakban a mobileszkö- 
zök felügyelete terén legalább négy új me- 
nedzsmentstílus megjelenésének lehetünk 
majd tanúi. 


TÖMEGMOBILITÁS 

A piacra kerülő mobileszközök kínálata és ez- 
zel együtt a felhasználói igények is folyama- 
tosan változnak. A konzumerizáció követ- 


keztében az II-igazgatók már jelenleg is az 
alkalmazottak tömeges mobilitásával szem- 
besülnek, és ez még csak a kezdet. 

A Gratner előrejelzése alapján az okos- 


telefonok lakossági piaca — a szállítói bevéte- 


lek alapján — idén el fogja érni a 461,5 millió 

dollárt, jövőre pedig 645 millió dollárra nőhet. 


Összehasonlításképp a PC-piac méretét a pi- 
acelemző ugyaneere az időszakra 364 mil- 


lió dollárra becsüli. Az okostelefonok és a táb- 


lagépek forgalma együttesen 44 százalékkal 
lesz nagyobb 2011-ben, mint a PC-piac. Ké- 
zenfekvő, hogy ezek a mobileszközök válla- 
lati környezetben is mind nagyobb számban 
fognak megjelenni, mivel az alkalmazot- 
tak elvárják, hogy azokat munkahelyükön is 
használhassák. 

De nem pusztán eszközökről van szó, 
a konzumerizáció egyúttal azt is jelenti, hogy 
a vállalati környezetben ugrásszerűen meg- 
nő a mobilalkalmazások és a nyilvános fel- 
hőben működő szolgáltatások száma. Az 
okostelefonok és táblagépek tulajdonosai 
ugyanis folyamatosan új, innovatív képes- 
ségeket és szolgáltatásokat kínáló alkalma- 
zásokat töltenek le az alkalmazásboltokból. 
A Gartner becslése szerint a letöltött mobilal- 
kalmazások száma idén eléri a 18 milliárdot, 
ami 2010-hez képest több mint 
114 százalékos növekedést je- 
lent. A tempó jövőre is hasonló 
lesz, a piacelemző arra számít, 
hogy a felhasználók 2012-ben 


nak letölteni az app store-okból. 
A mobileszközök és alkal- 
mazások áradata változást hoz 
a társadalom egészében, így 
a vállalaton belül is. A munka- 
hely ITI-támogatottságát ille- 
tően az alkalmazottak egyre 
inkább fogyasztóként viselked- 
nek, akik a legújabb eszközök 
gyorsabb elérhetőségét, széle- 
sebb választékát igénylik. Ha 
ezt nem kapják meg, vagy elé- 
gedetlenek az eszközfrissí- 
tés hosszú átfutásával, akkor 
a magáncélra vásárolt digitá- 
lis eszközeiket hozzák be mun- 
kahelyükre. A lakossági piacon a felhaszná- 
lók általában sokkal gyorsabban cserélik le 
telefonjaikat és számítógépeiket, mint a vál- 
lalatok, ezért a bring your own device néven 
ismert trend alkalmazott és munkáltató szá- 
mára egyaránt előnyöket hozhat. A vállala- 


már 31 milliárd alkalmazást fog- 


ti ÍT-vezetőnek azonban új megoldásokat kell 
találnia az ilyen programok támogatására, il- 
letve a mobileszközök beszerzésére és a di- 

namikusan fejlődő mobilkliens-környezet ha- 
tékony, megbízható felügyeletére. 


FELÜGYELET ES INNOVÁCIÓ 

A Gartner szerint a vállalatok ennek érdeké- 
ben többféle — felügyelet, választék és inno- 
váció központú, valamint szabadon engedő 
— megközelítést is alkalmazni fognak a mo- 
bilkliens-környezet menedzselésében annak 
függvényében, hogy a vállalati stratégia mi- 
lyen célokat határoz meg. 

A felügyelet központú menedzsmentstílus 
elsősorban a szolgáltatások minőségére, a biz- 
tonságra, a támogatásra és a költségek ellen- 
őrzésére helyez hangsúlyt. Annak érdekében, 
hogy a kívánt funkcionalitást, szolgáltatási 
szinteket, teljesítményt és védelmet biztosít- 
sa, a vállalat maga szerzi be a mobileszközö- 
ket, amelyeket a szolgáltatói szerződésekkel 
és a letölthető alkalmazásokkal együtt szigorú 
felügyelet alá von. Ebben a felállásban az esz- 
közök és alkalmazások menedzselését és tá- 
mogatásátis a vállalat IT-osztálya végzi. 

A választék központú megközelítés a fel- 
használók elégedettségét igyekszik növel- 
ni olyan munkakörnyezetekben, amelyekben 
az alkalmazottak nagyobb szabadságot igé- 
nyelnek a mobileszközök kiválasztásában, 
munkájuk támogatása ugyanakkor viszony- 
lag kevés alkalmazással is megoldható. Ez 
utóbbi a választékbővítés fontos előfeltéte- 
le, mivel az összetett alkalmazáskörnyeze- 
tek többféle platformon történő támogatá- 
sa általában nagyon költséges. A nagyobb 
felhasználói elégedettség persze csak ab- 
ban az esetben célozható meg, ha nem nö- 
veli túlzott mértékben a kockázatokat. Ezért 
a vállalat ebben a megközelítésben is meg 
fog tartani bizonyos felügyeleti jogokat a mo- 
bileszközökre és a hozzájuk tartozó szolgál- 
tatásokra nézve — például az elérhető szol- 
gáltatások számának korlátozásával, vagy 
eleve biztonságosabb, például vékonykliens- 
architektúrák bevezetésével. Ez a fajta fel- 
ügyelet azonban sokkal inkább a felhőben, 
semmint magán az eszközön valósul meg, 
és hatásköre is lényegesen korlátozottabb, 

mint a felügyelet központú menedzsmenítstí- 


lus esetében. 

Az innováció központú megközelítés cél- 
ja, hogy széles körű önállóságot adjon azon 
alkalmazottaknak, akik ezt igénylik, és ál- 
talában olyan munkakörökben dolgoznak, 
amelyek felett a vállalati IT egyébként is alig 
vagy egyáltalán nem gyakorol ellenőrzést. 
Ezek a független, a technológia terén jellem- 
zően otthonosan mozgó, fejlett felhaszná- 
lók minden új eszközt, alkalmazást és szol- 
gáltatást az elsők között akarnak kipróbálni, 


és gyakran új ötletekkel állnak elő a folyama- 


tok optimalizálását, új termékek fejleszté- 
sét illetően, vagy kimondottan ezen a terüle- 
ten dolgoznak. Itt a felhasználó mondja meg, 
hogy milyen eszközökre, alkalmazásokra 
és szolgáltatásokra van szüksége, és a vál- 
lalati IT egyetlen ésszerű igényt sem utasít- 
hat vissza. Ez persze nem jelenti azt, hogy 
az olyan kritikus területeken, mint az adat- 
biztonság és a kockázatkezelés, minden fe- 
lelősséget áthárít a felhasználóra, de ez 

a felügyelet sokkal inkább a házirendek be- 
tartatására irányul majd, semmint a techno- 
lógiára. Az ebbe a csoportba tartozó felhasz- 
nálók gyakran akkor sem tartanak igényt 
támogatásra, ha ez egyébként megoldható 


BalaBit 


IT Security 


www.balabit.com 


syslog-ng log server 
A világ első HSRL naplózó technológiája 


HIGH-SPEED RELIABLE LOGGING 
m több mint 650.000 üzenet másodpercenként 


m üzenetvesztés nélkül 


um megbízható továbbítás és tárolás 


lenne, de érdeklődésüknél fogva a szakmai 
tanácsokat meghallgatják, és képzéseken is 
szívesen vesznek részt. 


Végül a szabadon engedő menedzsmentstí- 


lus igyekszik a lehető legkisebb felelősséget 
vállalni a mobileszközök és szolgáltatások 
munkahelyi használatáért azáltal, hogy ilye- 
neket nem biztosít. A vállalati IT-osztály per- 
sze itt sem bújhat ki teljesen a felelősség alól; 
a megközelítés lényege, hogy megtalálja azo- 


kat a helyzeteket, amelyekben nem kell feltét- 


lenül felelősséget vállalnia. Ha az alkalmazot- 
tak a saját tulajdonukban levő okostelefont 
vagy táblagépet használják munkahelyükön, 
akkor az IT-osztály megteheti, hogy azokhoz 
csak nagyon korlátozott támogatást ad, vagy 
ezt a felelősséget teljesen elhárítja, illetve 

a felhasználóknak előírja, hogy maguk gon- 
doskodjanak mobil e-mail címről is, vagy kül- 
ső szolgáltató által biztosított, hosztolt szol- 
gáltatást vezet be. Ebben a megközelítésben 
a minimálisan szükséges felügyelet a felhő- 
ben, illetve az alkalmazásokon és házirende- 
ken keresztül jut kifejezésre. 


MOZGÓ PLATFORMPOZÍCIÓK 
A Gartner szerint a vállalati IT-vezetőknek rö- 
videbb idő alatt kell felkészülniük az alkal- 


9 


a megbízhatóság kri 
4 


Tudjon meg 
többet a termékről, 
és töltse le 
a syslog-ng 
próbaverzióját. 


t a teljesít 

mazottak által vásárolt mobileszközök tá- 
mogatására, mint hinnék. Ez a gyakorlat 

a legtöbb vállalat életében meg fog jelenni, 
ezért a szervezetek helyesen teszik, ha mi- 
nél előbb készen állnak rá. 

A vállalatok ezzel együtt arra is számíthat- 
nak, hogy már 2012 folyamán legalább há- 
rom különböző mobilplatformot kell támogat- 
niuk IT-környezetükben, de ezek száma akár 
4-5 is lehet. Ebben földrajzi régiónként elté- 
rések lesznek, illetve a stratégiát az is befo- 
Ilyásolja majd, hogy a vállalat az eszközökön 
milyen szolgáltatásokat kíván támogatni, en- 
gedélyezni — csak olyanokat, amelyeket az 
alkalmazottak munkahelyi környezetben 
használnak (B2E), vagy megférnek mellet- 
tük az azon kívül elérhető, lakossági (B2C) 
szolgáltatások is. 

A piacelemző becslése szerint a mobilplat- 
formok versenyében a következő pár évben 
az Android operációs rendszer meg fogja őriz- 
ni vezető pozícióját, míg az Apple i0S 2012-től 
2014-ig a dobogó második fokán áll majd. Ha 
a Microsoft és a Nokia együttműködése sike- 
res lesz, akkor a Windows Phone 2015-re 
a harmadik helyre szoríthatja az Apple i05-t, 
míg a RIM már 2013-ban a negyedik helyre 
kerülhet ebben a versenyben." 

Mérsékelten terjed a gép-gép 
kommunikáció 


Noha korábban azt jósolták, hogy 50 milliárd gépben lesz majd SIM-kártya, a technológia 
fejlődése és a szolgáltatói piac alakulása némiképp keresztülhúzta a számításokat. 


íz-tizenöt évvel ezelőtt, amikor 
már előrelátható volt a mobil 
hangpiac telítődése, boldog-bol- 
dogtalan azt jósolta, hogy a vi- 
lágon található mintegy 50 milliárd gép is 
kommunikál majd egymással a mobilhá- 
lózaton keresztül. Minden eszközbe SIM- 
kártyát helyeznek, és belátható időn belül 
hatalmas méretű gép-gép, azaz machine- 
to-machine (M2M) forgalomnak lehetünk 
tanúi. A valóság azonban némileg rácáfolni 
látszik az előrejelzésekre, az elmúlt évek- 
ben nem egészen a várakozásoknak meg- 
felelően alakult a trend. Vajon mi állhat 
a GSM-alapú M2M kommunikáció mérsékelt 
terjedésének hátterében? 


— A jelenségnek sok oka van — kezdte a ma- 
gyarázatot Breznai János, az M2M Solutions 
Kft. ügyvezető igazgatója. — Az egyik ok ma- 
gában a technológiai fejlődésben keresen- 
dő. Annak idején, amikor 50 milliárd gép 
kommunikációjáról lehetett hallani, igazából 
csak a fejekben voltak meg az elképzelések, 
a szükséges eszközök (GSM-modemek) 
még hiányoztak. Az utóbbi években azonban 
nagyot változott a világ. Nemcsak a GSM- 
modemek egész sora jelent meg a piacon, 
hanem ma már egyéb rádiós technológiák is 
valós alternatívát kínálnak. Bőven találhatók 
a piacon például olyan Wi-Fi, Bluetooth vagy 
Zigbee alapú kommunikációs modulok, ame- 
lyek — egy addicionális rádiós interfész köz- 


MALLÁSZ 
JUDIT 

beiktatásával — egy adatkoncentrátorba 
továbbítják az adatokat. Az adatkoncentrá- 
torok 10, 50, 100 vagy akár 1000 eszköz 
adatát is képesek összegyűjteni, a GSM-há- 
lózatra pedig már ez az összegyűjtött adat- 
folyam kerül. Nem valósult tehát meg az az 
elképzelés, hogy minden eszközben SIM- 
kártya működik majd. Ma — 2011 végén, 
2012 elején — a hozzáférési pontok száma 
a vártnál lényegesen alacsonyabb, és min- 
den bizonnyal a jövőben is több nagyság- 
renddel elmarad az 50 milliárdtól. 


Az M2M kommunikáció terjedését a szol- 
gáltatásokkal kapcsolatos újszerű helyzet 
is akadályozza. Induljunk ki abból, hogy 
gép-gép kommunikáció esetén minden 
SIM-kártya mögött valamilyen másodlagos 
(értéknövelt) szolgáltatás — mérőóra-leol- 
vasás, gépjárműbiztonság, egészségügyi 
alkalmazás stb. — áll. A mobilszolgáltatók- 
nak meglehetősen idegen ez a terület, ők 
hagyományosan az összeköttetést terem- 
tik meg a végfelhasználók mobilkészülékei 
között, illetve SIM-kártyát értékesítenek. 


— A bökkenő, hogy a sokéves múlttal ren- 
delkező GSM-társaságok gyakorlatilag kiszo- 
rultak erről az új piacról. Csak az eszközökbe 
kerülő SIM-kártyát értékesítik, illetve a gépek 
között közlekedő bitek továbbításáért számí- 
tanak fel díjat. Ez pedig nem túl nagy összeg. 
Az M2M kommunikációban ugyanis jellem- 
zően kicsi, sőt a szolgáltatások fejlődésével 


Mobilhálózati M2M-csatlakozások száma a világon 


2009 2010 2011 


[millió darab] 


A váltás nem megy máról holnapra. Ilyen 
körülmények között teljesen természetes, 
hogy másodlagos szolgáltatók jelentek és 
jelennek meg a piacon. Olyan társaságok, 
amelyek a megfelelő szerverekkel, vala- 


mint az illető alkalmazást megvalósító spe- 


ciális szoftverrel a háttérben értékesítik az 
újszerű szolgáltatásokat. 


2012 


2013 2014 


Forrás: Berg Insight 


folyamatosan csökken a továbbítandó ada- 
tok mennyisége. Így tehát a GSM-társaságok 
nem számíthatnak ebből az üzletágból ko- 
moly bevételre. Az úgymond nagy pénz a má- 
sodlagos szolgáltatók markát üti. E társasá- 
gok általában havi 2-3 ezer forintért kínálják 
értéknövelt szolgáltatásaikat — tájékoztatott 
Breznai János. 

Megjegyzendő, hogy a várva várt nagy pi- 
ac miatt a GSM-szolgáltatók igyekeztek az 
M2M-árakat szinte a bekerülési költség ha- 
tárára lenyomni. Az elvárt nyereség azon- 
ban elmaradt, így — szakértői vélemény 
szerint — még az is elképzelhető, hogy az 
operátorok a lakossági hangpiaci árak eme- 
lésére kényszerülnek. 


Természetesen a mobiltársaságok sem ül- 
nek ölbe tett kézzel és várják, hogy teljesen 
kiszoruljanak az M2M kommunikáció ígé- 
retes piacáról. Válaszlépésként több mo- 
biloperátor is létrehozta saját szolgáltatási 
kapuját. Az úgynevezett M2M gateway lé- 
nyege, hogy gyakorlatilag bármilyen szol- 
gáltatásformát be tud fogadni. Ha tehát 

a piacszegmentáció során egy új egészség- 
ügyi, biztonsági vagy bármilyen más alkal- 
mazás jön létre (a szükséges hardver-szoft- 
ver háttérrel, tehát szenzorokkal, mérőesz- 
közökkel, SIM-kártyával, alkalmazói szoft- 
verrel stb.), a másodlagos szolgáltató az 
M2M gateway-en keresztül egy központi, 
nagy rendelkezésre állású szerverhez csat- 
lakozhat. Ha emellett a mobiloperátor még 

a számlázást és az ügyfélkezelést is átveszi 
az egészségügyi és egyéb alkalmazásokkal 
foglalkozó másodlagos szolgáltatótól, akkor 
tulajdonképpen mindenki arra összpontosít- 
hat, amihez a legjobban ért. 

— Igaz, hogy a mobiltársaságok kiszorul- 
nak a másodlagos szolgáltatások közvet- 
len piacáról, de az M2M gateway, valamint 
a hozzá kapcsolódó szolgáltatások révén 


valamelyest mégis részesednek a bevétel- 
ből. A másodlagos szolgáltatásokban érin- 
tett kicsi vagy közepes méretű cégek szá- 
mára is előnyös ez a konstrukció, hiszen 
önerőből nem tudnának 30-40 millió forin- 
tos szerverberuházásokat tenni, valamint 
professzionális ügyfélszolgálatot üzemel- 
tetni. Így megmaradhatnak a fejlesztésnél, 
valamint a mobilhálózatot adattovábbító 
közegként használó eszközök értékesíté- 
sénél, üzemeltetésénél. Emellett várható, 
hogy az alkalmazásfejlesztés egyre inkább 
az egyetemeken összpontosul. Már most 
láthatók ennek jelei; többek között a Mű- 
egyetemen, a Pannon Egyetemen, a Sze- 
gedi Egyetemen és az Óbudai Egyetemen 
is vannak ilyen műhelyek — mutatott rá 

a szakértő. 


— Az M2M kommunikáció jövőjének latolgatá- 
sakor a piac felvevőképességéről sem szabad 
megfeledkezni. A felmérések alapján valószí- 
nűsíthető, hogy — a jelenlegi válsághelyzettől 
függetlenül — a lakosság csak véges számú, 
családonként legfeljebb két-három másodla- 
gos szolgáltatást vásárolna meg. A költségek 
ugyanis még akkoris a lakosságnál csapód- 
nak le, ha a szolgáltatás közvetlen felhasználó- 
ja mondjuk, az áram- vagy a gázszolgáltató. Mi- 
vel a lakossági piac fizetőképessége az egész 
világon csökken, a nagy, méretgazdaságos 
rendszerek terjedése tűnik az egyetlen járható 
útnak — hívta fel a figyelmet Breznai János. 

Az M2M gateway-re épülő konstrukciónak 
van még egy óriási előnye. Mivel a nagy mo- 


TÁVGONDOSKODÁS 


Jóllehet a személyes kapcsolat semmivel sem helyettesíthető, bőven 
vannak olyan esetek, amikor segítségül siethet az infokommunikáció — 
a gép-gép kapcsolat — az idős, egyedül élő embereknek és családtagja- 
iknak. A CCE - Távgondoskodás feledékeny idős embereknek című eu- 
rópai uniós projekt keretében a lakásukban egyedül élő, feledékeny 
emberek tevékenységének követésére alkalmas infokommunikációs 
megoldásokat dolgoznak ki. A 3.46 millió euró költségvetésű projekt- 
ben egy angol, holland, német és magyar tagokból álló konzorcium dol- 
gozik. Magyarországot a Műegyetem Egészségipari Mérnöki Tudásköz- 
pontja, valamint a Méréstechnika és Információs Rendszerek Tanszéke, 
továbbá az Innomed Zrt. és a Magyar Otthonápolási és Hospice Egyesü- 
let képviseli. Alapelv, hogy kamerákat nem alkalmaznak, a Műegyetem 
kutatói hálózatba kötött szenzorokon alapuló rendszert fejlesztenek. Az 
egyszerű szenzorok hőmérsékletet, mozgást, ajtónyitást, áramfelvételt 
érzékelnek. A mérési eredmények a távközlési hálózat és az internet se- 
gítségével bárhonnan a világon nyomon követhetők. Baj esetén a rend- 
szer riasztást ad. A mintarendszer már elkészült, most következnek az 
éles, valós körülmények között végzett tesztek. 

BREZNAI JÁNOS 


ügyvezető igazgató 
M2M Solutions Kft. 


bilszolgáltatók a világ számos országában 
jelen vannak, az M2M gateway-en létreho- 
zott értéknövelt szolgáltatások mindazon 
országokban igénybe vehetők, ahol az illető 
mobiloperátor jelen van. Előbb-utóbb egyre 
több olyan SIM-kártya jelenik meg a piacon, 
amellyel az adott szolgáltató által lefedett 
országokban roamingdíj nélkül (vagy rend- 
kívül alacsony roamingdíj mellett ) lehet 
használni az M2M alkalmazásokat (például 
egy ember élettani paramétereit, vérnyomá- 
sát, szívműködését stb. nyomon követni). 
Világméretű szolgáltatás jöhet tehát létre, 
amely némileg más megvilágításba helyezi 
az M2M alkalmazásokat. Másképpen fogal- 
mazva: a gép-gép kommunikációban is sze- 
rephez jut a cloud computing. 

— A cloud computing ebben az esetben azt 
jelenti, hogy a végfelhasználóknál működő 
szenzorok a bennük lévő SIM-kártya (vagy 
például Bluetooth-modul és egy mobilesz- 
köz) segítségével, a mobilhálózaton keresz- 
tül rácsatlakoznak egy szolgáltatási plat- 
formra. Ez a platform gyakorlatilag bárhol le- 
het a világon, a végfelhasználó az interneten 
keresztül éri el a szolgáltatást. A szenzoro- 
kon, mérőeszközökön futó kliensszoftver 
feladata, hogy elvégezze a szükséges te- 
endőket (például mérje a szoba hőmérsék- 
letét, érzékelje az ajtó nyitását, mérje egy 
ember vérnyomását stb. ). A világméretű 
szolgáltatások megjelenése azonban felveti 
a szenzorprotokollok megnyitásának szük- 
ségességét. A felhőben lévő alkalmazások- 
hoz ugyanis csak nyílt protokollokkal lehet 
csatlakozni. A piac rákényszeríti a fejlesz- 
tőket, hogy nyissák meg protokolljaikat. Aki 
nem teszi meg ezt a lépést, nagy üzletekről 
marad le — hangsúlyozta Breznai János. "9 

Az ü 


zleti felhasználók kora 


Az okostelefonok és táblagépek, a cloud computing és a közösségi médiamegoldások 
megjelenése az üzleti informatika világára is alapvető hatást gyakorol. A vállalati rendszerek egyre 
inkább kommercializálódnak; az alkalmazások ősrobbanását a mobilweb virágkora követheti. 


Gartner adatai szerint 2011 har- 
madik negyedévében összesen 
322 700 700 internetezésre, 
VolP-telefonálásra, alkalma- 
zások futtatására, kifinomult közössé- 
gi (social) funkciók elérésére alkalmas 
okostelefont adtak el a világon. Az elemző 
cég előrejelzése szerint jövőre tovább nő- 
nek az eladások, annak ellenére is, hogy 
a felhasználók a gazdasági válság hatásá- 
ra számos piacon, köztük a kelet-európai 
régiót és ezen belül hazánkat is magában 
foglaló EMEA-országokban kétszer is meg- 
gondolják, költsenek-e új eszközök beszer- 
zésére. Hódítanak a táblagépek -— a Gartner 
és az IDC közös elemzése szerint 2015-re 
a tabletgyártók összesített értékesítései 
elérhetik ahagyományos PC-piac eladásai- 
nak hatvan százalékát. 

Az okos mobileszközök térnyeréséhez 
nagymértékben hozzájárul a hagyományo- 
san civil felhasználóknak szánt eszközök 
beszivárgása az üzleti életbe. A Gartner ku- 
tatása rámutat: az Apple iOS és a Google 
Android operációs rendszerét futtató 
okostelefonok és táblagépek megjelenése 
lerombolta a felhasználói és üzleti eszkö- 
zök közötti határt; egyre többen használ- 
juk ezeket a kütyüket arra, hogy vállalati 
adatbázisokhoz, hálózatokhoz csatlakoz- 
zunk — munkát végezzünk. A trendet és 
a vele járó működésoptimalizálási, költ- 
ségcsökkentési lehetőségeket a cégek 
vezetői, döntéshozói is felismerték. Nem 
véletlen, hogy — elsősorban a liberális 


szemléletű észak-amerikai és nyugat-euró- 


hogy az ari 
szakértők nagy része 
egyetért abban: 2012 
a mobilweb éve lesz. 


pai vállalatok körében — mind jobban terjed 
a , Bring your own — használd a saját eszkö- 
zödet!" szemléletmód. 


UJ ERA, ÚJ ECA 
A technológiai újításoknak köszönhetően 
a mobileszközök mindinkább multifunkcio- 
nálissá — használhatóbbá és hasznosabbá 
válnak. Ezzel egy időben egy , csendes 
szocioevolúciós forradalom" is lezajlik: fog- 
lalkozási szokásaink változásával a mun- 
kavégzés terei is átértékelődnek, kitá- 
gulnak. Ma már nemcsak az irodában 
dolgozunk, de sokszor otthon, utazás köz- 
ben is; egyre jobban elterjed a távmunka. 
Ráadásul az első pillantásra szabadosnak 
és szabályozhatatlannak tűnő mobil 
munkavégzés valójában hatékonyabbá, 
teljesítménycentrikussá teszi hétköznapja- 
inkat, gazdaságosabbá, kevésbé eszköz- és 
erőforrás-igényessé a cégek működését. 
Az iOS és az Android platformok elter- 
jedése nemcsak az üzleti célra használt 
eszközök, de a vállalati rendszerek és al- 
kalmazások piacát is alaposan átformálja. 
, Korábban elsősorban a Symbian operáci- 
ós rendszerre fejlesztettek a cégek — ma 
már inkább i05-ben és Androidban gondol- 
kodnak — mondta Forstner Betalan, a Bu- 
dapesti Műszaki és Gazdaságtudományi 
Egyetem (BME) Automatizálási és Alkal- 
mazott Informatikai Tanszékének do- 
cense. — Az év második felétől egyre 
több Windows Phone-os megbízást kap- 
tunk — köszönhetően nyilván annak is, 
hogy a Nokia, amely még ma is a világ 

legnagyobb, legtöbb készüléket értéke- 
sítő gyártójának számít, bejelentette, 
hogy leállítja aSymbian és a Meego- 
fejlesztéseket, és a Microsoft operációs 
rendszere mellett tette le a garast." 

Az egyéni felhasználóknak szánt mobil- 
eszközök , elüzletiesedése" nyomán más, 
korábban elsősorban a szabadidő szerve- 
zését, barátokkal, ismerősökkel való 
kapcsolattartást megkönnyítő megoldá- 
sokis beépültek a céges szisztémákba. 
Egyre több vállalat ismeri fel a közösségi 
médiaeszközök előnyeit, és kezdi használ- 
ni az olyan Facebook-szerűen felépülő 
üzleti oldalakat, mint a Salesforce.com, 

a SocialText vagy a Yammer. 

, A mobileszközökön futó céges alkalma- 
zások esetében ma már alapelvárás, hogy 
képesek legyenek kapcsolódni a munka- 
szervezést és vállalati kommunikációt 
támogató felhasználói adatbázisokhoz 
— magyarázta Forstner. — Egyre többen 
használják a speciális üzleti közösségi há- 
lózatokat; de az engedélyezést, riportolást 
és más, vállalaton belüli folyamatok össze- 
hangolását, gördülékenyebbé tételét szol- 
gáló mobil workflow rendszerek is elter- 
jedtté váltak." 

A mobileszközök és üzleti alkalmazá- 
sok fejlődésére az informatika egy má- 
sik slágerterülete, a cloud computing is 
alapvető hatással van. Az olyan kézbe- 
zsebbe-táskába való kütyük, mint az 
okostelefonok vagy a tabletek, a hagyo- 
mányos ,munkagépeknél" szerényebb 
memória- és számítókapacitásuk, vala- 
mint a szolgáltatásként igénybe vehető 
(SaaS) szoftverek, alkalmazások megje- 
lenése miatt soros szimbiózisban él- 
nek a felhőrendszerekkel. , Nem véletlen, 
hogy a Microsoft az Azure-platformmal 
együtt ajánlja ügyfeleinek a Windows 
Phone 7-es operációs rendszert — mond- 
ta a docens. — A felhőmegoldások nagy- 
mértékben növelik a mobileszközök 
használhatóságát. Mivel a cloud- és 
SaaS-szolgáltatások esetében a számí- 
tási feladatok a felhőben futnak, a fejlett 
szélessávú mobilhálózatokon keresztül 
a készülékek saját kapacitásától függet- 
lenül is elérhetővé válnak a komplex üzle- 
ti alkalmazások és szoftverek." 


2011. december 21. / 21 


2011. ÁPRILIS ( 


Lemondott az Acer elnök-vezérigazgatója 
A cégnél 1997 óta dolgozó Gianfranco Lanci 

nem tudott megegyezni az igazgatótanáccsal 
a vállalat hosszú távú terveit, fejlődését érin- 

TARTJUK A LÉPÉST 


Mivel a külföldiekhez hasonlóan a hazai cégek többsége is az olyan glo- 
bálisan elérhető fórumokból meríti az ötleteit, mint az Apple App Store- 
ja vagy a Google Android Marketje, a mobilfejlesztések területén messze 
nem vagyunk akkora lemaradásban, mint más informatikai területeken. 
,"Mindenki ugyanazokat a trendeket, lehetőségeket látja és követi; a xma- 
gyar elmecx pedig elég kreatív ahhoz, hogy az aktuálisan futó megoldá- 
sok közül válassza ki azokat az eszközöket, amelyek segítségével megva- 
lósíthatja az ötleteit" — mondta Forstner Bertalan. 

A BME kutatója hangsúlyozta: technológiai és tudásszempontból még 
jobb a helyzet, nem véletlen, hogy számos vezető gyártó Magyarorszá- 
gon állította fel a saját kutatás-fejlesztési központját. , Több olyan szak- 
ember és csapat van Magyarországon, amely a mobilfejlesztések terüle- 
tén a világ élvonalába tartozik" — mondta Forstner. 


A gyártók, kereskedők és szolgáltatók hatal- 
mas értékesítési és marketingpotenciált lát- 
nak a mobil és social megoldásokban. A le- 
hetőségek nagyon sokrétűek, gyakorlatilag 
lehetetlen iparágak szerint szegmentálni, 
hogy mely cégek azok, amelyek különösen 
nagy kedvvel próbálkoznak mobilfejleszté- 
sekkel. , Hazai és nemzetközi viszonylatban 
is egyre több a megrendelőnk, partnerünk — 
vázolta a piaci helyzetet a BME docense. — 
Kezdetben főleg mobiloperátorokkal és ké- 
szülékgyártókkal dolgoztunk együtt, de az 
utóbbi egy-két évben már szinte valameny- 
nyi üzleti szegmens képviselői megkerestek 
minket különféle, sokszor igencsak innova- 
tív projektekkel — köztük kis- és középvállal- 
kozások és multinacionális cégek is. A válla- 
latok elsősorban saját, meglévő gazdasági 
tevékenységüket szeretnék bővíteni azál- 
tal, hogy a mobileszközökön értéknövelt 
szolgáltatásokat kínálnak, de újító ötlete- 
ket, megoldásokat piacra vezetni próbáló 
start-upokkal is gyakran találkozunk." 
Forstner szerint a mobil üzleti megoldá- 
sok sikerének hátterében az áll, hogy az 


tő kérdésekben. 

eszközök elterjedtségének köszönhetően 


szinte mindenki megtalálhatja azokat a le- 


hetőségeket, értékesítési csatornákat, 
amelyek segítségével új ügyfeleket sze- 
rezhet és kiterjesztheti a tevékenységét. 
, A legerősebb érdeklődést a tartalom- 
szolgáltatók és előállítók — lapok, televízi- 
ós csatornák, internetes magazinok, hír- 
oldalak —, az online értékesítési felülettel 
rendelkező kereskedők, webáruházak, 

a gyógyszeripar, a pénzintézetek és a kis- 
kereskedelemmel foglalkozó vállalatok 
részéről tapasztaljuk" — foglalta össze 
Forstner Bertalan. 


A vállalati IT-architektúra ,kommercializá- 
lódása" nemcsak a céges informatikuso- 


kat — rendszertervezőket és menedzsere- 


ket —, hanem a mobilszcéna fejlesztőit is 


komoly kihívások elé állítja. Az okos mobil- 


megoldások üzleti adaptációjával párhu- 
zamosan egyre fontosabbá válik, hogy az 


egyes alkalmazások a legkülönfélébb ope- 


rációs rendszereken, platformfüggetlenül 
is elérhetők legyenek. , Olyan szoftvere- 


Huawei-központ Magyarországon 
Bejelentik, hogy hazánkban lesz a kínai 
Huawei távközlési vállalat második legna- 
gyobb ellátóközpontja. 


Folytatás a 25. oldalon! 


IT-TRENDEK / 


ket kell készítenünk, amelyek asztali gépe- 
ken és mobileszközökön egyaránt futnak 
— mondta a BME kutatója. — Nem véletlen, 
hogy a Microsoft az idén bejelentett Win- 
dows 8-cal ebbe az irányba indult el. Egy- 
re nagyobb az igény arra, hogy a fejleszté- 
si feladatok minimalizálását lehetővé tevő 
multiplatform vagy cross-user interface al- 
kalmazások készüljenek." 

A ma gyártott mobiltelefonok több mint 
kilencven százaléka alkalmas internete- 
zésre. Az egységes webes megjelenést, 
sztenderdeket, fejlett alkalmazások kidol- 
gozását lehetővé tevő HTML5 technológia 
is egyre kifinomultabbá és elterjedtebbé 
válik — nem véletlen, hogy az iparági szak- 
értők nagy része egyetért abban: 2012 
a mobilweb éve lesz. 

A Pay Pal adatai szerint az Egyesült Álla- 
mokban hagyományosan a karácsonyi vá- 
sárlási hajrá kezdetét jelző napok, a Fekete 
Péntek és a Kiber Hétfő 516, illetve 552 szá- 
zalékos növekedést produkált a mobilfizetési 
tranzakciók terén. A rekordadatok azt mutat- 
ják, hogy a vásárlók ma már nemcsak keres- 
gélésre és termék-összehasonlító oldalak 
böngészésére, de konkrét beszerzésekre is 
nagy számban használják a mobilwebet. 

A szakértők szerint egyre több vállalko- 
zás fog ráébredni arra, hogy amíg az alkal- 
mazásokat főként hűséges és elkötelezett 
rajongóik használják, a mobilweben ke- 
resztül olyan új, potenciális ügyfeleket 
is megszólíthatnak, akik megnyerésével 
nagymértékben bővíthetik klienskörüket. 
Annális inkább, mivel a vezető iparági sze- 
replők által propagált HTMLS sztenderd 
nyílt és platformfüggetlen rich-media meg- 
oldások, hatékony és újító marketing- 
eszközök kidolgozását teszi lehetővé. 

, Elsősorban a HTMLS és a Java Script tech- 
nológia fog fejlődésnek indulni — húzta alá 

a BME docense. — Olyannyira, hogy hama- 

rosan maguk a klasszikus értelemben vett 
mobilalkalmazásokis ezekre a technológi- 

ákra épülnek majd." 9 


SAP-s kulcsfigura távozott 

Az SAP on-demand fejlesztéseinek vezetője, 

a cég egyik legmeghatározóbb figurája, John 
Wookey két és fél év után hagyta ott a vállalatot. 

Nem beszélgetnek, de segitenek 


Az iPhone 45-en futó - forradalminak tűnő - Siri kapcsán újra aktualitást nyert 

a számítástudomány és a mesterségesintelligencia-kutatás utóbbi tíz-tizenöt esztendejének 
egyik legizgalmasabb kérdése: a digitális személyi asszisztensek új változata beváltja-e a hozzá 
fűzött reményeket, vagy ugyanolyan sorsra jut, mint a nagy csinnadrattával, médiakampánnyal 
beharangozott, aztán látványosan megbukott elődei? 


égbemegy az áttörés, és a való- 
ban interaktív segítőként funk- 
cionáló Siri a hozzá hasonló 
programok sokaságának nyit- 
ja meg az utat, vagy ismét hosszú évekig 


mantrázhatjuk, hogy most már tényleg egé- 


szen közel járunk a sikeres kivitelezéshez? 

Az intelligens szoftverassziszten- 
sek a felhasználó által specifikált fel- 
adatokat kivitelező ágensek. A koncep- 
ció az ezredforduló környékén divatos 
és sokszor idegesítő virtuális szemé- 
lyes asszisztensek továbbfejlesztett, 
finomított változata. A mesterséges- 
intelligencia-kutatás különböző megkö- 
zelítéseit összefogó, viselkedéstudo- 
mányi eredményeken alapuló ágensek 
elsődleges rendeltetése a felhaszná- 
lóval folytatott interakció minőségé- 
nek javítása, személyek segítése prob- 
léma- és feladatmegoldás közben. A MIT 
Technology Review online folyóirata az 
nak egyikeként, 2009-re brógnösztizál: 
ta áttörésüket, ami aztán nem követke- 
zett be. 


APPLE SIRI 
Egyelőre nem tudni, hogy a Siri fogadta- 
tása mennyire felel meg a fejlesztők és 


az Apple elvárásainak, viszont a szándé- 


kosan limitált működési körben jól végzi 


Ahhoz, hogy 
egy rendszer 
cselekedjen és 
következtessen, 
interaktívnak kell 
lennie, és meg 

is kell értenie 

a felhasználót. 


a dolgát. Annak ellenére, hogy nem be- 
szélgetőpartner, értelmesen, de leg- 
alábbis kielégítően megválaszolja töb- 
bek között az időjárással kapcsolatos 
kérdéseket, az Open Table oldal segít- 
ségével megtalálja, osztályozás szerint 
csoportosítja például a keresett görög 
éttermeket, elboldogul a Wikipédiával 
és a (szintén mesterségesintelligen- 
cia-csodaként beharangozott) Wolfram 
Alphával vagy a filmeket pontozó Rotten 
Tomatoesszal. Jelenleg csak angolul [rá- 
adásul több online szolgáltatás az Egye- 
sült Államokon kívül hasznavehetetlen), 
franciául és németül teszi, de a fejlesz- 
tők a más nyelvekre való adaptáláson 
is dolgoznak. Az erős akcentus kezelé- 
se szintén kérdéses, nincs hiteles adat 
arról, hogy milyen mértékben képes ke- 
zelni a problémát. A hangfelismerő kom- 
ponens alapja egyébként ugyanúgy 
Nuance-termék, mint a Windows-alapú 
PC-k más nyelveket is támogató azonos 
funkciójú szoftvere. 

A természetesnyelv-feldolgozásnak 
ez a szintje viszont valóban megváltoz- 

tatja a telefonunkkal folytatott interak- 
ció módját; az egy-két éven belüli okos 
készülékek által kínált személyes szol- 
gáltatások szintjét a Gizmodo például 
egyenesen a Star Trek Enterprise űrha- 
jójának számítógépéhez hasonlítja. Az 
Apple nem először kísérletezik szemé- 
lyi asszisztenssel. A szoftver korai vál- 
tozatát 2010 februárjában mutatták 
be, csakhogy a 45 A5 processzora sok- 
kal gyorsabb, és az iCloud szolgáltatá- 
son keresztül a hangutasításokat távoli 
szerver dolgozza fel, ami egyrészt jobb, 
másrészt a jövőben is folyamatosan ja- 
vuló minőséggel kecsegtet. 


CALO PROJEKT 

A Siri gyökerei 2003-ig, a DARPA PAL 
(Personalized Assistant that Learns 

— személyre szabott tanuló asszisz- 
tens) kutatási programjához tartozó, 
2008-ban lezárult nagyszabású CALO 
(Cognitive Assistant that Learns and 
Organizes —tanuló és szervező kognitív 
asszisztens) projektjének beindításá- 
ig nyúlnak vissza. A név nemcsak a kez- 
dőbetűk összevonása, hanem a , katona 
szolgája" jelentésű latin ,calonis" szó- 
rais utal. 

Az eredeti tervben a korábbiaktól elté- 
ró — valamivel praktikusabb — kognitív 
asszisztensek új generációjának kidol- 
gozása szerepelt: következtessen, ta- 
pasztalati úton tanuljon, gondolkozzon 
el amegtapasztaltakon, értelmesen rea- 
gáljon szokatlan helyzetekre. 

A programnak hat magas szintű funk- 
cióban kell segítenie a felhasználót: 

— Az információ (prioritások szerinti) 
elrendezésében: miközben a felhasználó 
találkozókkal, elektronikus levelekkel, 
honlapokkal, fájlokkal stb. foglalkozik, 

a gépitanulás-algoritmusaira támaszko- 
dó CALO lekérdezhető modellt épít fel ar- 
ról, hogy ki milyen projekten dolgozik, 

a szereplők milyen szerepet töltenek be, 
mennyire fontos az, illetve a dokumen- 
tumok és teljesítések miként kapcsolód- 
nak mindezekhez. 

— Információs , termékek" előkészíté- 
sében: a múltban áttekintett dokumen- 


tumok szerkezetéből és formájából meg- 


tanultakat hasznosítva, a program újak 
egymáshoz kapcsolásában segédkezik. 

— Közvetít az emberi kommunikáció- 
ban: a CALO elektronikus fórumokon és 
valódi találkozókon is asszisztensként 
támogatja a felhasználót más szemé- 
lyekkel folytatott interakciói során. Ta- 
lálkozókat készít elő — a releváns infor- 
mációk alapján ,csomagot" állít össze. 
Amennyiben jelen van egy megbeszélé- 
sen, leiratot készít róla, kideríti a többi 
résztvevő személyét stb. 

— Feladatkezelés: automatizálja a ru- 
tintevékenységeket, új teendőket figyel 
és tanul meg. 

— Ütemtervek készítése, következtetések 
levonása: megismeri preferenciáinkat, rá- 
jön, mikor mire van szükségünk, segítsé- 
get nyújt időbeosztásunk kidolgozásában. 

— Források azonosítása: a feladatke- 
zeléshez kapcsolódva, munkánk sike- 
res elvégzéséhez fontos új forrásokat 


(elektronikus szolgáltatásokat, szemé- 
lyeket) derít fel. 

A felhasználóval meghatározott ide- 
ig együtt élő" programot (elvileg) éven- 
te értékelték. Arról tesztelték, hogy mit 
tanult meg , gazdája" életéről, hogyan 
fejlődött évről évre, milyen ismeretekre 
tett szert magától. 


A projektben részt vett a Szilícium-völgyi 
Siri cég egyik társalapítója (és egyben 
a CALO egyik vezetője), Adam Cheyer is. 
Eleinte párhuzamos kezdeményezés- 
ben, mielőbbi kereskedelmi forgalma- 
zásra szánt egyszerűbb asszisztens- 
változatban gondolkodott, és a CALO 
technológiáit használva több mérnök- 
társával prototípust dolgozott ki. A pro- 
totípus után fogalmazódott meg bennük 
a cégalapítás ötlete. 

Cheyer kiindulási pontja, hogy a leg- 
több ember számára a keresés az 
internet bejárata, feladatainkat kulcs- 


EMBER-ÁGENS MUNKACSOPORTOK 


De hogyan lehet túllépni Siri funkcióin és intelligenciáján? Mi kell ahhoz, 
hogy a szoftverasszisztensek humán munkacsoportok részeként dolgoz- 
zanak, szerepet vállaljanak feladatok megtervezésében, döntések meg- 


hozatalában? 


A pittsburghi Carnegie Mellon Egyetemen pont ilyen ágenseket tervez- 
nek. Ráéreznek a csoporttársak számára nélkülözhetetlen információra, 
előkészítik és kommunikálják a feladathoz szükséges adatokat, alkalmaz- 
kodnak a szituáció, egy-egy munkapartner adottságainak megváltozásá- 
hoz, támogatják a többiek mobilitását. Hatékonyabbá teszik a vezetést és 


sében is komolyan segédkeznek. 


A célok kivitelezéséhez a fejlesztők a gépi információkinyerést felhaszná- 
ló-központú problémamegoldással és döntéstámogatással kombinálják. 
Leendő ágenseik folyamatosan monitorozzák a környezetükben végbe- 
menő folyamatokat, felhasználókat, szituációkat, saját teljesítményüket 
és képességeiket modellezik, a humán résztvevőkkel a rendelkezésre álló 
információ függvényében célspecifikusan alkotnak csapatokat. 

A kutatók kognitív tudományok és az emberi tényezők alapján próbál- 
ják megérteni, hogy individuumok és csoportok miként reprezentál- 
nak egy-egy feladatot. Mivel a csoportosan végrehajtandó munkák cél- 
ja gyakran implicit, nélkülözhetetlen, hogy az egyéni és csapatcélok 
(célok és munkaszerepek kiosztása stb.) formálisan és explicit módon 
legyenek megjelenítve, máskülönben komoly akadályokba ütközne 

a szoftverasszisztensek integrációja. Az együttes tréning szintén kulcs- 
fontosságú - a humán fél alkalmazkodik az ágensekhez, míg azok fo- 


lyamatosan tanulnak tőlünk. 


Első való világbeli alkalmazási lehetőségekként például mentési műve- 
leteknél, menedzsmenttel kapcsolatos munkáknál, katonai feladatoknál 
hasznosítható multidiszciplináris szakértőcsoportok várhatók. 

szavak sorozatává alakítjuk, amelyek 
aztán elvezetnek a szükséges eszkö- 
zökhöz és információhoz. Csakhogy 

a világhálón fellelhető szolgáltatáso- 
kat másként is megközelíthetjük, és az 
új típusú interakcióhoz keresőmotor he- 
lyett cselekvőmotort kellene használ- 
nunk. Az iPhone 4S Sirijét megálmodó 
kutató elképzelései szerint ez a szoft- 
ver a felhasználót feladatok elvégzésé- 
ben, és nem csak információgyűjtésben 
segíti. Figyelembe veszi környezetüket, 
ergonomikus és flexibilis. 

, Ahhoz, hogy egy rendszer cseleked- 
jen és következtessen, interaktívnak 
kell lennie, és meg is kell értenie a fel- 
használót" — nyilatkozta Cheyer. 

Mivel tisztában volt a korábbi asszisz- 
tensek látványos bukásával, a gyakor- 
lati kivitelezhetőség rovására ment túl- 
zott elméleti megközelítéssel, relatíve 
hagyományos, de megvalósítható fej- 
lesztési elveket fogalmazott meg: mobil 
környezetben, csak speciális funkciótí- 
pusokban (repülőgép-, étteremfoglalás, 
hétvégék megtervezése stb.) gondolko- 
dott. A szoftverrel gépelve vagy beszéd- 
utasítás alapján kommunikálunk, szán- 
dékunkat a kontextusból érti meg. 

A számítógép-processzorok és az 
okostelefonok fejlődése, illetve a háló- 
zatok gyorsasága immár lehetővé teszik 
e (korábban megvalósíthatatlan] funkci- 
ók működését, viszont az eredeti CALO 
több adottsága egyelőre vagy nehezen, 
vagy egyáltalán nem kivitelezhető. 

, A kereső azt teszi, amiben nagyon jó, 
és a közeljövőben semmilyen irányban 
nem fog változni, ugyanakkor öt éven 
belül mindenkinek lesz személyes szoft- 
verasszisztense, amire rábízhat egy 
csomó rutinszerű, unalmas feladatot" 

— nyilatkozta a szintén Siri-társalapító 
Dag Kittlaus. 

A sors paradoxonja, hogy a visszafo- 
gottabb koncepciót érvényesítő kutatók 
egy elrugaszkodottabb, de mindenkép- 
pen hagyományos mesterségesintelli- 
gencia-képzettel is szakítottak: szoft- 
verüket természetesen hasznosnak, 
intelligensnek tervezték, de eszükbe 
sem jutott, hogy emberként viselkedjen, 
emberszerű legyen, bárki is embernek 
gondolja, átmenjen a híres [de valójá- 
ban félrevezető) Turing-teszten. , Hi- 
szünk abban, hogy szoftverünk komoly 
élményt nyújt, a felhasználót segíti te- 
vékenysége hatékonyabb elvégzésében, 
feladatok és problémák megoldásában, 
viszont mindigis csak egy program ma- 
rad, soha nem fog vetekedni az emberi 
intelligenciával" — jelentette ki Cheyer." 

Hódit a nyilt forráskód 


Az idei évben is számtalan izgalmas trendre figyelhettünk fel az open source 
rendszerek piacán, miközben tovább folytatódott a nyílt forráskód előretörése 
a világban. Szakértőink, valamint a Gartner piacelemző cég segítségével csokorba S 


SZALAY 
DÁNIEL 


gyűjtöttük a legfontosabb történéseket, illetve megnéztük azt is, mire lehet számítani 2012-ben 


ezen a területen. 


jabb területeket hódítottak meg 
idén a nyílt forráskódú megoldások, 
amelyeket egyre több és több kis, 
közepes és a nagyvállalat kezdett el 
használni, sőt a hazai kormányzati szférába is 
elkezdett beszivárogni az open source szoftver. 
— Ilyen szavakkal kezdte a most záruló 2011-es 


esztendő nyílt forráskódú eseményeinek össze- 


foglalását lapunknak nyilatkozva Szentiványi 
Gábor open source szakértő, az ULX Kft. ügy- 
vezetője. Szerinte feltünően jellemző volt, hogy 
majd minden jelentős innovatív technológia, 
amely megjelent a piacon, már szinte kivétel 
nélkül nyílt forráskódra épült. — Az, hogy ezt az 
érintett gyártók hogyan kommunikálják — mi- 
vel nem minden esetben derül ki az ügyfelek 
számára a valóság —, egy másik dolog, de et- 
től ez még mindenképpen alapvető trend. Hogy 
az új technológiák mögött ma már szinte min- 


dig open source van, azért sem feltétlenül szem- 


beötlő, mert sok olyan projekt fut, amelynek 
licencelése lehetővé teszi, hogy a nyílt forráskó- 
don végzett változtatásokat, módosításokat ne 
feltétlenül vezessék vissza kötelező jelleggel az 
eredeti kódba. Ilyen például az Apache licence is 
— mondta Szentiványi, hozzátéve: a nemzetközi 
nagyvállalatok közül a legjelentősebbek termé- 
szetesen odafigyelnek, hogy ne legyen félolda- 
las a kapcsolatuk az open source világgal. lehát 
például a Google vagy az IBM igyekszik vissza is 
adni a közösségnek. Egy teljesen nyílt vállalat- 
nál viszont, mint például a Red Hat, ez nyilván 
nemis kérdés. 


Android Market: Magyarországról is 

A Google 99 országban, így Magyarorszá- 
gon is elérhetővé teszi az Android Market 
fizetős alkalmazásait. 

A szakértő úgy látja, hogy az elmúlt időszak- 
ban olyan gyártók is egyre nagyobb léptek- 
kel nyitottak a nyílt forráskód felé, amelyek- 
nek korábban nem sok közük volt az OSS-hez. 
— Akár a Microsoftot is említhetnénk bizo- 
nyítékként, amelynek Hyper-V megoldása is 
sok nyílt forráskódú elemet tartalmaz. Ma- 
napság már nagy informatikai infrastruktú- 
rát és technológiát nem érdemes tulajdono- 
si technológiával fejleszteni, mert nem éri 
meg, túl sok energiát kell beleölni — véleke- 
dett az open source guru, majd hozzátette: 
ezért fordulhatott elő, hogy a 2011-ben jelen- 
tősnek számító alaptechnológiák, mint példá- 


ul a cloud computing, a virtualizáció, az alkal- 
mazásszerverek, a webadatbázisok, a big data 
(nagy tömegű adatok gyors feldolgozása ) stb. 
már mind open kódra épültek rá. Itt említhe- 
tő a Google, a Yahoo!, az Amazon, a salesforce. 
com teljes infrastruktúrája is, amellyel az irdat- 
lan számú ügyfelet ki tudják szolgálni, még ha 
az ügyfeleknek nincs is tudomásuk arról, hogy 
nyílt forráskód szolgálja ki őket. Szentiványi 
egyébként több jelentős nyílt forráskódú open 
source projektet is megemlített, például 

a RedHat CloudForms technológiáját vagy az 
Openstacket és az Eucalyptust, amelyek 2011- 
ben már olyan szintet értek el, hogy valóban 


JÓL MUTAT A CV-BEN AZ 
OPEN SOURCE FEJLESZTÉS 


Még mindig sokan kérdezik, hogy hol térül meg a részvétel a nyílt forrás- 
kódú fejlesztésekben. Az elmúlt év egyik komoly fejleménye, hogy egy- 
re jobban mutat már az életrajzokban, ha valaki nyílt forráskódú projekt- 
ben dolgozott, és ott kontribúciókat csinált. Többek között ezért éri meg 
ezekbe a projektekbe csatlakozni. Másrészt a fejlesztők sokszor nem is 
magukban dolgoznak, hanem valamelyik nagy cég, amely nyílt forrás- 
kóddal foglalkozik, fizeti őket. Így az adott vállalatok bele tudnak szólni 

a fejlesztési irányokba, ami azután jól jön az adott vállalkozásnak, hisz így 
hírnévhez is jut. 


In-memory specialistát vesz a Software AG 

A német gyártó a Terracotta technológiájának fel- 
! használásával az eddigieknél fejlettebb felhószol- 
LA gáltatásokat dolgozhat ki és nagyban növelheti üz- 
leti szoftvermenedzsment eszközei teljesítményét, 
skálázhatóságát. 


2011. MÁJUS 


Teljes váltás a Synergonnál 
A Budapesti Értéktőzsdén is jegyzett cég igazgató- 
tanácsa új működési struktúra kialakításáról, va- 
lamint személyi változásokról döntött. Ez lénye- 
gében a teljes menedzsment , lefejezésével" és 


nagyszabású létszámleépítésselis járt. Folytatás a 26. oldalon! 

komoly előrehaladásról és megjelenésről le- 
het beszélni. 

Az ügyvezető szerint említést érdemel az 
is, ami az irodai szoftverek frontján zajlik. — Ha 


nemis könnyen és nemis forradalmian, de egy- 


értelműen egyre több teret nyernek a nyílt do- 
kumentum-fájlformátumok és a mögöttük lé- 
vő szoftverek, például a Librelffice. A szakértő 
úgy látja, hogy a harc elsősorban a formátu- 
mokról szól, hiszen itt nem igaz, amit a zárt vi- 
lágban megszokhattunk, hogy aki a formátu- 
mot birtokolja, az birtokolja az alkalmazást is: 
az open source világban egy formátumot ke- 
zelni tud több, eltérő alkalmazás is. Épp ezért, 
ahogy az ODF (Open Document Format) teret 
nyer, egyre élesedő alkalmazásversenyre is 
számítani lehet a nyílt világon belül is. 


Szentiványi Gábor az idei év egyik jelentős 
irányának nevezte, hogy egyre inkább elő- 
térbe kerül a big data vonulat, amely az év- 
tizedek óta fennálló klasszikus relációs 
adatbázisok világának felbomlását jelenti. 
— A relációs modell a mai adatok struktúrá- 
jához már nem feltétlenül optimális, ezért 
kezd felerősödni, hogy akár a memóriában, 
akár háttértárban, de nagy mennyiségű 
egyszerűen strukturált adatot tároljunk, és 
azokkal borzasztó gyorsan lehessen mű- 
veleteket végezni. Az ügyvezető arra szá- 
mít, hogy ez a 2011-ben felerősödött trend 
a következő évben is folytatódni fog, ami 
ismételten csak a nyílt forráskód malmára 
hajtja a vizet. 


A GARTNER SZERINTI 


A Gartner piacelemző adatai szerint a BI és a data management a leg- 
felkapottabb területek, amelyek a kis- és középvállalatok körében külö- 
nösen vonzóvá teszik manapság az open source rendszereket, emellett 
a kkv-knál és a nagyvállalatoknál egyre népszerűbbek a nyílt forráskódú 
szerver- és desktop operációs rendszerek, adatbázis-szerverek, irodai al- 
kalmazások és a vállalati tartalomkezelő rendszerek is. 

Az open source rendszerekre jellemző ingyenes vagy alacsony kezde- 

ti bevezetési költség ugyanakkor félrevezető lehet, miután a rendsze- 
rek gyakran fejlesztést igényelnek, illetve a vállalkozások sokszor megfe- 
ledkeznek az integrációs és karbantartási költségekről — figyelmeztet az 
elemző cég. Az OSS ugyanakkor ezzel együtt is egyre jelentősebb mér- 
tékben jelenik meg a vállalkozások körében. A Gartner szerint várhatóan 
fokozott mértékben folytatódik tovább ez a tendencia a következő idő- 
szakban a kkv-knál. Az elemző cég szerint 2012-re egyébként a keres- 
kedelmi szoftverek 80 százaléka tartalmaz majd nyílt forráskódra épülő 
elemeket. Felméréseik alapján a kkv-k elsősorban költségtakarékossá- 

gi okok miatt választják az open source szoftvereket, bár az is kimutatha- 
tó, hogy egyre több kkv-nál - igaz, más miatt is —, de az OSS-től remélik 
üzleti folyamataik hatékonyabbá válását, és egyre több cégnél épül az IT- 
stratégia open source alapokra. Ennek nyomán az opensource-gyártók 
várhatóan megpróbálják megerősíteni a kkv-kat célzó értékesítést. 


Indul a 112 korszerűsítése 

Ötmilliárd forintból újítja meg a jövőben 

a kormány a 112-es segélyhívó telefonszám 
mögötti rendszert — számolt be róla Nyitrai 
Zsolt akkori államtitkár. 


2011. JÚNIUS 


Debütál a Windows 8 

A Microsoft Tajpejben mutatta be operációs 
rendszerének legújabb, a hagyományos PC- 
ken és az érintőképernyős mobileszközökön 
egyaránt futtatható operációs rendszerét. 

Szintén sokat lendít az open source terje- 
désén a nyílt forráskódú üzleti intelligen- 
cia, a BI nagyon erős terjedése. Az üzletiin- 
telligencia-megoldásokra egyre nagyobb 
igény van a vállalati adatvagyon növeke- 
désével, és a cégekis érzékelik, hogy az 
adatokat bűn feldolgozatlanul hagyni, hi- 
szen azok jelentős értéket képviselnek. 
Márpedig a klasszikus üzleti intelligenci- 
ás megoldások ,árcéduláján" olyan magas 
összeg szerepel, hogy - főleg a gazdasági 
válságban - a cégek nagyon meggondol- 
ják, belevágjanak-e egy ilyen beruházás- 
ba. A nyílt forráskódú üzletiintelligencia- 
megoldásoknakitt nagyon nagy előnye 
mutatkozik. 


— 2011-ben az is nyilvánvalóvá vált — folytatta 
Szentiványi —, hogy az operációs rendszerek pi- 
acais kezd letisztulni. A régi sok-sok operációs 
rendszer helyett alig maradt néhány — a Win- 
dows, a Linux, illetve a Mac 0S X még az, amely 
említésre méltó. Linuxon belül persze elég nagy 
a választék, számtalan disztribúció létezik, de 
a támogatott és vállalati Linux-piacon a RedHat 
toronymagasan a piacvezető, kvázi szabvány- 
nak mondható. Azt is láthatjuk, hogy a desktop 
operációs rendszer, ha nem is vesztette el telje- 
sen a jelentőségét, de olyanná vált, mint a vé- 
cépapír. A lényeg, hogy a feladatát ellássa, mert 
a cloudnak és a virtualizációnak köszönhetően 
jelentősen háttérbe szorult a desktop operációs 
rendszer kérdése. Most ebben magasabb szint- 
re megyünk tovább. Jelenleg a köztes rétegért 
folyik a harc a nyílt és a tulajdonosi technológi- 
ák között. Ez nagyon ígéretes, mivel drasztikus 
költségcsökkentést tud okozni a vállalatok éle- 
tében — vélekedett a szakértő. A végfelhaszná- 
lók körében desktop fronton az Ubuntu Linux 
jelentős részt hasított ki, ezzel együtt a mögöt- 
tes Canonical cég nem bővelkedik árbevétel- 
ben és profitban, de ezt be tudja vállalni, mert 
nincs a tőzsdén, s nem elvárás, hogy osztalé- 
kot fizessen. A Red Hat viszont ezt nem teheti 


Az AMD kilép a tabletpiacra 

Agyártó a Computex vásáron mutatta be 
az új, Z sorozatba tartozó chipeket, ame- 
lyek a cég szakembere szerint teljes értékű 
PC-kliens funkcionalitást kölcsönözhetnek 
a táblagépeknek. 


meg, s a desktop helyett a szervertechnológiák 
és a cloudba passzoló megoldások fejleszté- 
sére és támogatására fókuszál, miután abban 
iszonyatosan nagy lehetőség van. — Egyébként 
az Ubuntu tulajdonosa is rájött már, hogy nincs 
pénz a desktopban -— folytatta Szentiványi Gá- 
bor —, ezért is követi pontosan azt a metodikát, 
amit az Apple is, hogy ad egy végfelhasználói 
eszközt, és ezen keresztül egy cloudszolgálta- 
táshoz biztosít hozzáférést: ez az UbuntuOne. 
A desktop OS, az Ubuntu tehát csak egy eszköz, 
amely arra való, hogy valami fusson a desktop 
gépünkön, és ezzel férünk hozzá a felhőhöz, 
amely tárhely- és zeneszolgáltatást kínál. 


Mátó Péter, az FSk.hu alapítvány kurátora sze- 
rint ezek voltak a 2011-es év legfontosabb ese- 
ményei az open source világában: 

n Január 25-én megjelent a LibreOffice 3.3, 
az irodai programcsomag első, teljesen a kö- 
zösség által fejlesztett változata. Az LO fejlesz- 
tői nagyon komoly munkát fektettek a más 
irodai programcsomagok által használt fájlfor- 
mátumok import szűrőibe; mivel a Document 
Foundation elkötelezett a vállalati felhasználók 
felé is, így az LO 2011-ben a konkurens termé- 
kek valódi alternatívájává vált. 

a Az Ubuntu 11.04-ben debütált a Unity fe- 
lület. Ez alapvető változást hozott a legnép- 
szerűbb Linux-terjesztés felhasználói felüle- 
tében, fogadtatása azonban ellentmondásos. 
A Unity sok gyakorlott felhasználót arra sar- 
kallt, hogy más terjesztésre térjen át, mások 
csak lecserélték az ablakkezelőt. A felületet 
elsősorban a kezdő felhasználóknak tervez- 
ték, ebben a felületben akarják egyesíteni 
a desktop és a tablet felület fejlesztéseit. 

a 2011-ben tovább erősödött a Google bön- 
gészője, a Chrome, mely december elején világ- 
szinten átis vette a Mozilla Firefox második he- 
lyét a böngészők versenyében. Ez szomorú 
lehet a klasszikus szabad szoftverként — egy 
alapítvány által irányítva — fejlesztett böngésző 
híveinek, azt azonban hozzá kell tenni, hogy no- 
ha a Chrome fejlesztése a Google-nél zárt ajtók 
mögött zajlik, ők is nyílttá teszik forráskódját. 
Szintén a böngészőkkel kapcsolatos hír, hogy 
átalakult a Firefox verziószámozási modellje, 
amely nagyon sok felhasználónál és nagyválla- 
latnál kiverte a biztosítékot. 

a Feltehetőleg a gazdasági válság hatására 
határozott elmozdulás látszik a magyar kor- 
mányzat részéről a szabad szoftverek felé. 
2011-ben több olyan bejelentésre is sor került, 
amely arra enged következtetni, hogy a kor- 
mány valós alternatívaként tekint az OSS-re. 

Néhány területen az open source úgy nyo- 
mul előre, hogy azt a felhasználók nem is 
veszik észre. Hálózati eszközök, multimé- 
dia lejátszók, set top boxok, mini NAS-ok, IP- 

NYÍLT FORRÁSKÓDÚ WEBOS 


Igencsak megmozgatta az elemzőket a HP 2011. decemberi, vagyis 
mindössze néhány nappal ezelőtti bejelentése, hogy odaadja a nyílt for- 
ráskódú szoftverközösségnek a webOS nevű mobil operációs rendsze- 
rét, amelyet eredetileg a Windows Phone 7 egyik kihívójának szánt. 

"A bejelentés a webOS halálos ítéleteként is felfogható, azonban ez egy 
tiszteletre méltó halálos ítélet" — nagyjából ezekkel a szavakkal fogalma- 
zott Avi Greengart, a Current Analysis elemzője a hír hallatán. , Mossuk 
kezeinket, megszabadulunk tőle, de úgy, hogy azért odaadjuk minden- 
kinek" — lényegében így értelmezhető Greengart szerint a HP dönté- 

se. Amivel kapcsolatban ugyanakkor jó pár kérdés egyelőre tisztázatlan 
maradt, így például az, hogy a HP hogyan fogja támogatni a továbbiak- 
ban a wePpOS fejlesztését. Will Stofega, az IDC piacelemzője szerint min- 
denképp szükség van a támogatásra, mert különben vége a webOS-nak. 
Kérdéses a webOS jövője szempontjából az is, hogy ezek után milyen 
hardvergyártó építi majd be az eszközeibe, telefonjaiba a mobil operáci- 
ós rendszert. E téren többféle elképzelésről is olvasni lehet, többek kö- 
zött, hogy a webOS nyilt forráskódként való megjelenése vonzó lehet 
az LG számára, amely meglehetősen későn lépett be az okostelefonok 
piacára. A webOS remek platform lehet azoknak a gyártóknak is, akik 

a Google Android platformot nem tartják elég biztonságosnak, de a kí- 
nai hardvergyártók is felfigyelhetnek a HP , gyermekére". Most még azt se 
tudni, mikor teszi egyáltalán elérhetővé a kódot a HP. 


telefonok. Csak néhány olyan eszközcsoport, 
ahol a gyártók két úton indulhatnak: tetemes 
befektetéssel fejleszthetnek saját, egyedi 
firmware-t, vagy egyszerűen elindulnak egy 
open source operációs rendszerből, és azt 
szabják testre. Ezeken a területeken szépen 
teljesít a Linux és a rá épülő rendszerek. Ide 
tartozik az is, hogy a Google okostelefon és 
tablet platformja, a Linux-alapú Andorid letarol- 
ta a világ okostelefon-piacát. 


Erre számít 2012-ben Mátó Péter, az FSFhu 
alapítvány kurátora: nagy várakozással te- 
kint a közösség az Ubuntu 12.04 LIS verzió- 
nak a megjelenésére. Ha a Canonicalnek sike- 
rül megfelelően stabilizálnia a felületet, és az 
ígéret szerint gesztusokat tesz a gyakorlott 
felhasználók felé (az ígéret szerint komoly 
fejlesztések várhatók a , power user"-ek szá- 
mára), akkor még van esélye a csúcson ma- 
radni. Ha az LIS a kezdetektől nem lesz elfo- 
gadhatóan stabil, akkor a gyakorlottak végleg 
váltanak majd. Ha ez a Unity verzió nem lesz 
elég meggyőző, akkor tömegek fordulhatnak 
más nagy terjesztések vagy az Ubuntu-alapú 


Linux Mint felé. Ez a trend már most is látszik. 


Sokan úgy vélik, hogy a - 
on látható trend lassan az átlagfelhasználók- 
nális látszani fog. Itt jelenleg az látszik, hogy 
az Ubuntu gyengül, a többi nagy terjesztés 
pedig növekszik. 


ALibrelffice minden valószínűség szerint to- 
vább fejlődik, gyorsul. A magyar nyelvű válto- 
zat felülete Tímár Andrásnak és az FSF-.hu alapít- 
ványnak köszönhetően kifogástalan. A magyar 
kormány a közigazgatásban kötelezővé akar- 
ja tenni az ODF használatát, ezzel utat nyit 
a Librelffice kompromisszummentes használa- 
ta felé. Ez, valamint az iskolák oktatói és hallga- 
tói számára ingyen elérhető tulajdonosi szoftve- 
rek körének szűkítése elindíthat az oktatásban 
és a közigazgatásban egy szabadszoftver-áttö- 
rést. Ezt erősíthetik a Novell által indított huEdu 
és az ULX által kezdeményezett OpenEDU prog- 
ramok, amelyek a köz- és felsőoktatás számára 
kínálnak szabad szoftveres alternatívát. 

Az Android platform további erősödése vár- 
ható mind az okostelefon, mind a tablet és 
egyéb , okos" platformokon. Ha a tabletek to- 
vább tudnak erősödni a tartalomfogyasztó 
felhasználói rétegben, akkor az otthoni szá- 
mítástechnikai szokások teljesen átalakul- 
hatnak. Ebben pedig a Linux-alapú androidos 
tableteknek nagyon fontos szerep jut. 

Számos fontos funkcióra (virtualizáció, intra- 
és internetes webszerverek és tartalomkezelő 
rendszerek, levelezőrendszerek, csoportmun- 
ka-támogatás, webáruházak stb.) létezik sza- 
bad szoftveres alternatíva. Ezek közül néhány 
már mostis piacvezető (például Apache 
webszerver, Drupal) , mások pedig komoly al- 
ternatívái a tulajdonosi szoftvereknek, így ezen 
a területen is további erősödés várható." 

Minden szentnek maga felé hajlik... 


Az amerikai szabadalmi rendszer visszásságai 2011-ben sem kímélték az ipar szereplőit. Mérettől 
függetlenül minden cég érintett volt ezekben a gyakran zsarolás szintjére süllyedő húzásokban. 
A jelenség legnagyobb haszonélvezője természetesen továbbra is a szabadalmi joggal foglalkozó 


ügyvédek Serege volt. 


2011-es év szabadalmi vitái leg- 
inkább a Google-t érintették, hol 
direkt, hol áttételes módon. De ne 
siessünk ennyire előre, először 
vizsgáljuk meg a már hosszú évek óta lé- 
tező jelenség kiváltó okait! Ebben nagy se- 
gítségünkre volt Bijan Davari, az IBM egyik, 
részben a szabadalmi rendszerre speciali- 
zálódott alelnöke, aki idén szeptemberben 
a Computerworldnek (2011/37. lapszám) 
adott interjúban fejtette ki véleményét. Töb- 
bek között arról kérdeztük a fejlesztésekre 
éves szinten 6 milliárd dollárt költő vállalat 
szakemberét, hogyan látja a szabadalmi pe- 
rek világát. Szerinte ugyan nem tökéletes 
a rendszer, de szükség van rá. 


SZABADALOM KEK SZEMMEL 

, Alapjában véve a szabadalmak értékte- 
remtésről szólnak — nyilatkozta az alelnök 
lapunknak -— A kérdés azonban az, miként 
tudja megvédeni fejlesztéseit egy válla- 
lat. Erre nyilván többféle válasz létezik; 

a bevett gyakorlat az, hogy szabadalmi 
portfóliókat alakítanak ki a vállalatok, és 
más cégekkel különböző megállapodások 
keretei között biztosítják ezek használa- 
tát, gyakran kölcsönösen. A korlátok felál- 
lítása és a haladás közötti egyensúlyt meg 
kell találni, ez azonban közel sem egysze- 
rű feladat. A szélsőséges megközelítés — 

a szigorítás vagy a határok eltörlése — nem 
megfelelő, véleményem szerint" — mondta 
Bijan Davari. 

Az év során több olyan esetről is beszá- 
moltunk, amikor neves cégekért sok milli- 
árd dollárt fizettek ki más óriásvállalatok 
(ezekre kicsit később részletesen is kité- 
rünk). A felvásárlások hátterében mindig 
az az erőfeszítés állt, hogy a kiszemelt cég 
szabadalmi portfóliója elég muníciót bizto- 
sítson egy esetleges szabadalmi per ese- 
tén, vagyis egyfajta garanciát szolgáltas- 
son arra, hogy az ellenlábas, vetélytárs 
vállalatok kevésbé legyenek hajlamosak 
pert indítani. Az IBM szakemberének sze- 


geztük a kérdést, miszerint nem mond-e el- 
lent a józan észnek ekkora összegek kifize- 


tése. Davari vélekedése szerint nem, mert 
még ezek a milliárdos nagyságrendű ki- 
adások is lehetnek ésszerűek, ha okosan 


költik el őket, és később a többszörösüket 
hozzák vissza. 

Azt ugyanakkor a Kék Óriás alelnöke is el- 
ismerte, hogy a folyamatban a kisebb mé- 
retű vállalatok komoly hátránnyal indulnak. 
A dilemmát feloldani ugyan nem tudta, de 
saját szemszögéből kifejtette: , Személyes 
véleményem szerint a legnagyobb kárt a ki- 
zárólag szabadalmakra fókuszáló vállalatok 
okozzák. Azok, amelyek nem folytatnak ér- 


Alapjában véve 

a szabadalmak 
értékteremtésről 
szólnak; a kérdés 
azonban az, miként 
tudja megvédeni 
fejlesztéseit egy 
vállalat. 

téktermelő tevékenységet, csupán annyit 
tesznek, hogy a birtokukban levő szabadal- 
makkal jogdíjak megfizetésére kényszeríte- 
nek más vállalatokat. Ez egyáltalán nem se- 
gíti elő a fejlődést. Amikor azonban az egyik 
vállalat átad bizonyos szabadalmakat egy 
másiknak, s cserébe utóbbitól olyan védett 
technológiák felhasználási jogát szerzi meg, 
amelyekre szüksége van és így közösen fej- 
lődhetnek, nos, ez szerintem működőképes 
modell. Talán nem a legideálisabb, ez tény. 
De az ideális állapot az lenne, ha mindenkié 
lehetne az összes szabadalom. Viszont ki fi- 
zetne érte először? A szabadalmak ugyanis 
nem jönnek létre maguktól, azokhoz komoly 
erőforrásokat igénylő kutatómunka vezet." 


A két vállalat csatája még 2010-ben kezdő- 
dött. Ha egészen pontosak akarunk lenni, 
akkor egy harmadik céget is meg kell em- 
lítenünk, ez pedig a Sun Microsystems. 
Utóbbi Java platformját akarta integrálni 

a nyílt forrás mellett elkötelezett vállalat 
saját mobilplatformjába. És noha a tárgya- 
lások már egészen előrehaladott állapotot 
értek el, végül az üzlet mégsem jött létre, 

a Sun megkötései miatt. A Google ennek 
ellenére ,átemelt" kódot a Javából, és ez 
lett a veszte" (bár azóta ezeket a legújabb 
Android operációs rendszeréből már telje- 
sen eltüntette). Amint a Sunt felvásárolta 
az Oracle, utóbbi a helyzet megvizsgálá- 
sát követően szinte azonnal pert akasztott 
a Google nyakába. 

Az idei év tulajdonképpen e jogi eljárás 
kibontakozásának jegyében telt — a két óri- 
ás nem tudott megállapodni egymással. Az 
Oracle óriási pénzeket követelt kártérítés 
gyanánt, bőven milliárdos szintre növelve 
a tétet, miközben a Larry Page és Sergey 
Brin által alapított vállalat legalább egy 
nagyságrendnyi mérséklésért lobbizott. 

A fordulatos ügy azonban közel sem ért vé- 
get. Októberben elnapolták a hónap végére 
kitűzött tárgyalást, méghozzá egy igen 


prózai ok miatt: William Alsup, az ügyet 
vezető bíró döntését azért hozta meg, 
mert a helyi bíróságra igen nagy nyo- 
más nehezedett a megszaporodott bűn- 
cselekmények miatt. Alsup bíró pedig 
elsőbbséget adott a magánszemélyek 
sérelmére elkövetett bűncselekmények 
tárgyalásának, így az Oracle—Google 
pert el kellett napolnia. 

ítéletre vagy megállapodásra tehát 
2011-ben már nem kerül sor - talán jövőre 
meg tudnak egyezni egymással. 


rületen érdekelt. Ilyen például a fent már 
említett okostelefon-biznisz, amelyben 
nemcsak az Oracle-lel sikerült összeakasz- 
tania a bajszát, hanem egy másik nagy- 
ágyú is megjelent a színen. Ráadásul, amíg 
az Oracle direktben rendezné saját ügyét 

a keresőóriással, addig az Apple a Google 
partnereit is támadja. 

Miért vonta magára az almás cég harag- 
ját az utóbbi? Nos, az általa kínált Android 
platform azután lett igazán népszerű, mi- 
után számos cég megjelent az Apple iPhone- 


MIÉRT NEM LETT 
SUN-GOOGLE BIZNISZ? 


A két vállalat nem tudott megállapodni a közös platform nyíltságáról. 

A Google állítása szerint 2006 áprilisára a Sun már beleegyezett 28 mil- 
liós ajánlatának elfogadásába. Ezt az összeget azért utalta volna át a ke- 
resővállalat, hogy kompenzálja a Sun kieső licencbevételeit, miután sza- 
badalmainak egy része nyílttá válik az Androidban. Végül azonban nem 
tudtak megállapodni a felek: a Google állítása szerint nem a pénz volt az 
ok, hanem a platform felügyeletének kérdése. Mindkét vállalat nagyobb 
ellenőrzést akart az Android felett; a Google nyíltabb mobilkörnyezetet 
szeretett volna létrehozni, a Sun viszont olyan megkötésekkel ment vol- 
na csak bele a megállapodásba, amelyek az előbbi szerint összeegyez- 
tethetetlenek a nyílt forrás eszméjével. 


A keresőóriásnak többfrontos harcot kell 
vívnia a szabadalmak terén - e tekintet- 
ben a Google lett az új Microsoft. Amíg az 
1990-es években és a 2000-es évek ele- 
jén Redmond volt a ,fejős tehén", az elmúlt 
pár évben a Google vette át önkéntelenül 
ezt a szerepet. Iparági befolyása és fel- 
halmozott anyagi tartalékai miatt kedvelt 
célpontja riválisainak. Akikből pedig szá- 
mos van, tekintve, hogy a vállalat sok te- 


jához hasonló külsejű készülékekkel, amire 
a Google-féle operációs rendszer még egy 
lapáttal rátett. Az ikonos elrendezés, a kez- 
dőlap és még jó néhány funkció, külsőség 
nagyban hasonlít az i05-ben alkalmazottra. 
Annak érdekében, hogy a Google védhesse 
magát, még tavasszal ajánlatot tett az akkor 
csődbe került Nortel szabadalmaira. A mint- 
egy 900 millió dolláros belépő azonban ke- 
vésnek bizonyult, a csomag 4,5 milliárd (!) 
dollárért kelt el egy, a Microsoftot is sorai kö- 
zött tudó konzorcium jóvoltából. 


A Vodafone Magyarország is vezért váltott 
Bejelentik, hogy október elsejével különválasztják 
az elnöki és vezérigazgatói funkciókat a Vodafone 
Magyarországnál. Beck György marad a cég elnö- 
ke, a vezérigazgatói posztot viszont az olasz Diego 
Massidda tölti be. 


—— — (Vodafone Connected —————,— 
- a e j 


Apple-Samsung háború 

Az amerikai gyártó jogászainak (átmenetileg) sikerült el- 
érniük, hogy egy német bíróság végzése nyomán Hollan- 
dia kivételével valamennyi európai uniós országban fel- 
függesszék a Samsung Galaxy Tab 10.1 forgalmazását. 


Google-kézben a Motorola Mobility 

A Motorola mobiltelefonos és táblagépes 
részlegét részvényenként 40 dollárért 

a tőzsdei záróárnál 563 százalékkal maga- 
sabban vette meg a keresőóriás. 


2011. AUGUSZTUS 

Éppen ezért a következő lehetőségnél 
már bőkezűbb volt a Google. Amint felmerült 
a lehetősége a Motorola megvásárlásának, 
azonnal lecsaptak rá a cég emberei, és ez- 
úttal nem garasoskodtak. Augusztus köze- 
pén mi is megírtuk, hogy a keresőgigász óri- 
ási összeget ajánlott fel: részvényenként 40 
zöld hasút, azaz összességében nagyjából 
12,5 milliárd dollárt. Ezzel sikerült is elnyer- 
nie a Motorola papírjait tulajdonlók kegye- 
it, bár az amerikai versenyhatóság még nem 
adta áldását az üzletre. 

Ennek tükrében nem meglepő, hogy az 
Apple a Google partnereit is ,vegzálja", ar- 
ra bazírozván, hogy az amerikai IT-óriásnál 
jóval korlátozottabb büdzséből gazdálko- 
dó elsősorban távol-keleti cégeket köny- 
nyebben tudja megfogni, kártérítés kifi- 
zetésére vagy licencdíjak megfizetésére 
kötelezni. Így történik ez például a HTC ese- 
tében is; a még ugyancsak 2010-ben in- 
dult peres eljárássorozatban TSteve Jobs 
cége szabadalmainak illegális felhasz- 
nálásával vádolta meg a tajvani gyártót. 
Utóbbi az előbbiekben már ismertetett 
szabadalomfelhalmozási szokásnak meg- 
felelően nyáron megvásárolta az egykor 
szebb időket látott 53 Graphicset, ám no- 
vember végén kiderült, hogy ez nem fel- 
tétlenül volt nyerő ötlet. Az Egyesült Álla- 
mok Nemzetközi Kereskedelmi Bizottsága 
(U.S. International Trade Commission) elka- 
szálta a távol-keletiek védekezését, dacá- 
ra a nyári, utóbbiakat helyzetbe hozó bírói 
döntésnek. 

Ugyanakkor az Apple nekiment az 
, Android-rajongó vállalatok" talán legna- 
gyobbikának is: folyamatos szabadalmi 
harcot vív a dél-koreai Samsunggal. Nem 
kicsit skizofrén a helyzet, hiszen az al- 
más cég mobiltermékeinek jó részét utóbbi 
gyártja és szállítja az amerikaiaknak, még- 
is, amíg ezen a szinten olajozottan megy 
az együttműködés, a végfelhasználói pi- 
acon már ádáz acsarkodás tapasztalható 
mindkét vállalat részéről. 


2011. SZEPTEMBER 

Európai szem 

nézve, az amerikaiak 
elszalasztották 

a lehetőséget, 

hogy megtörjék 

a , szabadalmi 
hiénák" saját zsebeik 
megtömésén kívül 
semmilyen célt nem 
szolgáló gyakorlatát... 


Az Apple vádjai szerint a Samsung 
iPhone-jához kötődő szabadalmi jogait 
több termékében is megsértette. Gyakor- 
latilag a létező összes bíróságon megtá- 
madta a dél-koreaiakat, ideiglenes tiltást 
érve el az USA-ban, Európában és Auszt- 
ráliában is. Ehhez azonban olyan pisz- 
kos eszközöket is bevetett a vállalat, mint 
a beadványban a két gyártó termékeinek 
azonosságát bizonyítani hivatott képek 
utólagos módosítása, mind méretarány- 
ban, mind színvilágban. Az almás válla- 
lat minden bizonnyal a Microsoft által el- 
ért eredményeket irigyelte meg; Redmond 
ugyanis úgy keres az Androidon, hogy köz- 
ben direkt versenytársat állít neki saját, 
Windows Phone 7 platformja révén. Rá- 
adásul a licencmegállapodásokból több 
pénzt kasszíroz a Microsoft, mint a WP7- 
ből. Gyakorlatilag minden érintett a Steve 


Folytatás a 37. oldalon! 


Ballmer irányította cég zsebében van. 

A HTC, az Acer, a General Dynamics Itronix, 
az Onkyo, a Velocity Micro, a ViewSonic és 

a Wistron után az első őszi hónap során 

a Samsungis belement, hogy jogdíjat fizes- 
sen a redmondiaknak az androidos telefo- 
nok és táblagépek után. 


MINDEN SZENTNEK 

MAGA FELÉ HAJLIK? 

Márciusban, az Egyesült Államok szövet- 
ségi bíróságához nyújtotta be a Barnes 
Noble kiadóvállalat elleni keresetét a Mic- 
rosoft, melyhez csatolva egy külön pa- 
nasztis beadott az Egyesült Államok 
nemzetközi kereskedelmi bizottságához 
(International Trade Commission, USITC) 
— utóbbinak lehetősége van a szabada- 
lomsértő termékek USA-ba való importjá- 
nak betiltására. A Microsoft vádjai szerint 
a Google az Android operációs rendszer ki- 
fejlesztése során több, általuk bejegyzett 
szabadalmatis megsértett. 

Az elektronikus könyvolvasót fejlesztő 
cég alig egy hónapja, november közepén 
jelentette be, hogy — szemben a többi, ha- 
sonló módon redmonadi célkeresztbe került 
vállalattal — nem hódol be. A felek a bíró- 
ságon megpróbálják majd kibogozni a szá- 
lakat, de erre minden bizonnyal már csak 
2012-ben kerül majd sor. 

Persze az Apple sem kispályás, ha má- 
sok szabadalmainak felhasználásáról van 
szó. Egy, még 2008-ban indult per szerint 
a vállalat három, iPhone-ban, iPadben és 
Mac 0S X-ben használt technológiát állító- 
lag David Gelernter, a Yale Egyetem infor- 
matikai tanárának cégétől, a Mirror World 
LLC-től lopott el. A vitatott szabadalmakat 
és technológiákat az Apple a Mac OSX TIi- 
me Machine adatmentő és adat-vissza- 
állító megoldásában, a Spotlight kereső- 
eszközben, a CowerFlow 3D-s grafikai 
interfészben -— ez az ilunesban és az Apple 
mobileszközeiben egyaránt megtalálható 
— használta. Ám április elején Leonard 

Davis szövetségi bíró érvénytelenítette 

a cégre váró, korábban meghatározott 
625,5 millió dolláros rekordbüntetést, amit 
a perben az esküdtek a Mirror Worlds LLC 
cégnek ítéltek meg. 


KIÚT A MOCSÁRBÓL? 

Gyakorlatilag öt évtizednyi állóvizet ka- 
vart fel szeptemberben az USA szená- 
tusa: a testület szavazott a szabadal- 

mi rendszer reformjáról. Az úgynevezett 
America Invents Act fél évszázada az el- 
ső jelentős változtatás a szabadalmi igé- 
nyek rögzítését és védelmét szolgáló 
környezetben. Jól jelzi a reformok politi- 
kai oldalról is felismert szükségességét, 
hogy a szenátus 89:9 arányban elfogad- 
ta a törvénymódosítást. Mindazonáltal 
nem volt könnyű szülés. Hiába sürgették 
a techvállalatok — köztük az Intel, a Mic- 
rosoft és az Apple is — a rendszer meg- 
változtatását, az amerikai honatyák kö- 
Zel hat évig kotlottak rajta... 


Válasz a bi 


2011-es évis bővelkedett új ter- 

mék- és rendszerbevezetésekről 

szóló SAP-s hírekben. A bejelen- 

tések mögötti összefüggésekről 
kérdeztük Ablonczy Balázst, a magyar le- 
ányvállalat ügyvezetőjét. 

— Milyen évet zárnak? 

— Konkrét számokat még nem mond- 
hatok, de bővült az értékesítésünk a ta- 
valyi évhez képest. Az üzleti alkalma- 
zások hazai piaca — úgy tapasztalom 
— csökkenni fog, ezzel együtt várakozá- 
saim szerint mi tovább növeljük a jelen- 
leg 345-os piaci részesedésünket. Ebben 
komoly szerepük van az olyan alkalma- 
zásoknak, mint az üzleti intelligencia és 
az olyan nagyrendszerek implementáci- 
ójának, amelyek a működés hatékony- 
ságát javítják. Ökoszisztémánk, támoga- 
tási struktúránk, nyílt forráskódunk az 
ügyféllel közös siker felé mutatnak. A nö- 
vekedés másik titka, hogy megoldásaink 
prezentálása mellett a várható megtérü- 
léssel is foglalkozunk: elemezzük ennek 
aspektusait, így többszörösen garantált 
egy-egy SAP-rendszer bevezetése. Ügy- 
feleink visszajelzése az, hogy azért is 
döntenek mellettünk, mert a választás 
szabadsága mellett valódi értéket bizto- 
sítunk, a nálunk megvalósított befekte- 
tésekkel hosszú távú megtakarításokat 
érnek el ügyfeleink. 


A levédetési eljárást megreformáló vál- 
toztatás lehetővé teszi a szabadalmi hiva- 
tal számára, hogy annak adja a szabadalmi 
tulajdonjogot, aki először nyújt be bejegy- 
zést, nem pedig annak a személynek, aki 
létrehozta a fejlesztést. Az úgynevezett 
,first-to-file" rendszerrel az USA a legtöbb 
fejlett országtól eltérő bejegyzési gyakor- 
latot használhat. Emellett lehetővé válik 
a szabadalmi tulajdonjogok — a bejegyzést 
követő kilenc hónap alatt — külső fél általi 
, megkérdőjelezése". 

Nem mindenki elégedett azonban a tör- 
vénytervezettel. Maria Cantwell washing- 
toni szenátorasszony például hangot 
adott aggodalmának, miszerint a , first- 
to-file" rendszer és a szabadalmi tulajdon- 
jogok korlátozott megkérdőjelezhetősége 
a nagyvállalatoknak kedvez, a kisebb be- 
fektetők pedig hátrányba kerülnek. Szá- 
mos nagyvállalati kötődésű techszervezet, 
mint például a Business Software Alliance 
(BSA) és a Software and Information 

Industry Association (SIIA]) ugyanakkor üd- 
vözölte a törvény végleges formába önté- 
sét, kijelentve, hogy a megújult America 
Invents Act megtette azokat a kritikus fon- 
tosságú, szükséges lépéseket, amelyek 
fenntarthatják az Egyesült Államok szoft- 
vertechnológiai és IT-iparágakban betöltött 
vezető szerepét. 

Ugyanakkor európai szemmel nézve, az 
amerikaiak elszalasztották annak lehető- 
ségét, hogy megtörjék a , szabadalmi hi- 
énák" saját zsebeik megtömésén kívül 
semmilyen célt nem szolgáló gyakorlatát, 
illetve a nagy cégek egymás közötti, fe- 
leslegesnek, pénz- és időpazarlónak tű- 
nő peres gyakorlatát. Eközben Kína — nem 
feltétlenül etikus eszközökkel — óriási ta- 
pasztalatot halmoz fel magának az ame- 
rikai fejlődés árnyékában. Teszi mindezt 
úgy, hogy az óriási gazdasági potenciállal 
bíró országot nem kötik gúzsba olyan sza- 
badalmi törvények, mint a fejlett nyugat, 
ideértve az USA vállalatait is... 


data kihívására 


- Nagyon hangsúlyosan kommunikálják 
a memóriaalapú technológiát. Miért? 

— Ez a technológia forradalmasítja a vál- 
lalati informatikát. Nemcsak mi gondol- 
juk így, hanem a nemzetközi ügyfelek is, 
akik az SAP történetének leginkább kere- 
sett megoldásává tették a HANA-t. Magyar- 
országon szintén jelentős az érdeklődés. 

A HANA hozzájárul ahhoz az innovációhoz, 
amely az SAP-t jellemzi. A HANA számos 
termék, köztük a Business Suite vagy a Bu- 
siness One rendszerek részévé válik. A me- 
móriaalapú adatfeldolgozás válasz a , big 
data" kihívására. Nem kell órákat, napo- 
kat várni egy-egy lekérdezés eredményé- 
re; percek, másodpercek alatt előállnak 

az adatok. Az innovációhoz tartoznak még 
a különböző mobilitást támogató megoldá- 
saink, de az újítás hulláma az egész SAP- 
termékportfólióban megfigyelhető. Köny- 
nyebb kezelhetőség, egyszerűbb felületek, 
szélesebb funkcionalitások, megnövelt in- 
tegráció jellemzik az SAP megoldásait. Kül- 
só, apró jel, de jól mutatja az újító erőt az 
arculati elemeink, a logónk frissítése is. 


- Indukáltak ezek változást az SAP 
stratégiájában? 

— Nem. A vállalat stratégiája azon alapul, 
hogy ügyfelei működési hatékonyságát nö- 
velje. Ez továbbra is négy technológiai plat- 
formon keresztül történik. Ezek a hagyo- 

mányosnak tekinthető, on-premise 
(ügyfélnél telepített alkalmazások köre) 
mellett a sztenderd applikációkat szolgál- 
tatásként kínáló felhőalapú megoldások, 
amely területen egy új akvizíciót jelentett 
be cégünk december elején. A másik kettő 
pedig a mobileszközökön való elérést biz- 
tosító on-demand platform és a rendszerek 
között együttműködést biztosító 
,orchestration", amelynek technológiai 
alapja biztossá teszi az üzleti igények sze- 
rinti komplett integrációt. I 


ABLONCZY 
BALÁZS 


ügyvezető 
SAP Hungary Kft. 

Állandóság és új szelek az álláspiacon 


Továbbra is bőven van kereslet az informatikusok iránt, ám sokszor nem könnyen talá 
egymásra a vállalat és a szakértő. A szoftverfejlesztőknél a tudás, az értékesítőknél a személyiség 
és a kor a legfőbb kiválasztási szempont. 


épten-nyomon azt hallani, hogy 
az informatikusok iránt világ- 
szerte óriási a kereslet. Örök- 
zöld téma, hogy a hazai egye- 
temekről, főiskolákról nem kerülhet 
ki annyi friss diplomás, mint ameny- 
nyit a magyar és a külföldi piacok fel ne 
szívnának. Ugyanakkor sok szó esik ar- 
ról is, hogy vajon a felsőoktatás igazán 
használható tudást ad-e a fiataloknak. 
A vélemények bizonyos tekintetben ha- 
sonlók, ám vannak olyan kérdések is, 
amelyekben igencsak eltérők a tanács- 
adók, fejvadászok tapasztalatai. Figye- 
lemre méltó az is, hogy az elmúlt néhány 
évben, sőt az utóbbi hónapokban milyen 
új tendenciák figyelhetők meg a hazai IT- 
álláspiacon. 


HIÁNY VAN PROGRAMOZOKBÓL 
Nem igazán változott az elmúlt néhány 
évben a szoftverfejlesztők iránti keres- 
let. Mind a nagy, multinacionális kuta- 
tás-fejlesztési központok, mind a hazai 
kis- és középvállalatok bőven kínálnak 
állásokat; gyakorlatilag minden cég CZ, 
C--4 és Java-fejlesztőket keres. Újdon- 
ságnak számít a mobilalkalmazás-fej- 
lesztés. Egyelőre kevés olyan szakem- 
ber van, aki kielégítő szinten műveli ezt 
a területet. Ugyan még a piac sem szív- 
na fel nagy tömegű fejlesztőt, arra a né- 
hány pozícióra is nehéz megfelelő em- 
bert találni. 

AZ ékes J 


mellett évek óta 


jól tartja magát az 


álláspiacon a másik 
slágerterület, 
a szoftverfejlesztés. 


Bőven van kereslet a projektmene- 
dzserek iránt is. Sok helyen van szük- 
ség gyakorlott programmenedzserekre, 
továbbá az IT-infrastruktúrához, vala- 
mint az IT-biztonsághoz értő projektme- 
nedzserekre. , A nyugati világból kiinduló 
válság hatására a vállalatok egyre több 
pozíciót hoznak az Egyesült Államokból 
és több nyugat-európai országból Ma- 
gyarországra. Ennek tudható be, hogy 
ma mintegy háromszor annyi pozícióra 
keresünk IT-szakembereket, mint tavaly. 
Pedig a tavalyi év se volt rossz, a mély- 
pontot 2009 jelentette. Programozókból 
egyértelműen hiány van, és a meglévő- 
ket is nehéz fellelni. Jellemzően olyan tí- 
pusú emberekről van ugyanis szó, akik 
szép csöndben végzik a dolgukat, nem 
keresnek aktívan állást. A fejvadásznak 
kell rábukkanni a jó fejlesztőkre, és el- 
csábítani őket. A legnagyobb kereslet az 
objektumorientált programozáshoz kö- 
tődő szakemberek, valamint a beágya- 
zott rendszerekhez értők iránt mutat- 
kozik" — tájékoztatott Spiller László, az 
Adecco vezető tanácsadója. 


KERESIK AZ IDOSEBB 
FEJLESZTŐKET IS 

Az egyetemről kikerülők sokszor az 
alapfogalmakkal sincsenek tisztában. 
Az objektumorientált programozás te- 


rén például nem ritka, hogy még a defi- 
níciókat sem tudja a jelölt, és ez komoly 
gond. Az Adecco tapasztalata szerint na- 
gyon fontos az elméleti tudás — kizáró- 
lag annak birtokában lehet hatékonyan 
dolgozni. Manapság olyan magasak az 
elvárások, olyan gyorsan kell reagálni, 
hogy képtelenség a G00gle-ra hagyat- 
kozva boldogulni. De természetesen 

a jól megalapozott szaktudás önmagá- 
ban nem elég. Rendkívül fontos a jó kom- 
munikációs készség és a nyelvtudás is. 
Nem véletlen, hogy a tanácsadó cégnél 
minden állásinterjút angolul folytatnak. 
A magas szintű angolnyelv-tudás min- 
denütt alapkövetelmény, második nyel- 
vet csak nagyon kevés munkáltató ír 
elő. ,Az utóbbi 10-12 évben sajnos s0- 
kat romlott a fiatalok szaktudása, füg- 
getlenül attól, hogy melyik felsőoktatá- 
si intézményből kerültek ki. Éppen ezért 
nem is állítok fel rangsort, nem jelent 
sem jó, sem rossz pontot, hogy hol vég- 
zett az illető, mindenkit meghallgatok. 

A meglehetősen gyenge mezőnyben ter- 
mészetesen vannak kivételek, például 
azok a villamosmérnökök, akik progra- 
mozásra adják a fejüket, és beágyazott 
rendszerek fejlesztésével foglalkoznak. 
Ezen a területen azonban — a nagyobb 
tudás dacára - általában alacsonyabbak 
a fizetések az átlagosnál. A szoftverfej- 
lesztői munkakörökben, kortól és nem- 
től függetlenül mindenki labdába rúg. Ha 
valaki szakmailag elismert, jól tud ango- 
lul és megvan a szükséges kapcsolatte- 
remtő képessége, akár 60 évesen is jó 
pozícióra számíthat. E téren sokat válto- 
zott a helyzet az utóbbi időben" — muta- 
tott rá Spiller László. 


LEGFOBB ELVÁRÁS 

A STABILITÁS 

De vajon melyek a munkavállalók leg- 
főbb elvárásai a munkahellyel kapcso- 
latban? Az Adecco tapasztalata szerint 
mindent megelőz a stabilitás iránti vágy, 
a szakmai fejlődés lehetősége csak 

a második helyen szerepel. Ami a fizeté- 
seket illeti, atöbbéves gyakorlattal ren- 
delkezők általában akár havi 100 ezer 
forintot is beáldoznak, ha stabil, kiszá- 

mítható munkahelyet találnak. Megtehe- 
tik, hiszen az informatikában általában 
átlag fölöttiek a bérek. 

A frissen végzettek kezdőbére több- 
nyire bruttó 250—300 ezer forint, de 


vannak helyek - főként a pénzügyi szek- 


torban —, ahol megadják a 350 ezer fo- 
rintot is. Egy Java- vagy dotnet-fejlesztő 
két év múlva bruttó 400—500 ezer fo- 
rintra számíthat. Ha valaki jól teljesít, 5 
év alatt elérheti a bruttó 7100—800 ezer 
forintos havi fizetést. Átlagon felül fi- 
zetik a projektmenedzsereket is, náluk 
sem ritka a havi 700-800 ezer forintos 
bruttó bér. Az IT-piacon a hálózati rend- 
szermérnökök fizetése a legmagasabb. 
Egy CCIE képesítéssel rendelkező, 8-10 
éves szakmai és némi projektmenedzs- 
ment-tapasztalattal bíró szakember 
megkereshet havi bruttó 1,1-1,4 millió 
forintot is. 

Jelenleg a magyar informatikusoknak 
nem igazán éri meg a külföldi munkavég- 
zés. Ha valakinek szerencséje van, és 
Angliában vagy az Egyesült Államokban 
kap egy jó munkát, az természetesen 
vonzó lehet, ám a környező országok- 
ban, sőt például Spanyolországban sem 
lehet a hazainál lényegesen magasabb 
bérekre számítani. A tanácsadó tapasz- 
talata szerint a bérkülönbség nem éri el 
a 20 százalékot. 


ELHUZÓDÓ DONTESEK 

Az elmúlt egy év informatikai álláspia- 
cán 2011-ben iszonyatosan lelassultak 
a folyamatok. Az állásokra jelölteket ke- 
reső vállalatok, miután megkapják a ja- 
vaslatokat, akár 2-3 hónapig is elhúzzák 
a döntést. A válság előtt még a kiválasz- 
tás nagyon gyorsan ment, majd a válság 


FRÖHLICH 
PÉTER 


ügyvezető igazgató 
PgBert 


lelassította a folyamatot. Idén, az év el- 
ső felében némi gyorsulás mutatkozott, 
ám szeptembertől ismét alacsonyabb 
sebességfokozatra kapcsoltak a cégek. 
Fröhlich Péter, a PgBert ügyvezető igaz- 
gatója szerint a kiválasztások elhúzó- 
dása azt jelzi, hogy a döntéshozók nem 
tudnak, nem akarnak, nem mernek dön- 
teni, vagy — a multinacionális cégeknél 
— nem kapják meg az anyavállalat enge- 
délyét a létszámnövelésre. Az is előfor- 
dul, hogy menet közben, már az álláski- 
írást követően döntenek a központban 
a létszámstopról. 

A jelenlegi hazai IT-álláspiac másik 
fontos tapasztalata, hogy bizonyos terü- 
leteken csak látszólagos a szakember- 
túlkínálat. A potenciális jelöltek bizony- 
talanok, nehezen állnak rá a váltásra. Jól 
jelzi ezt, hogy amíg korábban a PgBert 
tíz megkeresésből hat-hét embert tudott 
elcsábítani, addig ma legfeljebb kettőt- 
hármat. A jó emberek nem akarnak moz- 
dulni, félnek az ismeretlentől, még akkor 
is, ha az új helyen esetleg 100 ezer fo- 
rinttal magasabb fizetést kapnának. 


CSAK A HARMINCAS 
ERTEKESÍTOK KELLENEK 

Az IT-szolgáltatói piacon óriási a keres- 
let az értékesítők iránt. Manapság azon- 
ban van egy nagy változás a korábbi- 
akhoz képest: az értékesítésben már 

a negyvenesek is időseknek számíta- 
nak. , Szinte minden megkeresés a har- 
mincas korosztályt célozza. A vállalatok 
vezetői úgy látják, hogy a negyvenese- 
ket borzasztóan megviselte a válság, és 
nem tudnak megfelelni az elvárásoknak. 
Persze arról sem szabad megfeledkezni, 
hogy egy harmincévest kevesebb pén- 
zért lehet megkapni, mint egy időseb- 
bet. Inkább engednek tehát a szakmai 
elvárásokból, csak fiatal legyen a mun- 
katárs, és megfelelő legyen a személyi- 
sége" — hangsúlyozta Fröhlich Péter. 

Az értékesítés mellett évek óta jól 
tartja magát az álláspiacon a másik slá- 
gerterület, a szoftverfejlesztés. Ezen 
a téren nem a kor számít, hanem egyér- 
telműen a tudás. Mivel a PgBertnek több 
német kötődésű multinacionális ügyfe- 
le van, nagy harcot folytatnak a néme- 
tül (is) tudó programozókért. ,Kis túl- 
zással az egész toborzópiac ugyanazt 
a néhány száz szoftverfejlesztőt próbál- 
ja megszerezni. Hivatalosan ugyan a po- 
zíciók kiírásakor csak előnyként jelölik 
meg a németnyelv-tudást, de a gyakor- 
lat mást mutat. Nem elég az angol, a né- 
metet is megkövetelik" — hívta fel a fi- 
gyelmet a fejvadász. 

COMPUTERWORLD 


SPILLER 
LÁSZLÓ 


vezető tanácsadó 
Adecco 


ALTALANOS ROSSZ HANGULAT 
A nagyobb vállalatok egyre kevésbé 
hajlandók megbízásos alapon foglal- 
koztatni a munkatársakat. Az a biztos 
számukra, ha IT-szakembereik a cég al- 
kalmazottai. Emellett egy másik, tel- 
jesen új irány is kezd terjedni a multik 
körében: vannak cégek, amelyek dekla- 
ráltan nem kívánják meg, hogy a dolgo- 
zók éjjel-nappal a rendelkezésükre áll- 
janak. Munkaidőben azonban nagyon 
kemények a feltételek. Van, ahol még 
a mobiltelefont sem szabad bekapcsol- 
ni, és szigorúan be kell tartani a napi 8 
órás munkaidőt, mégpedig az irodában. 
Este és hétvégén azonban nincs plusz- 
munka, sőt hivatalos e-mailt vagy SMS-t 
sem kap a dolgozó a munkaidőn kívül. 

Egész más a helyzet a magyar cégek- 
nél, amelyek jellemzően kisebb fejleszté- 
sekből élnek, és teljes mértékben ki van- 
nak téve a hazai piaci viszonyoknak. Sokan 
az életükért küzdenek; ha csak kilátásban 
van egy projekt, már keresik az embereket, 
lehetőleg a legolcsóbbakat, hogy aztán 
a startpisztoly eldördülésekor azonnal ne- 
kiláthassanak a munkának. A magyar kis- 
és középvállalatoknál továbbra is kedvelt 
a megbízásos szerződés. 

Ami a fizetéseket illeti, az IT-piacon 
a vezetők még mindig átlagon felül ke- 
resnek. Az értékesítők javadalmazását 
a munkaadók idén szeptembertől próbál- 
ják módosítani. Amíg korábban a munka- 
társak általában jövedelmük 80 száza- 
lékát kapták meg fixen, és 20 százalék 
volt a teljesítményfüggő bónusz, addig 
manapság egyre gyakoribb a 70:30-as 
arány. Különösen a külföldi tulajdonú cé- 
gek mennek el ebbe az irányba. Az utób- 
bi időben a szoftverfejlesztőknél nem 

volt drasztikus jövedelemváltozás, noha 
vannak olyan cégek, különösen a multi- 
nacionális vállalatok között, amelyek 
megpróbálják lenyomni a fizetéseket. 


, A hazai átlagot meghaladó fizetések da- 


cára elég rossz hangulat van a cégeknél. 
Amennyire bizakodóan tekintettek a jö- 
vóbe 2011 elején, mára annyira elrom- 
lott a közhangulat. Az elmaradó üzletek, 
a kifizetetlen projektek a munkaadókra, 
a munkavállalókra és így természetesen 
a fejlesztőkre is kihatnak" — mutatott rá 
Fröhlich Péter. 

A fejvadász tapasztalata szerint nem 
minden multinál lehet jól keresni, de az 
sem igaz, hogy a hazai kis- és középvál- 
lalatoknál alacsonyabbak a jövedelmek. 
Ha egy kis magyar cég például játék- 
szoftvereket fejleszt, ráadásul külföld- 
re is szállít, akkor munkatársai átlagon 
felül kereshetnek. 


JÖVŐRE IS NÖVEKVŐ 
KERESLET VARHATO 

A Profession.hu oldalán található közel 
800 álláshirdetés is azt jelzi, hogy to- 
vábbrais az IT az egyik legkeresettebb 
terület a munkaadók körében, sőt idén 
nőtt a feladott hirdetések száma 2010- 
hez képest. A statisztikák szerint a hir- 
detések továbbra is elsősorban az 1—3 
év tapasztalattal, felsőfokú végzettség- 
gel és legalább angolnyelv-tudással ren- 
delkező jelölteknek kedveznek. 

A pályakezdők körében azok vannak 
előnyben, akik már tanulmányaik alatt 
tapasztalatra tesznek szert. Mivel na- 
gyon nehéz jól képzett szakembereket 
találni, sok cég dönt úgy, hogy kineve- 

li saját maga számára a tehetségeket. 

, A legnépszerűbbek a programozó/fej- 
lesztő pozíciók, ugyanakkor ezek a leg- 
nehezebben betölthető állások is. Nagy 
kereslet mutatkozik a rendszerüze- 
meltetők, a rendszer- és tesztmérnö- 
kök iránt is. Nagyon sok nyitott pozíció 
van az II-support és a helpdesk terüle- 
tén. Ez utóbbi területen különösen fon- 
tos a nyelvtudás, gyakran nem is várnak 
el szakmai tapasztalatot, csak esetleg 
releváns végzettséget. Egyre inkább jel- 
lemző IT-berkekben a projektalapú mun- 
kavégzés is" — tájékoztatott Ráthonyi 
Vera vezető toborzási tanácsadó. 

Az előrejelzések szerint 2012-ben to- 
vább nő a kereslet az IT-szakemberek 
iránt. Előreláthatóan egyre nagyobb je- 
lentősége lesz a mobil-, illetve a digitá- 
lismédia-piacnak. A legnagyobb kereslet 
a szoftverfejlesztő (alkalmazásfejlesz- 
tő, mobilfejlesztő) munkatársak iránt 
ígérkezik. Habár a piacon túlkereslet 

Az elmaradó 

üzletek, a kifizetetlen 
projektek 

a munkaadókra, 

a munkavállalókra 
és Így természetesen 
a fejlesztőkre is 
kihatnak. 


van, mégsem könnyű az álláskeresők 


helyzete, mert a cégek igen magasra te- 


szik a lécet. Ugyanakkor a vállalatok 
több és célzottabb csatornán (például 
virtuális állásbörzén) próbálják meg el- 
érni a jelölteket. 


NŐ A VIRTUÁLIS ÁLLÁSBÖRZE 
NÉPSZERŰSÉGE 


Jóllehet az IT-álláspiacon túlkereslet 
van, Ráthonyi Vera tapasztalata sze- 
rint sok pályakezdő informatikus — meg- 
felelő gyakorlat híján — nehezen tud el- 


helyezkedni. Számukra az elsődleges 
szempont, hogy végre találjanak egy 
megbízható munkahelyet. A jelöltek ál- 
talában fontosnak tartják a szakmai ki- 


hívásokat, a fejlődés, az előrelépés, 

a tanulás lehetőségét. Természetesen 
számítanak és folyamatosan nőnek az 
anyagi elvárásaik, de a biztonságra va- 
ló törekvésük még ennél is fontosabb. 
Mivel hiány van jól képzett, nyelve- 

ket beszélő IT-szakemberekből, a cé- 
gek igyekeznek egyre több, célzottabb 
fórumon keresztül elérni a potenciá- 

lis munkatársakat. Problémát okozhat 
az is, hogy Magyarországon általában, 
de ezen a területen különösképpen nem 
mobilisak a munkavállalók. Így a vidé- 
ki cégek nehezen találják meg a megfe- 
lelő munkatársakat. A The Network (ami- 
nek a Profession.hu is a tagja), valamint 
a holland Intelligence Group 2011-es fel- 
mérése szerint a magyarországi mun- 
kavállalók országon belüli mobilitá- 

si hajlandósága 63 százalék, szemben 
a nemzetközi 66 százalékos aránnyal. 

Az olcsó és jó munkaerő reményében 
várhatóan egyre több fejlesztőcég tele- 
pül Magyarországra. A még mindig hiá- 
nyos nyelvtudás, valamint a jól képzett 
szakemberek hiánya miatt azonban vél- 
hetően nem lesz egyszerű dolguk. 

Az IT-területen dolgozó munkavállaló- 
kat továbbra is speciális bánásmódban 
kell részesíteniük a cégeknek ahhoz, 
hogy megtalálják és elcsábítsák őket. 
Érdekes tendencia, hogy egyre többen 
vesznek részt a Profession.hu virtuá- 
lis állásbörzéjén, aminek egyik legfőbb 
célcsoportját a tapasztalattal rendelke- 
ző IT-szakemberek képezik. Ráthonyi Ve- 
ra szerint a népszerűség egyik fő oka, 


hogy az IT-szakma álláskeresői szívesen 
kihagyják a nyakkendős, személyes ál- 
lásinterjúkat, és előnyben részesítik az 
álláskeresés virtuális formáját." 

Mikor lesz a nyusziból kutya? 


A robotok kiszabadultak a gyárakból, és intelligenciájuk révén egyre inkább 
az ember hétköznapi szolgálatába állnak. 


óllehet a robotikának óriási múltja 

van, a robotok sok-sok éven át jobbára 

a hétköznapi emberektől elzárva mű- 

ködtek. A legtöbb robot alapvetően ha- 
talmas gyárakban elrejtve nehéz fizikai mun- 
kát végzett. A balesetek elkerülése érdekében 
általában még a gyárban dolgozó munkások 
sem találkoztak a velük. Nem meglepő hát, 
hogy az idősebb generációnak a robot szó hal- 
latán általában még mindig ez a fajta gyári ro- 
bot képe ugrik be. 

Másképpen gondolnak azonban a robotvi- 
lágra a fiatalok, valamint a kutatók, a fejlesz- 
tők és a robotikával közvetlen kapcsolatba ke- 
rülő ipari szereplők. Nekik már az is eszükbe 
jut, hogy a robotok egyrészt hétköznapjaink 
segítői, másrészt a minket körülvevő világ- 
ban manapság már szinte mindent — mobilte- 
lefont, számítógépet, monitort, háztartási gé- 
peket stb. — robotok szerelnek össze. Alig-alig 
találunk már az üzletek polcain kézi erővel ké- 
szített terméket, nem csoda hát, hogy való- 
sággal felcsillan a szemünk a handmade fel- 
irat láttán. 

Az utóbbi időben tehát irányt váltott a ro- 
botika: a robotok kiszabadultak a gyárakból, 
és elérték azt a fejlettségi fokot, amikor intel- 
ligenciájuk révén az ember hétköznapi, köz- 
vetlen szolgálatába állíthatók. Természetesen 
továbbra is megmaradtak és folyamatosan fej- 
lődnek az iparban használt, rengeteg precíz 
műveletet végzők, ám egyre inkább előtérbe 
kerülnek a robotika hétköznapi alkalmazásai, 
illetve olyan fogalmak, mint a kognitív robotika 
és az etorobotika. De vajon hogyan fog hosszú 
távon együtt élni az ember az úgynevezett 
humanoid robotokkal? 

KOGNITÍV ES ETOROBOTIKA 
A humanoid robotok esetében előtérbe kerül 
a robot belső élete, intelligenciája. Amíg egy au- 
tógyári robot legfőbb , erénye", hogy hihetet- 
len precizitással, nagy erővel és gyorsan képes 
sok-sok ezer csavart becsavarni, addig a hét- 
köznapi életben működő robot alapvető felada- 
ta, hogy megértse környezetét, beilleszkedjen 
oda, és munkájával segítse az embert. A robo- 
toktól is valami olyasmit várunk tehát el, amire 
az ember képes: környezete érzékelését, fel- 
fogását. Ebből következően komolyan kell fej- 
leszteni a robotok gondolkodó, érző, érzetet 
megértő, azaz kognitív részét. Ezekkel a kérdé- 
sekkel foglalkozik a kognitív robotika. 

A humanoid robotokkal kapcsolatos másik 
fejlesztési irány az etorobotika. Művelői a ro- 
botok viselkedésének fejlődésére keresik a vá- 
laszokat. Azt vizsgálják, hogy miként éljenek 
a robotok a társadalomban, egy családban, 
egy ember mellett, illetve az újabb és újabb 
generációs robotoknál milyen a viselkedés 
evolúciója. Magyarországon is folynak ilyen 
irányú kutatások. Miklósi Ádám, az ELTE Etoló- 
giai Tanszékének vezetője és csapata például 
több, nemzetközi szinten is elismert nagy pro- 
jektben vesz részt. 

, Nagyon fontos kérdések ezek, nem vélet- 
len, hogy az Európai Unió is sokat költ az 
ilyen témájú projektekre. Korántsem mind- 
egy ugyanis, hogy milyenek legyenek a jövő 
humanoid robotjai. Emberszerűek vagy állat- 
szerűek? Vagy inkább robotszerűek? A kutyá- 
val hasonlóságot mutató biorobotok ? Vagy 
inkább mechanikai robotok ? Mindig azt kell 
a kutatóknak és a fejlesztőknek szem előtt 
tartani, hogy az embereknek együtt 
kell valahogy élni a robotok- 
kal. A kutyát szokás az első 
biorobotnak nevezni, a ku- 
tya ugyanis az evolúció s0- 
rán olyan tulajdonságokat 
alakított ki nagában, amelyek 
birtokában képes az ember- 
rel kollaborálni. Gondoljuk csak el, milyen ha- 
talmas különbség van egy azonos méretű és 
színű kutya és nyuszi között. Egy kutya képes 
társas kapcsolatot létesíteni az emberrel, míg 
egy nyuszival semmit sem lehet kezdeni a si- 
mogatáson kívül. A robotikára átvetítve felte- 
hető a kérdés: vajon hol van az a pont, amikor 
egy robotból egy más minőségű robot lesz? 
Másképpen fogalmazva: mikor lesz a nyuszi- 

ból kutya?" — tette fel az izgalmas kérdéseket 
Baranyi Péter egyetemi tanár, az MTA doktora 
(BME, MTA Sztaki). 


ELFOGADHATÓ ROBOTOK 
KELLENEK 

Fontos kérdés az is, hogy a robotok elfogad- 
hatók, szerethetők legyenek az emberek 
számára. Úgy viselkedjenek, hogy könnyű 
legyen velük kapcsolatot teremteni. Ha pél- 
dául egy idős ember idegenkedik az életét 
könnyíteni hivatott robottól, netán utálja 
azt, akkor nyilván nem követi annak jó szán- 
dékú figyelmeztetéseit. 

,S0k olyan berendezést láttam, amely kér- 
déseket tett fel idős embereknek, a kapott 
válaszokat elraktározta, majd a távközlési 
hálózaton elküldte az orvosnak. Ezekkel a ro- 
botokkal azonban számos gond volt. Hiába 
próbálták az első, kocka formájú berendezé- 
seket valamilyen robotállattá alakítani, az idős 
személy néhány nap múlva már csak ímmel- 
ámmal válaszolgatott a kérdésekre (ha egy- 
általán válaszolt). Az alapproblémát az alak- 
Zat passzivitása okozza. Ha mozogna a robot, 
elfogadhatóbb volna az ember számára. Azt 
a pillanatot kellene valahogy ellesni, amikor — 
a kutyához hasonlóan - a robot viselkedése 
is ki tud már valamit váltani az emberből. Van- 
nak ilyen irányú kutatások, ám kereskedelmi 
viszonyok között 
még nem 
találkoz- 

Robot a 3DICC laboratóriumban 

előtérbe kerülnek 

a robotika hétköznapi 
alkalmazásai, illetve 
olyan fogalmak, mint 
a kognitív robotika és 
az etorobotika. 


hatunk igazán jó megoldással. Megjegyzem, 

a fiatal generáció minden bizonnyal máskép- 
pen viszonyul majd a robotokhoz, mint a mai 
idősek. Mondhatni közösen fejlődnek a robo- 
tokkal, így könnyebben elfogadják, megértik 

azokat" — mutatott rá a BME és az MTA Sztaki 
konzorciumában létrejött 3D Internet Ala- 

pú Kontroll és Kommunikációs Laboratórium 
(3DICC) vezetője. 


INTERDISZCIPLINÁRIS TUDAS 

A robotika az egyik legösszetettebb tudo- 
mány, egészen elképesztő méretű együttmű- 
ködés és interdiszciplinaritás van mögötte. 
Talán nincs is olyan tudományterület, amely 
szorosan és közvetlenül ne járulna hozzá 

a mai intelligens robotokhoz. 

Egy robot nem képzelhető el mesterséges in- 
telligencia nélkül. Ahhoz, hogy tanulni tudjon, 
számítástudományi eredményeket kell be- 
vetni. A stabil működés (járás, belső gondol- 
kodás stb.) kialakításához nélkülözhetetlen 
a rendszer- és irányításelmélet. Ki kell alakíta- 
ni a mesterséges és a kognitív látást. A hallás, 
a beszédértés, a beszédszintézis külön tudo- 

mányterületek. A hétköznapi életben alkalma- 
zott robotok kommunikálnak egymással, meg 
kell tehát oldani internetes kapcsolódásukat. 
Már léteznek olyan robotok, amelyek bármilyen 
hozzájuk intézett kérdés esetén rögtön felmen- 
nek az internetre, és keresik a válaszokat. 

A robotok teste is nagyon bonyolult terület. 
Fontos, hogy a robotban lévő villanymotorok 
kis fogyasztásúak, erősek, de jól irányíthatók 
legyenek. Ahhoz, hogy a robot finoman és szé- 
pen, kiegyensúlyozottan tudjon járni, speciális 
mechanika, illetve motorok kellenek. Koránt- 
sem mindegy, hogy milyen anyagokból készül 
a robot. Ugyanis legyen könnyű, ne törjön, de 
hajoljon is, ha kell. 

, Hadd idézzem Shakespeare-t: xSok cso- 
dálatos dolog van a Földön, de a legcsodálato- 
sabb az ember.x Valóban, ha igazi humanoid 
robotot szeretnénk alkotni, akkor a folyamat — 
természetesen némi túlzással — egészen ad- 
dig tart, amíg nem készítünk egy másik em- 
bert. Ebből is látszik, hogy a tudósok hatalmas 
és hosszan tartó kihívás előtt állnak" — fogal- 
mazott Baranyi Péter. 


ROBOTOK MINDENUTT 

De mit is jelent ma a hétköznapi ember szá- 
mára a robotika ? Tág értelemben véve ren- 
geteg minket körülvevő eszközben megtalál- 
hatók a robotika elemei, a robotika nyújtotta 
segítség. Elég például a legújabb mobiltelefo- 
nokra gondolni, amelyek beépített intelligenci- 
ájuk révén már kvázi , viselkednek". 

A nagy erőkkel fejlesztett humanoid robo- 
tok egyre több helyen jelennek meg a szó- 
rakoztató- és a játékiparban. Reklámcélok- 
ra is eredményesen használják őket. Ha egy 
cég kiállít valahol egy robotot, az egyértelmű- 
en nagy feltűnést kelt, függetlenül attól, hogy 
éppen mit csinál. Még annak is óriási a rek- 
lámértéke, ha csak áll, és úgynevezett rek- 
lámmanökenkérnt viselkedik. 

Egyre nagyobb ütemben fejlődnek és terjed- 
nek a különféle rehabilitációs robotok. Óriási 
lépésekkel halad előre a robotsebészet. Napja- 
ink egyik fókuszterülete a robotok kooperá- 

ciója. Sok kutató foglalkozik azzal, hogy mi- 
ként tudnak a robotok közösen dolgozni, 
hogyan tudják megérteni egymást gesztu- 
sokból, viselkedésekből. A kapcsolatterem- 
tés elsődleges platformja az internet, de 
meg kell oldani az internetkapcsolat nélküli 
kommunikációt is. 

Óriási robbanás várható az otthoni robotok 
világában. Nem a robotporszívóra, hanem egy 
univerzális robotra kell gondolni, amely tulaj- 
donképpen úgy tevékenykedik, mint egy ház- 
tartási alkalmazott. Bepakolja a hűtőt, kipakolja 
a mosogatógépet, segít a kerti munkában, ját- 
szik a gyerekkel vagy elindítja a robotporszívót. 

Meghatározó és gyorsan fejlődő területet 
képeznek a repülőgépekben lévő robotok. Ki 
ne hallott volna a robotpilótáról, de említhetjük 
a repülőgépek biztonságát szolgáló különféle 
megoldásokat is. 


KOLLABORACIÓ 

A humanoid robotok esetében fontos szerepet 
kap a hangvezérlés. Ezen a téren a kutatások 
már komoly eredményeket értek el. Bőven 
vannak termékek (jók és gyengébbek) a pia- 
con, a mobiltelefóniában is ismert a hangtár- 
csázás vagy a küldendő SMS-ek bemondása, 
a kapottak gépi felolvasása. 

, lermészetesen a robotikában a beszéd na- 
gyon fontos, de a vezérlés szempontjából van- 
nak még fontosabb dolgok is, például az em- 
ber mozdulatai, intése, mimikája, kézfogása 
stb. Tény, hogy a beszéd nagy segítség, ám 
nem hiszek abban, hogy beszéddel mindent 
meg lehet oldani. Vannak azonban olyan ese- 
tek — például ha az ember kétkezi munkát vé- 
gez —, amikor a beszéd kétségtelenül domi- 
náns lesz. A lényeg, és egyben a legnehezebb 
feladat, hogy a hétköznapi életet segítő robo- 
tok akár félszavakból is megértsék gazdájuk 
akaratát, szokásait, illetve magát a szítuáci- 
ót, amiben működnek, azaz képesek legye- 
nek a kollaborációra. Mindazonáltal biztos va- 
gyok benne, hogy biztonsági okokból mindig 
kell egy főkapcsoló a robotra" — hangsúlyozta 
Baranyi Péter. 


Folytatás a 40. oldalon! 

Izzasztó védekezés egy 
dermesztő vilagban 


2011 az informatikai biztonság szempontjából igencsak 
mozgalmasan alakult. A kiberbűnözés nem válogatott 

a célpontokban, miközben a technológiai fejlődés is számos Új 
kockázati tényezőt hozott felszínre. A biztonsági cégek jóslatai 
szerint 2012 is számos védelmi kihívást tartogat számunkra. 


gy évvel ezelőtt, amikor a 2011-re 
vonatkozó biztonsági trendekkel 
kapcsolatos előrejelzéseket elemez- 
tük, előtérbe kerültek a mobileszkö- 


zök, a cloud computing és a virtualizációs tech- 


nológiák. Számos cég, vállalat ugyanis azt 
prognosztizálta, hogy idén ezek lesznek azok 
a területek, amelyekre különösen oda kell fi- 
gyelni a már hagyományosnak számító fe- 


nyegetettségek mellett. A következőkben átte- 


kintjük, hogy e kiemelt biztonsági területeken 


milyen tendenciák voltak megfigyelhetők az el- 


múlt hónapokban. 


KÖZEPPONTBAN , 

A MOBILBIZTONSÁG 

A Ponemon Institute egyik felmérése során a 
megkérdezett informatikai és biztonsági veze- 
tők túlnyomó többsége a mobilbiztonság mi- 
att adott hangot aggodalmának. A legnagyobb 
problémát az jelenti, hogy sok vállalatnál az al- 
kalmazottak a telefonjaikat magán- és üzleti 
célokra egyaránt használják. A cégek 20 szá- 
zaléka nyilatkozott úgy, hogy a munkavállalók 
legalább 50 százaléka a saját mobilját része- 
síti előnyben, míg a vállalatok 17 százalékánál 
az alkalmazottak több mint 75 százaléka ve- 
szi igénybe a magáncélokra vásárolt készü- 
lékeket a céges ügyek intézéséhez. Eközben 
a megkérdezetteknek csak a negyede használ 

A levélszemét 
terjedését jelentős 
mértékben elő- 
segítette a fertőzött 
számítógépekből 
felépülő botnetek 
térhódítása. 


mobil eszközmenedzsmentet támogató meg- 
oldásokat. A trendek gyors változását az is jól 
jelzi, hogy amíg tavaly a válaszadók 9 százalé- 
ka sorolta a mobilbiztonságot a legtöbb kocká- 
zatot jelentő védelmi területek közé, addig idén 
már a 48 százalékuk vélekedett így. 

Noha a mobil operációs rendszerekkel kom- 
patibilis kártékony programok száma továbbra 
is jóval elmarad a PC-s vírusok mennyiségétől, 


azért az idén már megmutatták, hogy igen- 

is figyelni kell az általuk jelentett kockázatok- 
ra. A mobilkárokozók számában tapasztalható 
első, jelentősebb növekedésről a McAfee adott 
hírt, amikor közölte, hogy 2011 második ne- 
gyedévében /6 százalékkal több ilyen kárte- 
vő terjedt. Majd novemberben a Juniper jelezte, 
hogy a megelőző négy hónapban ezen nemkí- 
vánatos kódok mennyisége már 472 százalék- 
kal emelkedett. A mobilvírusok leggyakrabban 
adatokat szivárogtatnak, vagy emelt díjas SMS- 
üzeneteket küldözgetnek. 


A VIRTUALIZÁCIÓ ES A CLOUD 
COMPUTING 

A Ponemon Institute egy másik kutatása során 
beigazolódott, hogy a virtualizáció biztonsága 
kapcsán is számos problémával kell szembe- 
nézni. A felmérésben részt vevők 55 százaléka 
gondolta úgy, hogy a virtualizációs technológi- 
ák kiegészítő védelmi intézkedéseket követel- 
nek meg, azonban sok vállalatnál nincs igazi 
felelőse mindennek. Azoknál a cégeknél, ame- 
lyeknél ebből a szempontból is léteznek felelős- 
ségi körök, az esetek legnagyobb hányadában 
az II-biztonsági csoport felügyeli a védelmet, de 
sok helyen mindez az II-üzemeltetés vagy az IT- 
compliance csapat feladata. 

A cloud computing terjedését 2011-ben is to- 
vább hátráltatták a biztonsági aggályok. A szer- 
vezetek jelentős része továbbra sem szívesen 
válik meg értékes adataitól, és azok kezelé- 
sét nem kívánja külső szolgáltatókra bízni. Ez 
a piac még mindig gyerekcipőben jár, pedig 
a biztonsági cégek egyre nagyobb hangsúlyt 
helyeznek a felhőalapú védelmi megoldások ki- 
fejlesztésére, valamint a cloud computing kont- 
rollálását támogató eszközök kialakítására, így 
2012-ben további, jelentős fejlődés várható. 


KEDVEZŐBB SPAMHELYZET 

Az elmúlt években a spammerek nagyon ele- 
mükben voltak, és a kéretlen elektronikus le- 
veleiket egyre jelentősebb számban terjesz- 
tették. Sokszor nem is csak a mennyiséggel 

volt a probléma, hanem azzal is, hogy a rek- 


Mekkora összeget költhet egy 
évben IT-biztonságra? 


Kevesebb mint 100 ezer forint 
0 00 ezer forint körül 

200-500 ezer forint között 

1-5 millió forint között 

Több mint 10 millió forint 


Csak akkor költ(het), ha valamelyik megoldás 
elromlik, újra kell cserélni 


Forrás: NETASO 

lámlevelek egyre több kártékony kód terjesz- 
tésében, valamint adathalászatban vállaltak 
szerepet, és mind nagyobb károkhoz vezet- 
tek. A levélszemét terjedését jelentős mérték- 
ben elősegítette a fertőzött számítógépek- 
ből felépülő botnetek térhódítása, ezért már 
évekkel ezelőtt látszott, hogy e hálózatok el- 
len fel kell lépni. A hatóságok, a biztonsági cé- 
gek és egyes internetszolgáltatók együttmű- 
ködésének köszönhetően idén is több nagy 
kiterjedésű botnetet sikerült lekapcsolni. Ezek 
közül a legjelentősebbnek a Rustock számí- 
tott, amely , fénykorában" naponta 30 mil- 
liárd e-mailt tudott kiküldeni. A spammerek 
erőforrásait a Rustock megbénítása mellett 
a Coreflood és a Kelihos botnetek felszámolá- 
sais jelentősen apasztotta. 

A Symantec legfrissebb statisztikai ada- 
tai szerint novemberre a spamek aránya 
a globális levélforgalomban 70,5 százalékra 
csökkent. Mindez azt jelenti, hogy az elmúlt 
három év tekintetében novemberben terjedt 
a legkevesebb levélszemét. Érdemes meg- 
említeni, hogy a legjelentősebb spammelési 
célokat szolgáló botnet jelenleg a Grum, 
amely a napjainkban terjedő levélszemét 25 
százalékáért tehető felelőssé. A tevékeny- 
ségét becslések szerint 470 ezer fertőzött 
számítógép bevonásával végzi. 


A Novell által közzétett Harris Interactive 
kutatás szerint a válaszadók 55 százalé- 

ka beismerte: képtelen biztonságossá ten- 

ni virtualizált és felhőalapú munkakörnyeze- 
tét; mindez annak ellenére van így, hogy sok 
vállalat informatikai költségvetésének több 
mint felét a biztonságra fordítja. Kevésbé bíz- 
nak továbbá abban, hogy sikeresen felügyel- 
hetik az olyan eszközöket, mint például az 
okostelefonok és a tabletek. A szervezetek- 
nek egyre több megoldandó feladattal, vala- 
mint kockázattal kell szembenézniük, de ez- 
zel együtt nemzetközi szinten általában az 
informatikai biztonsági költségvetések is nö- 
vekednek. A válaszadók /7 százaléka emlí- 
tette, hogy az informatikai biztonságra for- 
dítható kiadásai emelkedtek az előző évhez 
képest, és az informatikai büdzsé átlagosan 
több mint felét a védelemre fordítja. 

A magyarországi viszonyok sajnos nem 
ilyen kedvezők. A NETASO hazai képviselete 
száz magyar rendszergazda körében vég- 
Zett felmérést, és kiderült, hogy a megkérde- 
zett szakemberek ugyan tisztában vannak 
a külső támadások jelentette veszélyekkel, 
azonban a teljes informatikai költségvetést fi- 
gyelembe véve elenyészően keveset fordít- 
hatnak az IT-biztonság fejlesztésére. A válasz- 
adók 59 százaléka évente 500 ezer forintnál 
kevesebbet költhet erre a célra. 

Az ISACA Magyarországi Egyesülete sze- 
rint 2011-ben a magyar vállalatok és intézmé- 
nyek 21 százalékánál csökkent az informá- 
cióbiztonsági terület költségvetése az előző 
évihez képest, míg növekedésről csak a meg- 
kérdezettek / százaléka számolt be. A költ- 
ségcsökkentés mértéke az érintett vállalatok 
és intézmények közel felénél a 20 százalékot 
is meghaladta. 

Belső behatolási kísérlet 


Külső behatolási kísérlet 


Eszközlopás 


Bizalmas információk jogosulatlan 
kézbe kerülése 


Csalás 


A biztonsági cégek természetesen már latol- 
gatják a 2012-es biztonsági viszonyokat. Elő- 
rejelzéseikben megemlítik, hogy a jövő évben 
is igen komolyan kell számolni a kártékony 
programok és a hamis víruskeresők terjedé- 
sével, miközben a közösségi oldalak kockáza- 
ti tényezői, a mobilbiztonság, valamint a cloud 
computing védelme továbbra is előtérben 
marad. A Check Point úgy véli, hogy a social 
engineeringre épülő, célzott támadások száma 
sem fog csökkenni. A biztonsági cég szerint az 
ilyen incidensek ellen a technológiai védelem 
mellett a biztonságtudatosság fokozásával le- 
het csak védekezni. 

A jövő évi releváns fenyegetettségekkel fog- 
lalkozó előrejelzésekben — védelmi szempont- 
ból — eddig két kevésbé hangoztatott techno- 
lógia is helyet kapott. Az egyik a HTIML5, amely 
a Sophos szerint népszerűségének növekedé- 
sével párhuzamosan fog a kiberbűnözés célke- 
resztjébe kerülni. A másik, egyre gyakrabban 
kiszemelt területet pedig a OR-kódok képvise- 
lik. Többek között már a Webroot, a Kaspersky 


209 309 :, 
Fenyegetettségek 


megoszlása hazánkban 

(0 incidens előfordulása [96] 


Lab, valamint a Check Point is felhívta a figyel- 
met arra, hogy főleg az okostelefonok révén 
egyre elterjedtebbé váló 0R-kódok akár kárté- 
kony programok terjesztéséhez, ártalmas web- 
oldalak látogatottságának növeléséhez, vala- 
mint adathalászathoz is hozzájárulhatnak. 

A jövő évi biztonsági történéseket jelen- 
tősen befolyásolhatja egy nagyszabású 
esemény is. A londoni olimpia ugyanis 
a kiberbűnözés figyelmét sem fogja elkerül- 
ni, és kétség sem férhet hozzá, hogy a csalók 
mindent el fognak követni annak érdekében, 
hogy a nagy érdeklődésre számot tartó sport- 
eseményt a saját céljaikra használják fel. Te- 
hát jövőre is érdemes lesz résen lenni! 


iztonsági pia- 
i forró területté vált, 
es viszonylag jól 
1 milliárd dol- 
okkal foglalkozó 
ódásban nyilván 
magában 7.68 
ellett számos, 
. kiemelte pél- 


gyságrendet képvi- 
sa is. 

Pályázni csak pontosan, szépen... 


Pályázatok terén az idei év a tavalyihoz hasonlóan nem okozott túl sok meglepetést. 

A fejlesztések középpontjában a vállalati folyamatmenedzsmentet támogató rendszereknél 

a pénzügyi modul és a CRM-bevezetés a legnépszerűbb, az e-kereskedelmi rendszereknél 
pedig még mindig a webáruház és a web CRM-rendszerek bevezetése áll az első helyen. Az Új 
Széchenyi lerv beindulásával ugyanakkor 2011-ben javultak a pályázati feltételek, egyszerűbb lett 
az ügymenet és felgyorsultak a kifizetések. 


ár a pályázatok útvesztőjében 
nem könnyű kiigazodni, a cégek 
tisztában vannak az aktuális pá- 
lyázati lehetőségekkel. A vállal- 
kozások általában az interneten keresztül 
szereznek tudomást az uniós pályázati 
lehetőségekről, de sokan tájékozódnak 
szaklapokban és személyesen is. A ta- 
pasztalatok szerint azonban sok poten- 
ciális pályázó számára nehézséget jelent 
az eligazodás a rendelkezésre álló lehe- 
tőségek és a bonyolult pályázati specifi- 
kációk útvesztőiben, ezért a szakmai kö- 
vetelmények tisztázása és az optimális 
költségszerkezet összeállításában több- 
ségük már segítségre szorul. Tóth Ádám, 

az European Conformity Check Vállalko- 
zásfejlesztési Tanácsadó Intézetének 
ügyvezető igazgatója elmondta, hogy idén 
több pályázat van, mint a 2009—2010-es 
időszakban. Ennek több oka is van: a je- 
lenlegi gazdasági helyzetben szűkek a fi- 
nanszírozási lehetőségek, drágulnak a hi- 
telek, és az elmúlt években szigorodtak 

a banki hitelnyújtás feltételei is. Szeren- 
csére a pályázatok iránti általános érdek- 
lődés nem csökkent, sőt. A negatívumok 
mellett pozitívumokkal is szolgált a 2011- 
es év: javultak a pályázati feltételek és 
egyszerűbb lett az ügymenet, aminek kö- 
vetkeztében meggyorsultak a kifizetések. 
A vállalkozások versenyképességük, ha- 
tékonyságuk növelése érdekében egyre 
nagyobb figyelmet fordítanak az informa- 
tikai fejlesztésekre, és ehhez a jelenlegi 
pályázati kiírások kedvező finanszírozási 
lehetőségeket biztosítanak. 

A MAG Zrt. november 11-i adatai szerint 
összesen 5536 nyertes ÚSZT-pályázat 
tartozik a GOP és annak közép-magyaror- 
szági tükörpályázataihoz. (Ha a GOP-ban 
— Gazdaságfejlesztési Operatív Program 
— megjelenő témakörök a Közép-ma- 
gyarországi Régióban is megjelennek, 
de csak a KMOP - Közép-magyarorszá- 
gi Operatív Program - regionális akció- 
terv keretei között, akkor tükörpályá- 


Folytatás a 42. oldalon! — 


E 


zatról beszélünk - a szerk.). Ebből 3745 
db (682) vissza nem térítendő támoga- 
tás volt, míg 1791 alkalommal visszaté- 
rítendő támogatásokkal (mikrohitel, koc- 
kázati tőkejuttatás, garancia) segítettek 
a magyar mikro-, kis- és középvállala- 

ti szektornak. A projektek 200 Mrd Ft-ot 
meghaladó fejlesztést és beruházást je- 
lentenek az országban. 


HOGYAN PÁLYÁZZUNK? 
Az European Conformity Check Vállalko- 
zásfejlesztési Tanácsadó Intézet ügyve- 
zető igazgatójának közreműködével segÍ- 
tünk eligazodni a pályázati útvesztőben. 
Első lépésként a pályázni szándékozó vál- 
lalkozás előminősítését kell elvégezni. Ez 
egyrészt a projektötlet, másrészt a vállal- 
kozás gazdálkodási és szakmai adatai 
alapján történik. Az előminősítés során 
megtudhatjuk, hogy a vállalkozás melyik 
pályázaton indulhat el, milyen támogatási 
intenzitás mellett, mekkora támogatási 
összeg lehívására van lehetősége, és ez 
milyen kötelezettségekkel jár számára. 
Amennyiben a vállalkozás a pályázat 
mellett dönt, elkezdődik az adatgyűjtés — 
a pályázati kiírás és az útmutató előírása- 
inak megfelelően —, majd a begyűjtött in- 
formációk és dokumentumok birtokában 
elkészül a pályázat, amit az előírásoknak 


Melana; 

Jó hír, hogy 
valamennyi 
pályázat esetében 
elszámolhatók 

az Új hardverre 
és a szoftverekre 
vonatkozó IKT-s 
kiadások. 


megfelelően nyújtanak be a közreműködő 
szervezethez. Ehhez összesen egy cég- 
szerűen aláírt nyilatkozat és CD-melléklet 
szükséges. 

A Magyar Gazdaságfejlesztési Központ 
(MAG Zrt.) a pályázat megérkezését kö- 
vetően hivatalos levélben értesíti a pályá- 
zót a pályázat beérkezéséről, regisztrálá- 
sáról, egyúttal küld egy felhasználónevet 
és jelszót, amellyel a pályázó nyomon kö- 
vetheti az ügynökség honlapján elérhető 
rendszeren pályázata további sorsát. Itt 
láthatja azt is, ha hiánypótlásra szólítják 


fel, vagy tisztázó kérdések megválaszolá- 


sát kérik. Ha a pályázatot támogatásra ér- 
demesnek ítéli meg a döntés-előkészítő 
bizottság, akkor a támogatás ténye elér- 
hető lesz az ujszechenyiterv.gov.hu hon- 
lapon, és a pályázót levélben is értesítik. 

Pozitív támogatói döntést követően sor 
kerül a támogatási szerződés megköté- 
sére, amelyhez újabb dokumentumok be- 
szerzése szükséges. Itt kell dönteniük 
a pályázónak az előlegigénylés mértéké- 
ről is, ha ezt az adott pályázati felhívás 
engedélyezi. Az előlegigényléstől számí- 
tott körülbelül 15 napon belül megérkezik 
az előleg a pályázó számlájára. 

A pályázat benyújtását vagy a támoga- 
tási szerződés aláírását követően meg- 
kezdődik a projekt megvalósítása. Nem 
szabad megfeledkezni a folyamatos mo- 
nitoring kötelezettségekről sem, hiszen 
a támogatási szerződésben meghatáro- 


zott tartalommal és gyakorisággal idősza- 


kos beszámolót és záró beszámolót kell 
küldeni az eljáró hatóság számára. 


MIRE PÁLYÁZZUNK? 
A Nemzeti Fejlesztési Minisztérium 2010. 
év végén tette közzé a Digitális Megújulás 


Cselekvési Tervet (közel 100 milliárd 
forint forrás mozgósításáról van szó), 
melynek legfontosabb pillére az 
infokommunikációs infrastruktúra. Az 
infokommunikációs fejlesztések nélkü- 
lözhetetlenek a gazdaság erősödéséhez. 
A vállalkozások — elsősorban a kis- és kö- 
zépvállalkozások — hatékony működésé- 
nek egyik alapja az adminisztráció 
egyszerűsége, költséghatékonysága, 
melyhez informatikai fejlesztések szük- 
ségesek. A hatékonyságot és verseny- 
képességet azok a meghirdetett infor- 
matikai pályázatok növelik, amelyek már 
középtávon új piaci lehetőségekhez és 
nagyobb árbevételhez juttatják a sikere- 
sen pályázó cégeket. 

2011-ben — mostanáig — a kis- és kö- 
zépvállalkozások versenyképességét ja- 
vítandó célzattal, két — összesen 11,8 
milliárd forint értékű —, célzottan informa- 
tikai pályázatot írtak ki, de természetesen 
egyéb pályázati kiírások is tartalmaznak 
információs-technológiai fejlesztésekre 
elszámolható költségeket. 

A Gazdaságfejlesztési Operatív Program 
(GOP) és a Közép-magyarországi Opera- 
tív Program (KMOP) keretein belül 2011. 
július 1-jétől elérhetők a vállalati folya- 
matmenedzsment és elektronikus keres- 
kedelem támogatására, valamint a válla- 
lati SaaS5-központok létrehozásának és 
fejlesztésének támogatására vonatkozó, 
célzottan informatikai pályázatok. 

A vállalati folyamatmenedzsmentet és 
elektronikus kereskedelmet támogató pá- 
lyázat célja a kis- és középvállalkozások 
jövedelemteremtő képességének meg- 
erősítése. Ami a támogatások sokszínű- 
ségét illeti, Barta €. Gyula, a MAG Zrt. ve- 
zérigazgatója megosztotta velünk, hogy 
összesen tizenkét, funkcionális célterü- 
letre vonatkozó — modern vállalat/szer- 
vezetirányítási és termelési környezet 
kialakításához kapcsolódó — komplex vál- 
lalati és szervezeti infokommunikációs 
fejlesztés támogatható: vállalati CRM; ér- 
tékesítési terület; gyártási terület; hu- 
mánerőforrás-menedzsment és bérszám- 
fejtés; kontrolling és döntéstámogatás; 
beszerzési, logisztikai terület; táv- és 
csoportmunka-támogatás; pénzügyi, 
számviteli terület; internetes értékesítés 
(vállalati  webáruház)]; internetes megjele- 
nés (vállalati portál); munkafolyamat-irá- 
nyítási rendszer (WF) bevezetése; elekt- 
ronikus iratkezelési rendszer bevezetése; 
kiegészítő (tudásmenedzsment vagy 
ERP-hez kapcsolódó mobiltechnikát hasz- 
náló, vagy térinformatikai és földrajzi in- 
formációs — GIS — vagy RFID-technológiát 
alkalmazó) specializált rendszer beveze- 

COMPUTERWORLD NN 


TÓTH ÁDÁM 


ügyvezető igazgató 
ECC vállalkozásfejlesz- 
tési Tanácsadó Intézet 


tése. A pályázatok benyújtásának határ- 
ideje 2012. december 31. 


MENNYIT KAPHATUNK? 

A Vállalkozásfejlesztési Tanácsadó Intézet 
szakembere a Computerworldnek elmond- 
ta, hogy a Gazdaságfejlesztési Operatív 
Program ([GOP)J és a Közép-magyarorszá- 
gi Operatív Program (KMOP) keretében 
egyaránt 1—10 millió forint közötti ösz- 
szeg kapható támogatásként. A támoga- 
tás mértéke KMOP esetén maximum 40 
százalék, GOP esetén maximum 50 száza- 
lék lehet. 

Természetesen az elszámolható költ- 
ségekről sem szabad megfeledkezni! 

Az online megjelenés, e-kereskedelem 
és egyéb e-szolgáltatások költségei, 

a modern vállalatirányítási és termelé- 
si környezet kialakításához kapcsolódó 
komplex vállalati infokommunikációs fej- 
lesztések és az üzleti információs tech- 
nológiafejlesztéshez kapcsolódó szoft- 
verek beszerzésének költségei mind 
elszámolhatók. 

A korábbi évekhez hasonlóan egyéb pá- 
lyázati kiírások is tartalmaznak informa- 
tikai tartalmakat. Jó hír, hogy valameny- 
nyi pályázat esetében elszámolhatók az 
új hardverre és a szoftverekre — beleértve 
az alapszoftvert is, kivéve a speciális fej- 
lesztésű szoftverek beszerzését — vonat- 
kozó IKT-s kiadások. Fontos lehet, hogy 
a szoftverkiadásokat illetően a kiadások 
többnyire csak a projekt összes költségei- 
nek 25 százalékáig számolhatók el. 

Azok a cégek, amelyek komplex fejlesz- 
téssel szeretnék ráncba szedni vállal- 
kozásukat, a , Komplex vállalati technoló- 
giafejlesztés mikro-, kis- és középvállal- 

kozások számára" (GOP-2011-2.1.1/B és 
KMOP-2011-1.2.1/B) és a, Mikro-, kis- és 
középvállalkozások technológiai fejleszté- 
se" tárgyú pályázatok (GOP-2011-2.1.1/A 
és KMOP-2011-1.2.1/A) keretében — mint- 
egy 355, illetve 402 támogatási intenzi- 
tással — valósíthatják meg elképzelései- 
ket. Ráadásul a vállalkozások innovációs 
tevékenységével való összefüggésben 
akár 652-os támogatási intenzitás mel- 
lett szerezhetnek be hardver- és szoftver- 
eszközöket, sőt a , legkisebb" cégek is le- 
hetőséget kapnak erre az Új Széchenyi 
Tervben. Hitellel kombinálva már 105-os 
önerővel is tudnak informatikai beruházá- 
sokat megvalósítani, akár induló vállal- 
kozások is. A kezdeményezés rendkívül 
népszerű, eddig közel 1200 nyertes pá- 
lyázatról számolhatunk be. 

Lehetőség van informatikai képzések 
megvalósítására is — akár 1002-os támo- 
gatással. A pályázat benyújtásának fel- 
tétele, hogy a pályázó valamely, az Új 
Széchenyi Terv keretében 2011 és 2013 
között meghirdetett gazdaságfejleszté- 
si pályázaton pozitív támogatási döntés- 
sel rendelkezzen, azonban erre jelenleg 
kizárólag Magyarországon a konvergen- 
cia régiókban székhellyel vagy telephely- 
lyel rendelkező mikro-, kis- és középvállal- 
kozások pályázhatnak. 


IT-TRENDEK 2011 

Az Új Széchenyi Tervben a trendek a szál- 
lítói piac és a pályázatírói piac igényeinek 
megfelelően a kisebb, de könnyített el- 
járásrenddel elnyerhető támogatási ösz- 
szegek felé mozdultak el. A vállalkozások 
általában önálló projektként kezelve való- 
sítják meg átfogó informatikai fejleszté- 
seiket, amelyekre a vállalati folyamatme- 
nedzsment és elektronikus kereskedelem 
támogatására, a kkv-k technológiai fej- 
lesztésére és a kkv-k komplex vállalati 
technológiai fejlesztésére kiírt pályázatok 
adnak nagyon jó lehetőséget. 


Nem hagyhatjuk említés nélkül a vállalati 
szolgáltató központok létrehozását és fej- 
lesztését támogató pályázatot sem. A vál- 
lalati SaaS (Software as a Service) köz- 
pontok létrehozására, fejlesztésre kiírt 


pályázat a kkv-szektor hatékonyabb műkö- 


désének előmozdítását célozta meg. AGOP 
forrásaiból 1 milliárd forint volt felhasznál- 
ható kifejezetten erre a célra, a pályázatok 
benyújtására 2011. július 1. és augusztus 
31. között nyílt lehetőség. A pályázat célja 
volt, hogy olyan informatikai alkalmazáso- 
kat szolgáltató központok létrehozását és 
fejlesztését segítse elő, amelyek a kkv-k 
működési hatékonyságát segítik, és olyan 
informatikai beruházásokat hozzanak lét- 
re, amelyeket saját forrásból nem tudná- 
nak megvalósítani. 


AZ IDEI EV SLAGEREI 

Az elmúlt évek pályázatkezelési tapasz- 
talatai alapján az elektronikus kereskede- 
lemfejlesztéssel, a szélessávú hálózatfej- 
lesztéssel és az innovációs területekkel 

— jellemzően szoftverfejlesztéssel — kap- 
csolatos pályázatok kerültek a társasá- 
gok fókuszába. Bár a gazdasági válságot 
ők is megérzik, az informatikai fejleszté- 
sek a cégek életére mindenképpen költ- 
ségcsökkentő hatásúak, ezért a vállalatok 
a hosszú távú csökkentés érdekében nem 
sajnálják azokra a pénzt. 

Az informatikai pályázatok iránt egyéb- 
ként továbbra is rendkívül nagy az érdek- 
lődés. Ezt jól példázza, hogy az elmúlt fél 
évben már közel 1 milliárd forintra vonat- 
kozóan kötöttek támogatási szerződést 
a vállalati folyamatmenedzsment és e-ke- 
reskedelem támogatására kiírt pályázat 
forrásaiból, és a vállalati Saas-központok 
támogatására szóló 1 milliárd forintos ke- 
retről is hamarosan születik döntés. Tóth 
Ádám szerint ez többek között annak kö- 
szönhető, hogy az idei évben a kkv-k erő- 
teljes költségcsökkentésre kényszerülnek, 
amely miatt az informatikai fejlesztések- 


BARTA E. 
GYULA 


vezérigazgató 
MAG Zrt. 


hez vagy pályázati forrást találnak, vagy 
kénytelenek azokat elhalasztani. A tavalyi 
évhez képest a komplex vállalati technoló- 
giafejlesztést támogató pályázat feltételei 
kedvezőbbek, hiszen a 2009. évi kiírásban 
még kizáró feltétel volt az árbevétel meg- 
határozott mértékű (10—257) csökkené- 
se az előző évi árbevételhez képest, amely 
miatt több vállalkozást kizártak. 

Ugyanakkor az is egyértelmű, hogy a ha- 
Zai vállalkozások továbbra sem használják 
ki megfelelő mértékben a digitális világból 
származó előnyöket. Egyrészt alulinformál- 
tak, másrészt bizalmatlanok ezen a téren, 
annak ellenére, hogy ez a kkv-k hatékony- 
ságnövelésének egyik kulcsfontosságú esz- 
köze lehetne. Legjobb bizonyítéka ennek, 
hogy az európai kereskedelemnek jelenleg 
csupán alig két százalékát teszi ki az e-ke- 
reskedelem. Azzal kapcsolatban, hogy ez mi- 
kor változik meg, csak találgathatunk. Any- 
nyi biztos, hogy a kiírt pályázatokra szánt 
összeg minden évben elfogy, a cégek te- 
hát — ha lassan is, de — felismerik az IKT- 
fejlesztések fontosságát. " 

BUSINESS TRAVELLER HUNGARY " 
Az üzleti utazás hazai iránytűje. SES — fi 
A magazin, amely bepillantást enged a céges utaztatás 4 
kulisszatitkaiba és hasznos tanácsokkal, praktikus" 
ötletekkel segíti az utazó üzletembe t "MR § KE A lap, amely megmutatja, hogyan lesz 
hl Wert ku 1 ? az információtechnológiából üzlet! 
4 ép "a . p / / Cé 


gvezetőknek, pénzügyi vezetőknek, 


, informatikai vezetőknek 

1 ÉVES COMPUTERWORLD-ELŐFIZETÉS 
1 ÉVES BUSINESS TRAVELLER HUNGARY ELŐFIZETÉSSEL 


Fizessen elő vagy hosszabbítsa meg előfizetését! 


Hívja a 06-1/577-4301-es telefonszámot vagy kattintson a piacter.idg.hu oldalra! 


- 


"A kártya névre szól, egy évig érvényes. Egyedülálló kedvezményekre jogosít hazai és külföldi turisztikai szolgáltatóknál. A kedvezmények magán- és üzleti utakhoz is felhasználhatók. 


Az akció az IDG Hungary Kft.-nél 2011. december 15-ig megrendelt és befizetett előfizetésekre vonatkozik. Az előfizetés időtartama alatt az előfizetés nem mondható fel. További információért hívja a 06-1/577-4301, 
nem emelt díjas telefonszámot vagy írjon a terjesztes8idg.hu e-mail címre. Megrendelése egyben önkéntes adatközlés is. Az adatközlő hozzájárul, hogy megadott adatait a kiadó előfizetői adatbázisában 
nyilvántartsa és az előfizetői akcióban szereplő másik kiadvány kiadójának átadja. A megrendelő megrendelésével továbbá hozzájárul, hogy a kiadó tájékoztató- és reklámanyagot küldjön marketingcélból. 

A hozzájárulás visszavonásig él, a kiadó címére (IDG Hungary Kft. 1075 Budapest, Madách I. út 13-14. A.ép. IV.em ) írt levélben bármikor visszavonható. Minden jog fenntartva! 


BIZ TOS / 


HOGY A MEGFELELŐ 
SZAKEMBEREK 

NÉZIK ÁT / 
HP HARDVEREIT? 


Ha a szerverein a HP logót látja, 
keresse szervizpartnerén ezt: 


2012 11" GOLD 
ServiceONE Servii 

Specialist 


BÍZZA HP ESZKÖZEIT 
MINŐSÍTETT HP 
SZERVIZPARTNERRE! 


Találja meg az Önhöz 
legközelebbit! 
www.hp.husszervizpartner 


